ص (މިއަކުރުގެ مراد ދެނެވޮޑިގެންވަނީ اللَّه އެވެ.) ހަނދާންކޮށްދިނުމުގެ ވެރި قرآن ގަންދެއްވައި وحى ކުރައްވަމެވެ. (ހަމަކަށަވަރުން، އެއީ حق ތެދެވެ.)\nއަދި ކިއެއްތަ! كافر ވި މީހުންވަނީ ބޮޑާކަމާއި، ދެކޮޅުވެރިކަމެއްގައެވެ.\nއެއުރެންގެކުރިން ތިމަންރަސްކަލާނގެ ކިތައްކިތައް أمّة ހަލާކުކުރެއްވިން ހެއްޔެވެ؟ ފަހެ (އެއުރެންނަށް عذاب އައިހިނދު) އެހީއަށްއެދި އެއުރެން ގޮވޫއެވެ. (އެހެނެއްކަމަކު) އެ وقت އަކީ، ސަލާމަތްވާންދާނެ ތަނެއްއޮތް وقت އެއްނޫނެވެ.\nއަދި އެއުރެންގެ ތެރެއިން إنذار ކުރައްވާ ބޭކަލަކު، އެއުރެންގެ ގާތަށް ވަޑައިގަތުމުން، އެކަމާ އެއުރެން عجائب ވޫއެވެ. އަދި އެ كافر ވިމީހުން ބުނޫއެވެ. މިއީ ބޮޑު ދޮގުވެރި ޖާދޫގަރެކެވެ.\nއެކަލޭގެފާނު ހުރިހާ إله ން އެއް إله އަކަށް ހެއްދެވީހެއްޔެވެ؟ ހަމަކަށަވަރުން، މިއީ ނުހަނު عجائب ވާފަދަ ކަމެއްކަން ކަށަވަރެވެ.\nއަދި އެއުރެންގެ (އެބަހީ: مكة ގެ كافر ންގެ) ބޮޑުން (އެ مجلس ން ވަކިވެ) ހިނގައިގެންފައި ބުނޫއެވެ. ހިނގާށެވެ! އަދި ތިޔަބައިމީހުންގެ إله ންނަށް އަޅުކަން ކުރުންމަތީ ކެތްކޮށްގެން ތިބޭށެވެ! ހަމަކަށަވަރުން، މިއީ (ތިމަންމެންނާމެދު) ރޭވި ގަސްދުކުރެވޭ ކަމެއްކަން ކަށަވަރެވެ.\nއެންމެފަހު ملّة ގައިވެސް (އެބަހީ: عيسى ގެފާނުގެ ملّة ގައިވެސް) މިކަހަލަ ވާހަކައެއް ތިމަންމެން ނާހަމުއެވެ. މިއީ ހަދައިގެންއުޅޭ ދޮގެއް ކަމުގައިނޫނީ ނުވެތެވެ.\nقرآن ބާވައިލެއްވީ އަހުރެމެންގެ ތެރެއިން އެކަލޭގެފާނުގެ މައްޗަށްހެއްޔެވެ؟ އަދި ކިއެއްތަ! އެއުރެންވަނީ، ތިމަންރަސްކަލާނގެ قرآن އާމެދު شك އެއްގައެވެ. އަދި ކިއެއްތަ! އެއުރެންނަށް، ތިމަންރަސްކަލާނގެ عذاب ގެ ރަހަ އަދި ނުލިބެނީއެވެ.\nނުވަތަ ކަލޭގެފާނުގެވެރި، ގަދަފަދަވަންތަ، ގިނަގުނަ نعمة ތައް ދެއްވާ ރަސްކަލާނގެ رحمة ގެ خزانة ތައް ވަނީ، އެއުރެންގެ ގާތުގައި ހެއްޔެވެ؟\nނުވަތަ އުޑުތަކާއި، ބިމާއި، އެދެމެދުގައި ވާހާތަކެތީގެ ملك ވެރިކަންވަނީ، އެއުރެންނަށް ހެއްޔެވެ؟ އެހެންވިއްޔާ ހަރުގަނޑަކުން އުޑަށް އަރައިބަލާށެވެ!\nއެއުރެންނީ އެތާނގައި (އެބަހީ: بدر ގައި) ބަލިވާނެ جماعة ގެ ތެރެއިން ހިމެނޭ (ނިކަމެތި) لشكر އެކެވެ.\nއެއުރެންގެކުރިން نوح ގެފާނުގެ قوم ގެމީހުންނާއި، عاد ބާގައިމީހުންނާއި، ކަޑަތަކުގެވެރި فرعون އާއި، ثمود ބާގައިމީހުންނާއި، لوط ގެފާނުގެ قوم ގެމީހުންނާއި، الأيكة ގެ އެކުވެރިން رسول ން ދޮގުކުރޫއެވެ. އެ جماعة ތަކަކީ އެއީއެވެ.\nއެއިން ކޮންމެބަޔަކުމެ، رسول ން ދޮގުކުރިބަޔަކު ކަމުގައި މެނުވީ ނުވެތެވެ. ފަހެ (އެއުރެންނަށް) ތިމަންރަސްކަލާނގެ عذاب حق ވެއްޖެއެވެ.\nއަދި އެއުރެން ބިރުވެރި އެންމެ އަޑަކަށްމެނުވީ انتظار އެއް ނުކުރެތެވެ. އެ އަޑު ތަކުރާރުވުމެއްނެތެވެ.\nއެއުރެން ބުނާނެތެވެ. އަޅަމެންގެވެރިރަސްކަލާކޮ! حساب ބައްލަވާދުވަހުގެ ކުރިން، އަޅަމެންގެ عمل ތަކުގެ ފަތް، އަޅަމެންނަށް އަވަހަށް ދެއްވާނދޭވެ!\nއެއުރެން އެބުނާ ބަސްތަކަށް ކަލޭގެފާނު ކެތްކުރައްވާށެވެ! އަދި ތިމަންރަސްކަލާނގެ އަޅު، داود ގެފާނު ހަނދުމަކުރައްވާށެވެ! އެކަލޭގެފާނީ، ބާރުގަދަ ބޭކަލެކެވެ. ހަމަކަށަވަރުން، އެކަލޭގެފާނީ ގިނަގިނައިން توبة ވެވަޑައިގަންނަވާ ބޭކަލެކެވެ.\nހަމަކަށަަވަރުން، ތިމަންރަސްކަލާނގެ އެކަލޭގެފާނަށް ފަރުބަދަތައް خدمة ތެރި ކުރެއްވީމެވެ. އެތަކެތި، އެކަލޭގެފާނުގެ އަރިހުގައި ހަވީރާއި، ހެނދުނުގައި تسبيح ދަންނަވަތެވެ.\nއަދި ދޫނިސޫފާސޫފި ޖަމާކުރައްވާފައިވާ حال، ތިމަންރަސްކަލާނގެ އެކަލޭގެފާނަށް خدمة ތެރި ކުރެއްވީމެވެ. އެހުރިހާ ތަކެތިވަނީ، އެކަލޭގެފާނަށް تبع ވެ، ކިޔަމަންވެގެންނެވެ.\nތިމަންރަސްކަލާނގެ داود ގެފާނަށް سليمان ގެފާނު ދެއްވީމެވެ. އެއަޅާގެ ރަނގަޅުކަމާއެވެ! ހަމަކަށަވަރުން، އެކަލޭގެފާނީ، ގިނަގިނައިން توبة ވެވަޑައިގަންނަވާ ބޭކަލެކެވެ.\n(އެއްދުވަހެއްގެ) ހަވީރުކޮޅުގައި އެކަލޭގެފާނު (އެބަހީ: سليمان ގެފާނު) ބެއްލެވުމަށް، ދުވާއިރު ހަލުވި، ހުއްޓި ތިބޭއިރު ހަމަހިމޭން އަސްތައް ހުށަހެޅުނުހިނދު ހަނދުމަކުރާށެވެ!\nފަހެ، އެކަލޭގެފާނު ވިދާޅުވިއެވެ. ހަމަކަށަވަރުން، އަހުރެންގެ ވެރިރަސްކަލާނގެ ހަނދުމަކޮށް ذِكر ކުރުން ފިޔަވައި، އިރު ފަރުދާވެ ނިވައިވެއްޖައުމަށްދާނދެން އަހަށް ލޯބިކުރުން، އަހުރެންނަށް އިސްކުރެވިއްޖެއެވެ.\nއެ އަސްތައް އަހުރެންގެ ކައިރިޔަށް އަނބުރައި ގެންނާށެވެ! ދެން އެތަކެތީގެ ކަނދުރާގައި (ކަނޑިން) ޖައްސަވައި (ކަތިލައްވައި) ފައިތައް ބުރިކުރެއްވިއެވެ. (އަދި އެތަކެތިން صدقات ކުރެއްވިއެވެ.)\nހަމަކަށަވަރުން، ތިމަންރަސްކަލާނގެ سليمان ގެފާނު امتحان ކުރެއްވީމެވެ. އަދި އެކަލޭގެފާނުގެ تخت ގެ މައްޗަށް ހަށިގަނޑެއް އެއްލެވީމެވެ. ދެން އެކަލޭގެފާނު (توبة ވެވަޑައިގެން) އެނބުރި رجوع ވެވަޑައިގަތެވެ.\nއެކަލޭގެފާނު ވިދާޅުވިއެވެ. އަޅުގެވެރިރަސްކަލާކޮ! މިއަޅާޔަށް ފާފަފުއްސަވާނދޭވެ! އަދި މިއަޅާގެ ފަހުން އެކަކަށްވެސް އެކަށީގެންނުވާފަދަ ރަސްކަމެއް މިއަޅާޔަށް ދެއްވާނދޭވެ! ހަމަކަށަވަރުން، އިބަރަސްކަލާނގެއީ، ގިނަގުނަ نعمة ތައް ދެއްވާ ރަސްކަލާނގެއެވެ.\nފަހެ، ތިމަންރަސްކަލާނގެ އެކަލޭގެފާނަށް ވައި خدمة ތެރިކޮށްދެއްވީމެވެ. އެކަލޭގެފާނުގެ أمر ފުޅަށް، އެކަލޭގެފާނު އެދިވަޑައިގަތް ކޮންމެތަނަކަށް މައިތިރިކަމާއެކު، އެވައި ހިނގައިދެއެވެ.\nއަދި ޖިންނި شيطان ން، އެކަލޭގެފާނަށް خدمة ތެރިކޮށް ދެއްވީމެވެ. އޭގެތެރޭގައި (ބޮޑެތި) ބިނާތައްހަދާ ބަޔަކާއި (ކަނޑުގެ އަޑިޔަށް) ފީނާބަޔަކުވެއެވެ.\nއަދި (އޭގެތެރެއިން) އަނެއްބަޔަކު ކަސްތަޅު އަޅުއްވައި ހައްޔަރުކުރައްވާފައިވެއެވެ.\nމިއީ ތިމަންރަސްކަލާނގެ ދެއްވިހާ ތަކެއްޗެވެ. ފަހެ، ކަލޭގެފާނު (ދެއްވާނެ މީހަކަށް) ދެއްވާށެވެ! ނުވަތަ (ނުދެއްވާނެ މީހަކަށް ނުދެއްވައި) ހިފަހައްޓަވާށެވެ! (އެކަމާމެދު) ކަލޭގެފާނާ سؤال އެއް ނުކުރައްވާނެތެވެ.\nއަދި ހަމަކަށަވަރުން، އެކަލޭގެފާނަށް ތިމަންރަސްކަލާނގެ حضرة ގައި ކުއްތަންވުމާއި، އެނބުރިދަނިވި ރިވެތިވެގެންވާ ތަނެއްވެއެވެ.\nތިމަންރަސްކަލާނގެ އަޅު أيـّوب ގެފާނު ހަނދުމަކުރައްވާށެވެ! (އެއީ) އެކަލޭގެފާނުގެ ވެރިރަސްކަލާނގެ حضرة އަށް دعاء ދެންނެވި ހިނދުގައެވެ. (އެކަލޭގެފާނު ދެންނެވިއެވެ.) އަޅުގެ ގައިގައި شيطان އާ ބީހި، އެކަލޭގެ ފަރާތުން އަޅާއަށް ވަރުބަލިކަމާއި ވޭން ލިބިއްޖެއެވެ.\n(އެކަލޭގެފާނަށް އެންގެވިއެވެ.) ކަލޭގެފާނުގެ ފައިންޕުޅުން (ބިމުގައި) ޖައްސަވާށެވެ! (ދެން އެތަނުން ފެންއާރެއް ނުކުތުމުން އެންގެވިއެވެ.) މިއީ ކަލޭގެފާނު ނާނެފިއްލެވުމަށާއި، ހިއްޕެވުމަށްވާ ފިނި (ހިހޫ) ފެނެވެ.\nއަދި ތިމަންރަސްކަލާނގެ އެކަލޭގެފާނަށް އެކަލޭގެފާނުގެ أهل ވެރިންދެއްވައި، އެއުރެންނާއެކު ހަމައެފަދަ ބަޔަކު ދެއްވީމެވެ. (އެއީ) ތިމަންރަސްކަލާނގެ حضرة ން ލެއްވި رحمة އެއް ކަމުގައްޔާއި، ބުއްދީގެ أهل ވެރިންނަށްވާ عبرة އަކާއި، نصيحة އެއް ކަމުގައެވެ.\nއަދި ކަލޭގެފާނުގެ އަތްޕުޅުން ހުއިބޮނޑިއެއް ނަންގަވައި، އެއިން (އަނބިކަނބަލުންގެ ގައިކޮޅުގައި) ޖައްސަވާށެވެ! ކަލޭގެފާނު ހުވަޔާ خلاف ވެވަޑައިނުގަންނަވާށެވެ! ހަމަކަށަވަރުން، އެކަލޭގެފާނީ ކެތްތެރިޔަކު ކަމުގައި ތިމަންރަސްކަލާނގެ ދެކެވޮޑިގެންވީމެވެ. އެއަޅާގެ ރަނގަޅުކަމާއެވެ! ހަމަކަށަވަރުން، އެކަލޭގެފާނީ، ގިނަގިނައިން توبة ވެވަޑައިގަންނަވާ ބޭކަލެކެވެ.\nއަދި ތިމަންރަސްކަލާނގެ އަޅުން ކަމުގައިވާ إبراهيم ގެފާނާއި، إسحاق ގެފާނާއި، يعقوب ގެފާނު ހަނދުމަކުރައްވާށެވެ! (އެބޭކަލުންނީ) ހެޔޮ عمل ކުރެއްވުމަށް ބާރުގަދަ، ބުއްދީގެ أهل ވެރިންނެވެ.\nހަމަކަށަވަރުން، ތިމަންރަސްކަލާނގެ އެބޭކަލުން ސާފު خصيلة އަކުން މާތްކުރައްވައި، خيار ކުރެއްވީމެވެ. އެއީ آخرة ހަނދުމަކުރެއްވުމެވެ.\nއަދި ހަމަކަށަވަރުން، އެބޭކަލުންވަނީ، ތިމަންރަސްކަލާނގެ حضرة ގައި خيار ކުރައްވާފައިވާ ހެޔޮލަފާ ބޭކަލުންގެ ތެރެއިންނެވެ.\nއަދ إسماعيل ގެފާނާއި، اليسع ގެފާނާއި، ذوالكفل ގެފާނު ހަނދުމަކުރައްވާށެވެ! އެހުރިހާ ބޭކަލުންވަނީ ހެޔޮލަފާމީހުންގެ ތެރެއިންނެވެ.\nމިއީ (އެބޭކަލުންނަށްވާ) ރިވެތި ހަނދާން ކުރުމަކާއި، شرف އެކެވެ. އަދި ހަމަކަށަވަރުން، تقوى ވެރިންނަށް އެނބުރިދަނިވި ރިވެތިވެގެންވާ ތަނެއްވެއެވެ.\n(އެއީ) އެތާނގެ ދޮރުތައް އެއުރެންނަށްޓަކައި ހުޅުވިފައިވާ عدن އެވެ ކިއުނު ސުވަރުގެތަކެވެ.\nއެއުރެން އެތާނގައި (އެނދު އެނދުގައި) ލެނގިލައިގެން ތިބޭނެތެވެ. އެއުރެން އެތާނގައި ގިނަބާވަތް ބާވަތުގެ މޭވާތަކާއި، ބުއިންތައް ގެންނަން އެދޭނެތެވެ.\nއަދި އެއުރެންނަށް އެއްފުރާގެ އަނބިންތައްވެއެވެ. އެ އަނބިން، ފިރިން ނޫން އެހެންބަޔަކަށް ނުބަލާނެތެވެ.\nމިއީ حساب ބައްލަވާދުވަހަށް ތިޔަބައިމީހުންނަށް وعد ކުރައްވާ ކަންތަކެވެ.\nހަމަކަށަވަރުން، މިއީ ތިމަންރަސްކަލާނގެ ދެއްވާތަކެތިކަން ކަށަވަރެވެ. އެތަކެއްޗަށް ހުސްވުމެއްނުވެއެވެ.\nކަންހުރިގޮތީ މިއީއެވެ. އަދި ހަމަކަށަވަރުން، كافر ވި މީހުންނަށް އެނބުރިދަނިވި ނުބައިކަންބޮޑުވެގެންވާ ތަނެއްވެއެވެ.\nމިއީ عذاب އެވެ. ފަހެ، އެއުރެން އޭގެ ރަހަ ލިބިގަންނަހުށިކަމެވެ! (އެއީ) ކެކިކެކިހުރި ހޫނުފެނާއި، ފާދިޔައެވެ.\nއަދި އެފަދަ އެތައްބާވަތެއްގެ އެހެނިހެން عذاب އެއުރެންނަށް ހުށްޓެވެ.\n(އެއުރެންގެ ބޮޑުންނަށް އަންގަވާނެތެވެ.) މިއީ، ތިޔަބައިމީހުންނާއެކު ނަރަޔަކަށްވަންނަ ބައިގަނޑެކެވެ. އެއުރެންނަށް ތަނަވަސްކަމެއްނެތެވެ. ހަމަކަށަވަރުން، އެއުރެންނީ ނަރަކައަށް ވަންނާނެބަޔެކެވެ.\nއެ (تبع ވީ) މީހުން ބުނާނެތެވެ. އަދި ކިއެއްތަ! ތިޔަބައިމީހުންނަކަށް ތަނަވަސްކަމެއްނެތެވެ. އެ كافر ކަން އަހުރެމެންނަށް ކުރިމަތިކޮށްދިނީ ތިޔަބައިމީހުންނެވެ. ފަހެ، އެއީ ތިބުމަށް ހާދަހާނުބައިތަނެކެވެ.\nއެއުރެން ބުނާނެތެވެ. އަޅަމެންގެ ވެރިރަސްކަލާކޮ! އަޅަމެންނަށް މިކަން ކުރިމަތިކޮށްދިން މީހުންނަށް ނަރަކައިގައި عذاب ދެބައި އިތުރުކުރައްވާނދޭވެ!\nއަދި އެއުރެން ބުނާނެތެވެ. (ދުނިޔޭގައި) އަހަރެމެން ނުލަފާމީހުން ކަމުގައި ހިމަނައިއުޅުނު ފިރިހެނުންތައް އަހުރެމެންނަށް މިނުފެންނަނީ ކީއްވެގެންހެއްޔެވެ؟\nއެއުރެންނަށް ތިމަންމެން ފުރައްސާރަކޮށް އުޅުނީހެއްޔެވެ؟ ނުވަތަ އެއުރެން ފިޔަވައި ލޯތައް އެހެންފަރާތަކަށް ލެނބުނީހެއްޔެވެ؟\nހަމަކަށަވަރުން، ނަރަކައިގެ أهل ވެރިންގެ އަރާރުމުގެ ވާހަކައަކީ، އެއީ حق ތެދުކަން ކަށަވަރެވެ.\nކަލޭގެފާނު ވިދާޅުވާށެވެ! ތިމަންކަލޭގެފާނު ވާކަންކަށަވަރީ، إنذار ކުރައްވާ ބޭކަލަކު ކަމުގައެވެ. އަދި އެއްކައުވަންތަ، ބާރުވެރިވަންތަ اللَّه މެނުވީ އެހެން إله އަކު ނުވެއެވެ.\n(އެއީ) އުޑުތަކާއި، ބިމާއި، އެދެމެދުގައިވާހާ ތަކެތީގެ ވެރިރަސްކަލާނގެއެވެ. عزيز ވަންތަ، ގިނަގިނައިން ފާފަފުއްސަވާ ރަސްކަލާނގެއެވެ.\nކަލޭގެފާނު ވިދާޅުވާށެވެ! އެއީ (އެބަހީ: قرآن އަކީ) ބޮޑުވެގެންވާ خبر އެކެވެ.\nތިޔަބައިމީހުންނީ އެއިން އެއްކިބާވާ ބަޔެކެވެ.\n(آدم ގެފާނާމެދު) މަތިވެރިވެގެންވާ جماعة ގެ މެދުގައި (އެބަހީ: ملائكة ންގެ މެދުގައި) ވާހަކަ ދެކެވުނުހިނދު (وحى ގެ ذريعة އިން އެންގެވި އެއްޗެއް މެނުވީ) ތިމަންކަލޭގެފާނަކަށް އެނގިވަޑައިގެންފައެއް ނުވެތެވެ.\nހަމަކަށަވަރުން، ތިމަންކަލޭގެފާނީ، ބަޔާންވެގެންހުރި، إنذار ކުރައްވާ ބޭކަލަކު ކަމުގައި މެނުވީ، ތިމަންކަލޭގެފާނަކަށް وحى އެއް ނުއިއްވަވަތެވެ.\nކަލޭގެފާނުގެ ވެރިރަސްކަލާނގެ، ملائكة ންނަށް وحى ކުރެއްވިހިނދު ހަނދުމަކުރައްވާށެވެ! ހަމަކަށަވަރުން، ތިމަންރަސްކަލާނގެ، މަށިން إنسان އަކު ހައްދަވާހުށީމެވެ.\nފަހެ، ތިމަންރަސްކަލާނގެ އެ إنسان އާ (އެބަހީ: آدم ގެފާނު) ހައްދަވައި ފުރިހަމަކުރައްވައި، ތިމަންރަސްކަލާނގެ روح ފުޅުން އެ إنسان އާއަށް ފުމެލައްވައިފިހިނދު، ތިޔަބައިމީހުން އޭނާއަށްޓަކައި سجدة އަށް ތިރިވާހުށިކަމެވެ!\nފަހެ، ملائكة ން، އެ އެންމެން އެކުގައި سجدة ކުރައްވައިފޫއެވެ.\nإبليس މެނުވީއެވެ. އެކަލޭގެ ބޮޑާވެ، كافر ވި މީހުންގެ ތެރެއިންވިއެވެ.\nއެކަލާނގެ وحى ކުރެއްވިއެވެ. އޭ إبليس އެވެ! ތިމަންރަސްކަލާނގެ يدقدرة ފުޅުން (އެއްވެސް واسط އަކާނުލައި) ހެއްދެވި މީހަކަށް سجدة ކުރުން ކަލޭގެޔަށް މަނާކުރީ ކޮންކަމެއްހެއްޔެވެ؟ ކަލޭގެ (سجدة ކުރުމަށް) ބޮޑާވެގަތީހެއްޔެވެ؟ ނުވަތަ كبر ވެރިވެގަތް މީހުންގެ ތެރެއިން ކަލޭވީހެއްޔެވެ؟\nއެކަލޭގެ ދެންނެވިއެވެ. އެކަލޭގެފާނަށްވުރެ ތިމަން، މާމޮޅެވެ. އިބަރަސްކަލާނގެ ތިމަންހެއްދެވީ އަލިފާނުންނެވެ. އަދި އިބަރަސްކަލާނގެ އެކަލޭގެފާނު ހެއްދެވީ މަށިންނެވެ.\nއެކަލާނގެ وحى ކުރެއްވިއެވެ. ފަހެ، ކަލޭއެތަނުން (އެބަހީ: ސުވަރުގެއިން) ނުކުންނާށެވެ! ފަހެ، ހަމަކަށަވަރުން، ކަލެއަކީ، رحمة ން ބޭރުކުރައްވާފައިވާ މީހެކެވެ.\nއަދި ހަމަކަށަވަރުން، قيامة ދުވަހަށް ދާނދެން ކަލޭގެމައްޗަށް ތިމަންރަސްކަލާނގެ لعنة ހުށްޓެވެ.\nއެކަލޭގެ ދެންނެވިއެވެ. އަޅުގެ ވެރިރަސްކަލާކޮ! ފަހެ، އެއުރެން (އަލުން ދިރުއްވައި محشر އަށް) ފޮނުއްވާނޭ ދުވަހަށްދާނދެން ތިމަން އަޅާއަށް مهلة ދެއްވާނދޭވެ!\nއެކަލާނގެ وحى ކުރެއްވިއެވެ. ފަހެ، ހަމަކަށަވަރުން، ކަލޭގެވަނީ مهلة ދެއްވާފައިވާ މީހުންގެ ތެެރެއިންނެވެ.\nވަގުތު ކަނޑައެޅި އެނގިގެންވާ ދުވަހަށް ދާނދެނެވެ.\nއެކަލޭގެ ދެންނެވިއެވެ. ފަހެ، އިބަރަސްކަލާނގެ عزّة ތެރިވަންތަކަން ގަންދީ ބުނަމެވެ. ހަމަކަށަވަރުން، އެއުރެންގެ އެންމެން މަގުފުރައްދާހުށީމެވެ.\nއެއުރެންކުރެ، އިބަރަސްކަލާނގެ خيار ކުރައްވާފައިވާ އަޅުން މެނުވީއެވެ.\nއެކަލާނގެ وحى ކުރެއްވިއެވެ. ފަހެ، ތިމަންރަސްކަލާނގެއީ، حق ވަންތަ ރަސްކަލާނގެއެވެ. އަދި ތިމަންރަސްކަލާނގެ وحى ކުރައްވަނީ حق ތެދެވެ.\nހަމަކަށަވަރުން، ކަލޭގެޔާއި އަދި އެއުރެންގެ ތެރެއިން ކަލޭގެޔަށް تبع ވީ ބަޔަކާއި އެ އެންމެންއަޅުއްވައި ނަރަކަ ފުރުއްވާހުށީމެވެ.\nކަލޭގެފާނު ވިދާޅުވާށެވެ! އެކަމުގެ މައްޗަށް (އެބަހީ: رسول ކަން އިއްވެވުމުގެ މައްޗަށް) ތިމަންކަލޭގެފާނު އެއްވެސް އުޖޫރައެއް ތިޔަބައިމީހުންގެ ކިބަަޔަކުން ނޭދެމެވެ. އަދި އަމިއްލަޔަށް ހެދިގަނެގެންއުޅޭ މީހުންގެ ތެރެޔަކުންވެސް އަހުރެން ނުވަމެވެ.\nعالم ތަކަށްވާ، ހަނދާންކޮށްދިނުމެއް ކަމުގައި މެނުވީ އެ قرآن ނުވެއެވެ.\nހިނދުކޮޅެއްގެފަހުން އޭގެ خبر (އެބަހީ: އެއީ ތެދުކަން) ނިކަންހުރެ ތިޔަބައިމީހުންނަށް އެނގޭހުށްޓެވެ.


ގަޑިން ރޭގަނޑު ހަތްގަޑި ބައި ވަނީއެވެ. އާންމު ގޮތެއްގައި އެ ގަޑިއަކީ މާލޭގެ މަގުތައް ފަޅުވާ ވަގުތެކެވެ. ގިނަ ފިހާރަތައް ހުންނާނީ ލައްޕައިފައެވެ. އެހެންނަމަވެސް ޗާންދަނީމަގުގެ ދެކުނުފަޅިއަށް އިރުއަރައިފައިވާ ކަހަލައެވެ. މީހުން ތޮއްޖެހިފައިވާ ވަރުން އެ މަގަށް ވަން ކާރާއި ލޯރިތަކަށް ގުޑައެއް ނުލެވުނެވެ. ބަރުގޮނުއަޅާ އަޑާއި،...\nފިކުރުގެ ފުން ކޯރެއްގައި\nގަޑިން ދަންވަރު އެކެއްޖައިފިއެވެ. ގޭގެ އެންމެން ނިދިތާ ކިތަންމެ އިރެކެވެ. ހޭލާއޮތީ އެކަކެވެ. އުމުރުން ފަންސަވީސް އަހަރުގެ ސޯފިޔާއެވެ. ދިގު އިސްތަށިގަނޑަކާއި، އިސްކޮޅާ ގުޅޭ ހިމަތޮޅި ހަށިގަނޑެއްގެ ވެރިއެކެވެ. އޭނަގެ ލޮލަކު ނިދީގެ އަސަރެއް ނެތެވެ. ފެންއަޅައި ފުރައިފައިވާ ބިލިގާތެރެއަށް މާ އަޅައިގެން އޭގެތެރެއަށް ސޯފިޔާ...


Gaadhifuttaai Maavashugai alun vote laan ninmaifi | ThePress\nގާދިއްފުއްޓާއި މާވަށުގައި އަލުން ވޯޓުލާން ނިންމައިފި\n19 April 2021, 23:03\nލޯކަލް ކައުންސިލް އިންތިހާބު 2020 ގެ ވޯޓު ފޮށި ގުނުމުގެ ތެރެއިން / ފޮޓޯ: އަލީ ޝަމްއާން | ދަ ޕްރެސް\nތ. ގާދިއްފުއްޓާއި ލ. މާވަށުގައި އަލުން ވޯޓުލުން ކުރިއަށް ގެންދަން އިލެކްޝަންސް ކޮމިޝަނުން ނިންމައިފި އެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި އިލެކްޝަންސް ކޮމިޝަނުގެ ރައީސް އަހްމަދު ޝަރީފް ވިދާޅުވީ، އެ ދެ ރަށުގައި އަލުން ވޯޓުލުން ކުރިއަށް ގެންދަން ނިންމީ އެދެ ރަށަށް ނިސްބަތް ނުވާ މީހުން ރަށު ކައުންސިލަށް ވޯޓުލާފައި ވާތީ ކަމަށެވެ.\nއެގޮތުން ގާދިއްފުށީފައި ވޯޓުލުން ކުރިއަށް ގެންދަން ނިންމާފައި ވަނީ އެމްޑީޕީގެ ކެންޑިޑޭޓް މަރިޔަމް ހަސަން އާއި ޕީޕީއެމްގެ ކެންޑިޑޭޓް ހައްވާ އަބްދުލްހާދީ އާ ދެމެދު ކަމަށް ޝަރީފް ވިދާޅުވިއެވެ. އަދި މާވަށުގައި ކުރިއަށް ގެންދާނީ ކައުންސިލްގެ ރައީސް ކަމުގެ ވޯޓު އެކަނި ކަމަށް ޝަރީފް ވިދާޅުވިއެވެ.\nމި މަހުގެ 10 ވަނަ ދުވަހު ކުރިއަށް ގެންދިޔަ ލޯކަލް ކައުންސިލް އިންތިހާބާ ގުޅިގެން މިހާތަނަށް 208 ޝަކުވާއެއް ހުށަހަޅާފައި ވާ ކަމަށް ޝަރީފް ވިދާޅުވިއެވެ. ނަމަވެސް ގިނައީ "އެއްވެސް ހެއްކެއް ނެތި، މީހަކު ބުނިބުނިއެއްގެ މައްޗަށް ހުށަހަޅާފައިވާ ޝަކުވާ" ކަމަށް ޝަރީފް ވިދާޅުވިއެވެ.\nއޭނާ ވިދާޅުވީ އޭގެ ތެރެއިން 11 ޝަކުވާއަކާ ގުޅިގެން ފިޔަވަޅުތައް އަޅަން ނިންމާފައިވާ ކަމަށެވެ. އޭގެތެރޭގައި ބައެއް ފޮށިތަކުގެ ވޯޓް އަލުން ގުނުން ވެސް ހިމެނޭ ކަމަށެވެ.\nހަބަރު އަހުމަދު ޝަރީފް އިލެކްޝަން ކޮމިޝަން ލޯކަލް ކައުންސިލް އިންތިހާބު 2020


ލޯތްބެއްގެ ފެށުން 16 – Esfiya – Dhivehi Vaahaka Site\n- by Belle - 54- July 10, 2019\n” ބޮސް، ޔުއާރ ވައިފް އިޒް ގޮއިން ވިތް ޔަމާން ” ޒައިކު ފޯނު ނެގުމުން ލިބުނު ޙަބަރަކުން ހުރެވުނީ މީޓިންއެއްގައި ކަމެއްވެސް ހަނދާނެއް ނުވިއެވެ. ކޮޅަށް ތެދުވަމުން ވާހަކަ ދެއްކި އިރު އަޑުވެސް ދަނީ ތުރުތުރު ލަމުންނެވެ. ވަށައިގެންހުރި އެންމެނަށް ނަޒަރު ހިންގާލިއިރު އެންމެން ހައިރާންވެގެން ބަލަން ހުއްޓެވެ. އެ ކާރަށް ފޮލޯ ކުރުމަށް ބުނެ މީޓިން ކުރުކޮށްލަމުން ނުކުތީ ކާރަށް އެރުމަށެވެ. އޭރު އެދެ ލޮލުން ދެރައާއި އެއްވަރަށް ނުރައްކާތެރި ދަރަޖަ އަކަށް ހިތްހަމަ ނުޖެހުން ފެނުނެވެ.\n” އައި ވިލް ކިލް ޔޫ ޔަމާން. އައި ވޯންޓް މައި ވައިފް ބެކް. އެންޑް އައި ޑޯންޓް ވޯންޓް ޝީ ހެޓްސް މީ ” ޒައިކް އަމިއްލަ ނަފްސާ އެތައް ވާހަކަ ތަކެއް ދައްކަމުން ކުރިއަށް ދިޔައެވެ.\nޝިފާ އޮފީހަށް އަންނަން ވާއިރަށް ޔަމާން ވަނީ އޭނަގެ ކެބިންގައި އިތުރު މޭޒަކާ އެއްޗެހި ބަހައްޓާ ވަރަށް ރީތި ކޮށްލައިފައެވެ. ހިތުގައި ޝިފާއަށް އިތުރު މަގާމެއް ދެވުނު ކަހަލައެވެ. މިހާރަނގަޅު އަންހެން ކުއްޖަކު ލިބުމުންވެސް ޒައިކް އަށް އުޅެން ނޭގުމުން ، ޒައިކް އަތުން ޝިފާ ބީވާ ދުވަހަކުން ހަމަ ގައިމުވެސް އޭނަ ޝިފާއަށް އެހީތެރިވާނެއެވެ. އެހީތެރި ވެވޭނީ ކޮންމާނައެއްގައި ކަމެއް ނޭގުނު ނަމަވެސް، އޭނަވެސް ހަޔާތުގެ ބައިވެރިއަކަށް ބޭނުން ވަނީ ޝިފާ ކަހަލަ ބަސްއަހާ ކިޔަމަންތެރި ކުއްޖެކެވެ. އެކަހަލަ ކުދިން މި އެމެރިކާއިން ހަމަގައިމުވެސް ނުލިބޭނެއެވެ.\n” މީ ވަރަށް މުހިންމު ޕްރޮޖެކްޓެއް އިނގޭ. ފިފްޓީ މިލިއަން ޑޮލާރ ގެ ޕްރޮޖެކްޓެއް. ޝިފާ ވާނެ މިއަށް ޕްރެޒެންޓޭޝަން ހަދަން ހެލްޕް ވާން. ވަރަށް ނާރވަސް ވޭ ގޯސްކޮށް އެންމެ ކަމެއްވެސް ކުރެވިދާނެތީ ” ޕްރޮޖެކްޓާ ބެހޭ ގިނަ މައުލޫމާތު ތަކެއް ދީ ، ޕީ.އޭ އަކު ކުރާނެ ކަންކަން ކިޔައިދިނުމަށްފަހު ކޮފީ ތައްޓެއް ހިފައިގެން ގޮނޑީގައި ޖައްސާލީ ޝިފާ ދައްކާ ވާހަކަ އަޑުއަހާލުމަށެވެ. ފުރަތަމަ ދުވަސްކަމުން މާގިނައިން މަސައްކަތް ޖައްސާކަށް ބޭނުމެއް ނޫނެވެ. މަޑުމަޑުން މަސައްކަތައް ހޭނޭނެއެވެ.\n” އިނގޭތަ އިއްޔެ ބައްޕަ ގުޅި. ބުނި މިކޮޅަށް އަންނަވާހަކަ. އަދި އެންމެ އުފާވީ އެހެން މަންމަ އަކު ބައްޕަ ދިރިއުޅުމަށް ގެނަޔަސް އޯކޭ ހޭ އެހީމަ. އުފަލުން ރޮވުނު. އެހެން އެކަނި ވެރިކޮށް އުޅޭތާ ހާދަ ގިނަ ދުވަހެއް ވެއްޖެއޭ. މަންމަ މަރުވި ފަހުން އަދި ކިރިޔާ އެހެން މަންމަ އެއްގެ ވާހަކަ އެ ދެއްކީ ވެސް ” ލޯ ފެންކަޅިވެ ހުރެ ޝިފާ ލޯ ފުހެލިއެވެ. އޭނާގެ ހަޔާތުގެ ވާހަކަ ހިއްސާ ކުރާނެ ފަރާތެއް ލިބުމުންނެވެ. ނަތާ ކައިރީގަ ހުރިނަމަ މިހެން އެކަނިވެރިކޮށް އުޅޭކަށް ނުޖެހޭނެއެވެ. ޒައިކު އަކީ އޭނާ ދައްކާ ވާހަކަ އަޑުއަހާނެ ގާތް ފަރާތެއް ނޫނެވެ.\nޔަމާން ވަރަށް ހިތްވަރު ދިނެވެ. ދެރަ ނުވުމަށް އެދި ވާހަކަ ދެއްކިއެވެ. މަންމަ އަށް ފުރިހަމައަށް މަރުޙަބާ ކިއުމަށް އެދުނެވެ. ޔަމާންގެ ވާހަކަތަކުން އިތުރު ހިތްވަރެއް ޝިފާއަށް ލިބިގެން ދިޔަކަހަލައެވެ. އޭނައަށް މީހެއްގެ ޙިޔާލު ބޭނުން ވެފަ ހުންނަ ތާ ކިހާ ޒަމާނެއް ހެއްޔެވެ. ނަތާ ކިޔެވުމުގެ ކަންތައް ހުރި ގޮތުން މިވީ ހަތަރު މަސްތެރޭ އާދެވޭ ކަހަލަ ގޮތެއް ނުވެއެވެ. އެހެން ނޫންނަމަ އޭނަގެ ވާހަކަ ތަކަށް ޙިޔާލު ހޯދަން އެހެން މީހަކު ކައިރީ ނަހާނެއެވެ. ކުއްލި އަކަށް ރީޙާން މަތިން ހަނދާން ވިއެވެ. ރީޙާން މިހާރު އެހެން ކުއްޖަކާ ރައްޓެހި ވެއްޖެ ބާއެވެ. އަދި ކައިވެނި ކޮށްގެން މިކޮޅަށް އައި ފަހުން ރީޙާންގެ ޙަބަރެއް ނުވެއެވެ. ދެރަވެސް ވިއެވެ. އެހާ ރަނގަޅު އެކުވެރިއަކު ދުރު ކޮށްލެވުމުންނެވެ. އޭނަ ހިތުގައި ކޮންމެ އެއްޗެއް އޮތަސް އެކަން ފާޅު ނުކުރާ ހިނދަކު ނޭގޭ ކަމަށް ހެދިގެން އުޅެވިދާނެ ނޫންހެއްޔެވެ. އެކުވެރި ކަމާއެކު ވާހަކަ ދައްކާލުމަކުން މައްސަލައަކީ ކޮބާ ހެއްޔެވެ. ފަހުން ރީޙާންގެ ޙަބަރެއް ބަލާލުމަށް ނިންމިއެވެ.\n“އެކަމު ބުނަން، ބައްޕަ އަށް މީގެން އެއްވެސް ކަމެއް އިނގޭކަށް ބޭނުމެއް ނޫން. އޭރުން ހަމަ ވަގުތުން ގެންދާނެ. މިތާ ހުއްޓަކަ ނުދޭނެ. ކޮންމެ ގޮތެއްވިއަސް އަދި ޒައިކް ހިތުން މަގާމެއް ލިބޭނެ ކަމަށް މިބަލަނީ. އެކަމަށް ވަރަށް ހިތްވަރު ކުރަންޖެހޭނެ. ކިހާދުވަހަކު އިންތިޒާރުގަ ހުންނަން ޖެހޭނެބާއޭ ހިތައްއަރާ. އޭނަ ކިތަންމެ ރުޅިއަންނަން ބޭނުން ވިއަސް ދޫ ނުކޮށްލާ ހިނދަކު މިތާ އޭނަ ކައިރީ އުޅެން ބޭނުމީ ” އިތުރަށް ޔަމާންގެ މޫނަށް ބަލާލީ ސުވާލެއް ކޮށްލުމުގެ ބޭނުމުގައެވެ. އަހަން ނާހަން ހުރެފަވެސް ހިތުގައިވާ އެއްޗެއް ބޭރުކޮށްލުމަކުން ގޯހެއް ނެއްކަމަށް އަމިއްލަ ވިސްނުމަށް އައެވެ. ދެން އިތުރަށް އެއްޗެއް އަހާނެ މީހަކު ވެސް ހުރީކީ ނޫން ވިއްޔާއެވެ. ހަގީގަތް ހޯދަން ބޭނުންނަމަ، ހިތައް ކުޑަނަމަވެސް ހަމަޖެހުމެއް ހޯދަން ބޭނުންނަމަ މި ސުވާލުގެ ޖަވާބު ބޭނުން ވާނެކަމަށް ޝިފާ ހީކުރިއެވެ.\n” ސުވާލެއް ކޮށްލަންތަ؟ ” ޔަމާން ހިނިތުން ވުމަކާއެކު ބޯ ޖަހާލިއެވެ.\n” ލިވީ އަކީ ކާކުތަ؟ ” ޝިފާ ކުރި ސުވާލަކުން ޔަމާން ބޯން ހުރި ކޮފީ ތަށި ނުވެއްޓުނީ ކިރިޔާއެވެ. ކޮށި އެރީ އެހެނަކުން ނޫނެވެ. އުނދަގޫ ގޮތަކަށް ކެއްސަމުން ދިޔައެވެ. ޝިފާ ވަރަށް ހާސްވުމާއެކު ތައްޓަކަށް ފެން އަޅަމުން ޔަމާން އަށް ދިއްކޮށްލިއެވެ. އިރުކޮޅެއް ވުމާއެކު މޭގައި އަތް ފިރުމާލަމުން ޔަމާން ހަމަޔަކަށް އެޅުނެވެ. އަދި ދޭނެ ޖަވާބަކާމެދު ވިސްނާލިއެވެ. ކޮންމެ ގޮތެއް ވިއަސް ޝިފާ އަނދިރީގަ ބަހައްޓާކަށް އޭނަ ބޭނުމެއް ނޫނެވެ. އެކަމަކު ހަގީގަތް ފާޅުކުރުމުގެ ބާރެއް އޭނަ އަތަކު ނެތެވެ. ޒައިކް މިކައިވެންޏާ ގަބޫލުވި ސަބަބުވެސް ބުނެވޭކަށް ނެތެވެ. އޭނަގެ ސަބަބުން އެދެމީހުން ވަކިވާކަށް ޔަމާން ބޭނުމެއް ނޫނެވެ. އޭރުން ހަމަ ގައިމުވެސް މަންމަ އާއި ބައްޕަ ވާނެ ދެރަ އޭނައަކަށް އޮޅިފައެއް ނުވެއެވެ.\nވާހަކަ ދައްކަން ދޫ ހަރަކާތް ކޮށްލުމާއެކު މޭޒުމަތީ ހުރި ފޯނު ރިންގު ވާން ފަށައިފިއެވެ. މިވަގުތަށް އެންމެ ރަނގަޅު ގޮތް ކަމުގައި ޔަމާން ނިންމިއެވެ. އެކޮޅުން އިވުނު ވާހަކަ އަކުން ޔަމާންގެ ދެލޯ ބޮޑުކޮށްލެވުނެވެ. ފޯނުގެ އައްގަނޑަށް ބާރުކޮށްލެވުނެވެ. އެކޮޅުން ދެއްކި ވާހަކަ އަކަށް އެއްބަސް ވެލަމުން ފޯނު ބާއްވާލިއެވެ. އަދި ޝިފާ އަށް ބަލާލީ ދެން ކަންތައް ކުރަންވީ ގޮތެއް ހިތައް ނޭރުމުންނެވެ. ފައިލެއް ދެމުން މަސައްކަތައް އެނބުރި ދިއުމަށް ބުނެލިއެވެ.\nމިވަގުތު އިތުރަށް ވާހަކަ ނުދައްކާ ޝިފާވެސް ފައިލު ހިފައިގެން ހިނގައިގަތީ އޭނަގެ މޭޒު ކައިރިއަށް ދިއުމަށެވެ. އެކަމަކު ޔަމާން ގެ ފުށުން ޖަވާބެއް ނުލިބުމުން އިތުރަށް ހިތުގައި ސުވާލު އުފެދުނެވެ. ކޮންމެވެސް ގޮތަކުން އަދި ލިވީ އަކީ ކާކުކަން ހޯދުމަށް ހިތުގައި އަޒުމް ކަނޑައެޅިއެވެ. ލިވީގެ ވާހަކަ އެހުމުން ޔަމާންގެ މޫނުމައްޗައް އެރި ކުލަވަރުން ހަގީގަތުގައިވެސް ގޯހެއް އެބައުޅޭކަން ވިސްނުނެވެ.\nމަސައްކަތަށް ގެއްލިފައި ހުއްޓާ ދޮރާ ދިމާއަށް ބަލާލެވުނީ ވަރަށް ބާރަށް މީހަކު ދޮރު ހުޅުވާލުމުންނެވެ. ކުއްލިއަކަށް ކޮޅައް ތެދުވެވުނީ ފެނުނު މަންޒަރު ގަބޫލު ނުކުރެވިގެންނެވެ. ޒައިކް ދެލޮލުންވެސް އައިއްސަ ހުރި ރުޅި އަންދާޒާ ކޮށްލެވުނެވެ. ދިޔަ ގޮތައް ގޮސް ޔަމާންގެ ގަމީހުގައި ހިފުމަށްފަހު ކޮޅައް ނެގިއެވެ. އަދި އަތުގެ އެންމެ ބާރު މިނުގައި މޫނުމަތީ ޖެހުމާއެކު ޔަމާންގެ، ތުންފަތް ފަޅައިގެންގޮސް ލޭ އަންނަން ފެށިއެވެ. އެވަރުންވެސް ރުޅި މައިތިރިވީކަމަކަށް ނުވެއެވެ.\n” ބުނީމެއްނު މަގޭ ވައިފް އާ ދުރުން އުޅޭށޭ. ތިހާ އަންހެނަކަށް ބޭނުން ވެގެން އުޅެންޏަ ބައްޕަ ކައިރީ ބުނެބަލަ އަންހެނަކު ހޯދަ ދޭށޭ. ” އިތުރަށް އަތުން ގޯހެއް ހެދި ދާނެތީ ދެ ޖީބައް އަތްޖަހާލީ އެދެލޮލުން ޔަމާން ފިއްސާލާފަދަ ނަޒަރެއް ދެމުންނެވެ. އެހެނަސް ޔަމާންގެ ތުންފަތުން ފެނުނު ހިނިތުން ވުން ފެނުމުން ނިވެމުން ދިޔަ އަލިފާނަށް ދަރު އެޅުނު ފަދައެވެ. އަނެއްކާ ޔަމާން ގައިގަ ޖެހުމަށް އަތް މަޅާލުމާއެކު ސިހުނީ ޝިފާ އެދެއަތުގަ ހިފެހެއްޓުމުންނެވެ. މިތަނަށް ވަންއިރު އޭނައަކަށް ޝިފާއެއް ނުފެނުނެވެ. ދެލޯ ބޮޑުކޮށްލެވުނީ ލައިގެން ހުރި އެއްޗިހި ފެނިފައެވެ. އޮފީހަކަށް ދާން އަންހެން ކުއްޖަކު ލާން އެންމެ ކަމުދާ ކަހަލަ ހެދުމެކެވެ. ކަކުލާ ހަމައަށް އަރާ ސްކާޓަކާއެކު ބެގީ ޖަހައިފައިވާ އަތް ދިގު މަތިކޮޅެކެވެ. އަތް ދިގު ނަމަވެސް ފޮތީގެ ތުނިކަމުން ހަށިގަނޑު ގެ ދޮންކަން އެންމެ ރީތިކޮށް ފާޅުވާން ހުއްޓެވެ. ހިތުގައިވީ ހުރިހާ އިހުސާސެއް އެއްފަހަރާ ހިނގައިގަން ކަހަލައެވެ. ހިތުގައިވީ ހުރިހާ ރުޅިވެރިކަމެއް އެއްފަހަރާ ފިލައިގެން ދިޔައެވެ. ޝިފާ އޭނައަށް މިހަދާ ޖާދުލެއްގެ ނަންވެސް ހިތަކަށް ނާރައެވެ. އިނގޭހާވެސް އެއްޗަކީ ޝިފާ ފެނުމުން އެހެން ހުރިހާ ކަމެއްގެ މަތިން ހަނދާން ނެތޭކަމެވެ. އެ ސޫރައަށް ބަލަން ބޭނުންވާ ކަމެވެ. އެ އިޙުސާސް ކުރަން ހަށިގަނޑު ބާރުއަޅާ ކަމެވެ.\n” ކިހިނެއްތަ ވަނީ ޒައިކް އަށް. މީހުންގެ ގަޔަށް ބޮލަށް ނޭރިއްޔަކާ ފިރިހެނަކަށް ނުވާނީތަ!. އަހަރެން މީ އުޅޭ މީހެއްކަމެއް، ޒައިކް ގެ ކާކުކަމެއް ހަނދާން ހުންނަ ހެނެއް ހިޔެއް ނުވޭ. ބޭނުން ވީމަ ރީތިކޮށް ވާހަކަ ދައްކާފަ ބޭނުން ނުވީމަ ދުރުން އުޅެން ޒައިކް ހިތުގަ އޮތީ ” ހަށަން ބަންނަމުން ޖެހިލުން ނުވާ ބެލުމަކުން ޒައިކް އާ ދިމާއަށް ބަލާލިއެވެ.\n” ޝިފް . ވައި އާރ ޔޫ ޑުއިން ދިސް ” އެހާ އަވަހަށް ޒައިކްގެ މޫޑް ބަދަލް ވުމުން ޝިފާވެސް ހައިރާންވިއެވެ. އެކަމަކު އޭނަ އެކުރި ކަމަކުން ރީތިކޮށް ވާހަކަ ދައްކަން އުނދަގޫ ވިއެވެ.\n” ޒައިކްގެ މަސައްކަތަކީ އަބަދު އޮފީސް. އޮފީސް. އެހެން ކަމެއް ނެއް. އަހަރެންނާ މެދު ވިސްނާކަށް ވަގުތެއް ނުވޭ. އަބަދު ގޭގަ ކަމެއް ނެތިފަ ހުންނަން ވީމަ ފޫހިވާނެކަންވެސް ތި ސިކުޑިއަކަށް ނުވިސްނޭ. އަހަރެން މިހެން ބުނީމަ ޔަމާން ބުނި ޕީއޭ އެއް ނެގެން ވާއިރަށް އަންނާށޭ އޭނައާއެކީ މަސްއްކަތް ކުރަން. އެކަމް އޭނަ ދޯ މި ގޯސްވީ ” ޒައިކް ނިއްކުރީގަ އަތްޖައްސާލަމުން ފަހަތަށް ވާގޮތަށް ޝިފާގެ އަތުން އަޅުވާލިއެވެ. އެއަތުގަ ހިފާލަމުން ޒައިކުގެ އަތުން ފިރުމާލީ ޝިފާ ރުޅިއައިއްސަ ހުރުމުންނެވެ. އެކުޑަ ބީހިލުމުންވެސް ޒައިކުއަށް ބުނެދޭން ނޭނގޭ އުފާވެރިކަމެއް އިޙުސާސް ވިއެވެ.\n” ސޮރީ . އެކަމު އޭނަޔާ އެކީ މަސައްކަތް ކުރުމުގެ ހުއްދައެއް ނުދެވޭނެ. ހިނގާ އަހަންނާއެކު އޮފީހަށް. އަހަރެންގެ ޕީއޭ ހުއްޓަސް ޝިފް އަށް މަސައްކަތް ކުރެވޭނެ އޭނަގެ މަތިން. ޕްލީޒް ” ނުދާން ބޯހޫރާލި ނަމަވެސް ޒައިކް ގޮތް ދޫ ނުކުރާނެކަން އެނގުމުން އެންމެ ފަހުން ބޯ ޖަހާލީ އެކަމަށް އެއްބަސް ވުމުގެ ގޮތުންނެވެ. ދަބަސް ހިފައިގެން ޒައިކް އާއެކު ހިނގައި ގަތުމަށްފަހު މަޑުކުރުމަށް ބުނުމަށްފަހު ޔަމާން ކައިރި އަށް ދެވުނީ ކަމެއް ހަނދާން ވެގެނެވެ.\n” ސޮރީ އިނގޭ. ވަރަށް ތަދު ވޭތަ؟ ” ރުމާލެއް ޔަމާންގެ އަތައް ދެމުން މާފަށް އެދުނީ ޒައިކް ކަންތައް ކުރި ގޮތުންނެވެ. ހިނިތުން ވެލަމުން މައްސަލައެއް ނޫންކަމަށް ޔަމާން ބުނެލިއެވެ. އަދި އެއްލޯ މަރާލީ އެމީހުންގެ މަސައްކަތް ކާމިޔާބު ވި ވާހަކަ ސިއްރުން ބުނެލަމުންނެވެ. ދެވަނަ ފަހަރަށް ޒައިކް އައިސް ޝިފާ އަތުގަ ހިފަމުން އެތަނުން ނުކުމެވޭތޯ ހިނގައި ގަތެވެ.\nކާރުގައި ހުރި އިރު ޝިފާ ހުރީ ލޯގަނޑާ ވީ ފަރާތަށް ޖެހިގެންނެވެ. ބޭރު ބަލަން ހުރި އިރު ވިސްނާ ކަމެއް ޒައިކް އަކަށް ނޭނގުނެވެ. އެ މަޑުމައިތިރިކަން ޒައިކް އަށް އުނދަގޫ ކުރަމުން ދިޔައެވެ. އެއްޗެކޭ ބުނަން ބޭނުން ވިނަމަވެސް އެ ޙިޔާލު އެއްފަރާތް ކޮއްލީ އިތުރަށް ޝިފާ ރުޅިއައިއްސާނެތީއެވެ. އެކަހަލަ ހެދުމެއްގައި ޝިފާ ފެނުމުން އެރީތިކަން އިތުރުވާހެން ޒައިކް އަށް ހީވެއެވެ.\nއެދޮން ހަށިގަނޑާ، ލައިގެން ހުރި ހެދުމުގެ ކުލަ ވަރަށް ގުޅެއެވެ. ހިއްސުތަކަށް ވާންވެލިހެން ހީވެ، ޝިފާގެ ފައިމަތީ އަތް ބާއްވާލީ ކެއްކުރަން އުނދަގޫ ވުމުންނެވެ. މިވަގުތު ތިބެވުނީ މަގުމަތީ ކާރުގައިކަންވެސް ޒައިކު ހަނދާން ހުރިހެނެއް ހިޔެއް ނުވެއެވެ. މަޑުމަޑުން އިނގިލި ތަކުން މަޑު މިއުޒިކަކަށް ރާގު އަޅުވާލަމުން މައްޗަށް ގެންދިޔައެވެ. އުނަގަނޑާ ހަމައިން އަތުގެ އިނގިލިތައް މަޑުޖައްސާލުމަށްފަހު، ބަނޑާހަމައަށް އަތް ހަރަކާތް ކުރިއެވެ. ޝިފާއަށް އަންނަ ބަދަލުތައް ބަލަން އޭނާގެ ދެލޯ ސީދާ ކޮއްލިއެވެ. ސިހިފައި ޝިފާ ބަލާލިގޮތުންވެސް ކަންބޮޑުވިކަން އެނގުނެވެ. އެމައުސޫމުކަން ފެނުމުން ޒައިކުއަށް ކެއްކުރުމަކީ އުނދަގޫ ކަމަކަށް ވިއެވެ.\n” ވާހަކަ ނުދައްކަން ނިންމައި ގެންތަ ތިހުރީ؟. ކީއްވެ ކުރިން ފޫހިވާ ވާހަކަ ނުބުނީ ގޭގަ އެކަނި އުޅޭއިރު ” ވެދިޔަ ކަންތަކުން މާފައް އެދުމުގެ ބަދަލުގަ ޒައިކް ވާހަކަ ދައްކަން ފެށުމުން ޝިފާ ދެރަވިއެއްކަމަކު އެކަން ނުދައްކާ ހިނިތުން ވެލީ ޒައިކްގެ އެ ކުޑަ ބީހުމުންވެސް ހިތުގައި އުފާވެރިކަމުގެ ރާގެއް ކުޅެލުމުންނެވެ. ކިތަންމެ ރުޅިއައިސްގެން އެއްޗިހި ކިޔާފައިވެސް، ލޯބިން އެންމެ ބަހެއް ބުނެލިނަމަވެސް އެހުރިހާ ހިތާމައެއް ފިލައެވެ. ހިތު ލޯބީގެ ބާރު މިހާ ގަދަވާނެ ކަމަކަށް ޝިފާއަށް ހީކުރެވިފައިވެސް ނެތެވެ.\nBelle❤❤❤ vvvv reethi mi part ves….. Curious kollaifi viyya…. Hehe… Avah next part up kolladhechchey 😁😁😊😊it’s really nice ❤❤ Good night Belle… Sweet dreams\nThanks Dhonthy, miss you bodukoh dhonthy\nMi part ves so so reethi\nThis story is getting more and more interesting 🤩🤩\nAlhey. Mi story haadha reechey. Esfiya in varah gina vaahaka kiyan try kurin. First episode in ves hiy jehuni mi vaahaka kiyan. 11july ge part up kohllaane time eh bunedheeba\nhehe Thanks Rifa, miadhuge part up kuran miulheny now\nKaaruga huri iru ey liefa ineema kudakoh odd kaaruga thibi iru noonee kaaruga in iru dho ranglhu gothakee 😍 anyways vaahaka varah reethi ekamaku adhi kiriyaa mi comment cohlee Hurihaa baithah kiyaalaafa hama varah interesting kuriyahdhaa goeh ves varah reethi keep it up dear waiting for the next part😄😍😍\nThanks Noor, next time i will try kohlaanna\nVarah varah Reethi..Maa sha Allah.Kong irakun Next part up kurani..\nhehe ThanksYashoo,,,,,next part up kohlan miulheny now\nVarah varah Reethi..Maa sha Allah.Kon irakun Next part up kurani..\nThanks all readers , your all support is my happiness, hoping this support will continue till the end.\nThis is v v v v very nice part Belleville thank you for writing\nThis kind of nice story I am waiting for 17th part ❤❤❤❤❤❤❤💙💙💙💙💙💙💚💚💚💚💚💚💚💛💛💛💛💛💛💛💜💜💜💜💜💜💜💜🖤🖤🖤🖤🖤🖤😃😃😃😃\nThanks Buttey girl. 17 vana part up koffin adhi pending hury\nVvvv nice ❤💖❤❤💖\nV v v loabi v salhi vaahaka. Miadhu new part Up load kuraathi ingey\nThanks Pinky, mihaar 17 vana part up koffin adhi pending ga huryy\nWaiting for next part 🥰🥰🥰. Mi part ves varah reethi.\nvvvv reethi mi part ves <3 ekm thankolheh kuree 🙁 when next part ?\nThanks Shuha, next part v dhigu vaane. next part mihaar up koffin adhi pending ga hury. miadhu site in fenna varu vaane\nMasha Allah Nice story mi story varah thafaathu ehen story thakah vuren keep it up kon iarkun next part update kurany avahah update Kohlahchey ingey\nIts very nice ♥ I love it\nThanks Ishh 👑😍😘😘\nwooow, beautiful, next part kiyaa hithun nuhurevey.\nvaahaka eh kiyaafa adhi alah mi comment eh kohlany, my mihaar esfiya site ga liya enmme reethi eh vaahaka, kuriah oh bai kiyaahithun nunidheeyne, nukeveyne, fenvess nuvereyene, hehe\nThanks miru 😍😘😘😘\nvrh rythi mi part vs….Hehe actually they both really love each other dhw…keep it up Belle!!! Your story is GREAT!\nAlhey .. haadha lahey pending gaa huri ehchis up vaaleh. 😔😭\nOoh rifa anekka dhemme edit ah gossa up koffin pending ga hunnaathy 😭😭😭😭\nvaran salhi vaahakaeym next part avas kuraach\nAlhey adhi vess pending ga tha huree 😣😣😣\nYes jungkook 😢😢😢\nmiothi vaa pending eh dho.\nYaah zaaa 😥😥😥\nAdhi vas pending ga tha huri 😭😭 can’t wait to read next part 😞😞\nThee varu gadha pending ehnu dhw 😢😢\nMihaaru 24 hours vanee pending ga hunnathaa 🤔\nDhw E pending akun naaraane dhen dhuvahakuves 😠😠\nAlhe haadha lahey dhw ..varegge pending eh.😫😫..kiyaa hithun mihaaru hureveneekeenun..😬😌😍\nEhen hurihaa vaahaka eh update vaairu mi vaahaka ekanitha pending ga innanee🙁\nDhw kihaa dherakameh😠😠\nAaaekey dhw… Kihaadhera kameh😫😫😠😠\nMary suvaalu koffa, Martha javaab dheefa vess ehury 😂😂😂😂🙊🙊🙊\ndhen haadha dhera ey.. 1 day viyyaa mi weee.. iruiru kolhaa mi balani mi page ah\nAdmin proof read kuran pending ah dhany\nWriter ge level mathi v ma nudhane pending akah\nPeople need to understand thatahuman handles this site 🤷♀\nDhn haadha lahey uo vaaleh😭😭😭😭\nPlease the next part up kolathecjey avaha . Can’t wait to read


Ran'du | Vaahaka\nޝަމްވީލް December 15, 2019\t15 Comments\nއާއެކެވެ. އަަހަރެން މިއީ ރަނޑެކެވެ. އަންހެނުންނަށް ޙާއްސަވެގެންވާ ބައެއް ސިފަތައް އަހަރެން ކިބައިން ފެންނަކަން ޚުދު އަހަރެންވެސް ޤަބޫލުކުރަމެވެ. ހިނގުމުގައި ވެސް ރަނޑު ގޮތެއް ހުރެއޭ ބުންޏަސްަ އެކަމެއް އަހަރެން ދޮގެއް ނުކުރާނަމެވެ. ވާހަކަދެއްކުމުގައި އަންހެންވަންތަކަމެއް ހުރެއޭ ބުންޏަސް އެކަން އަހަރެން ޤަބޫލުކުރާނަމެވެ. ނަމަވެސް އެކަމަށް ޖޯކުޖަހައި މަލާމާތްކުރަމުން ދާއިރު މިކަން މިހެން ދިމާވުމަށް މެދުވެރިވި ސަބަބު އެނގޭނީ ކިތައް މީހުންނަށް ބާއެވެ؟ އެކަމަށް އަހަރެންނަށް ފުރައްސާރަކުރަމުންދާއިރު މިކަމުގައި ފަރުދާވެފައިވާ މަންޒަރު ފެންނާނީ ކިތައް ލޮލަށް ބާއެވެ؟\nއަހަރެންނަކީ މަންމައާ ބައްޕަގެ ކައިވެންޏަށް ލިބުނު ހަމައެކަނި ދަރިފުޅެވެ. އެެއީ ވެސް ކައިވެންޏަށް 10 އަހަރުވެގެން ދިޔަފަހުން ޑަކްޓަރުން ވެސް އުއްމީދު ކަނޑާލާފައިވަނިކޮށެވެ. އެހެންކަމުން، އަހަރެން ދެކެ އަހަރެންގެ މައިންބަފައިިން ވަމުންދިޔައީ ވަރުގަދަ ލޯތްބެކެވެ. އެމީހުން ކެނޑިނޭޅި މަސައްކަތް ކުރަމުންދިޔައީ އަހަރެންގެ މުސްތަޤްބަލު އުޖާލާކޮށްދިނުމަށްޓަކައެވެ. ނަމަވެސް އެ ލޯބީގައި އެމީހުން ހައްދު ފަހަނަޅައި ދިޔައީއެވެ. އެ ލޯބީގެ ސަބަބުން އަހަރެންގެ މުސްތަޤްބަލް ކަޅު އަނދަވަޅަކަށް ވެއްޓިގެން ދިޔައީއެވެ.\nމަންމަ މަސައްކަތް ކުރަމުންދިޔައީ ރަށުގެ ސިއްހީ މަރުކަޒުގެ ނަރުހެއްގެ ގޮތުގައެވެ. ބައްޕަ މަސައްކަތްކުރަނީ ރަށުގެ ކޯޓުގެ އިސް ގާޒީއެއްގެ ގޮތުގައެވެ. އެހެންކަމުން، އަހަރެންގެ ހުރިހާ ކަމެއް ކޮށްދިނުމަށާއި އަހަރެންގެ ބެލުމުގެ ޒިންމާ ހަވާލުކުރީ އުޖޫރައަކަށް އެކަންކޮށްދިނުމަށް އެއްބަސްވި ބިދޭސީ ފިރިހެނަކަށެވެ. ގޭގެ އެންމެހާ ކަންކަމާއި އަހަރެންގެ ހުރިހާ ކަމެއް ކޮށްދެނީ އެމީހާއެވެ. އަހަރެންނަށް ގޯސް ރައްޓެހިން އިހުތިޔާރުކުރެވިދާނެތީއާއި ފެންނަން ނުޖެހޭ މަންޒަރުތައް ފެނި އަހަރެންގެ އަޤީދާ ބަލިކަށިވެގެން ހިނގާދާނެތީ އަަހަރެން ބޭރަށް ނުފޮނުވުމަށް ބިދޭސީ މީހާއަށް އަމުރުކޮށްފައިވެއެވެ. މީހުންގެ ހަސަދައާއި އެސްފީނާއިން ސަލާމަތްކުރުމަކީވެސް އެކަމުގައި ފޮރުވިގެންވާ ހިކުމަތެކެވެ.\nހުރިހާ ކަމެއް ގޯސްމިވީ އަހަރެންނަށް 07 އަހަރު ފުރި ސުކޫލަށް ވަންނަން ޖެހުމުންނެވެ. ކަމެއް ގޯސްކޮށް ކުރެވިއްޖެކަން މަންމަމެންނަށް ރޭކައިލީވެސް އަދިކިރިޔާއެވެ. ފުރަތަމަ ފަހަރަށް ގެއިން ބޭރަށް ނިކުމި ދުވަހެވެ. ދުނިޔެ މިއީ ކޮންތަނެއް ކަން އަހަރެންގެ ހަމަ ލޮލަށް ފެނުނު ދުވަހެވެ. އަހަރެންނަށް ޖެހުނީ އާޝޯހުވެފައި ތަންތަނަށް ބަލަހައްޓައިގެން ހުންނާށެވެ. މަގުމަތީގައި ރަނގަޅަށް ހިނގާކަށް ވެސް ނޭނގުނެވެ. ހިނގުމާއި ވާހަކަދެއްކުމާއި ހަރަކާތްތަކުން ރަނޑުގޮތެއް ހުންނަކަން މަންމަމެންނަށް ފާހަގަވީ އަދިކިރިޔާއެވެ. އެހެންނުވާންވީ ސަބަބެއްނެތެވެ. މި ހުރިހާ ދުވަހަކު އަހަރެންނަށް ފެނިފައިހުރީ އަދި ވާހަކަދެއްކިފައި ހުރީވެސް ބިދޭސީ މީހާއާއެވެ. އެމީހާގެ ކިބާއިގައިވާ ސިފައެއް އަހަރެންގެ ގަޔަށް ވާރުތަވުމަކީ މާކަ އުނދަގޫ ކަމެއް ނޫނެވެ.\nހަޤީޤަތުގައި ދުނިޔެއަށް ލޯ ހުޅުވުނީ އަދިކިރިޔާއެވެ. ކުރިމަތިލާން ޖެހުނީ އެކަނިވެރިކަމާއެވެ. ރަހުމަތްތެރިއެއް މިތުރެއް ނުލިބުނެވެ. ފުރައްސާރައާއި މަލާމާތަކީ އަހަރެންގެ އެންމެ ގާތް މިތުރުންނަށް ވެއްޖެއެވެ. ކްލާުހުގައި އަހަރެން މަޝްހޫރުވެފައިވަނީ "މަންޖެ" ގެ ނަމުންނެވެ. ޓީޗަރުން ކައިރީ އެވާހަކަ ބުނުމުން އަދި ލިބުނީ މާ ބޮޑު ހިތްދަތިކަމެކެވެ. އަދިވެސް އެ ޖުމުލަތައް ހިތުގައި ބިންވަޅުނެގިފައި އެބަހުއްޓެވެ. " ބަލަ އަފްޒަލަކަށް ނޭނގޭތަ ކުދިން އެހެން އެކިޔަނީ އަފްޒަލަށް އުޅެވޭ ގޮތުން ކަމެއް"\nދުނިޔެ ބަދަލުވެއްޖެއެވެ. ބަދަލުނުވާނީ ކޮން އެއްޗެއް ހެއްޔެވެ؟ މައިންބަފައިން އަަހަރެން ދެކެ ވާ ލޯތްބަށް ވެސް ބޮޑެތި ބަދަލުތަކެއް އަތުވެއްޖެއެވެ. ލޯބީގެ ވިންދުތައް އެހިތްތަކުގައި މަރުވެ ނަފްރަތުގެ އަލިފާްން އެ ހިތްތަކުގައި ހުޅުޖެހުމަށް މާކަ ގިނަދުވަހެއް ނުނަގައެވެ. އަދިވެސް އެމީހުން ކަންތައްތައް ކުރިގޮތާއި ބުނި ބަސްތައް ހިތުގައި ކަނޑާނަގައި ލިޔެވި ރައްކާކުރެވިފައި އެބަހުއްޓެވެ.\n"އަފްޒަލްކައިރީ ކިތައް ފަހަރުތަ ބުނާނީ މީހުން ހުންނަ ވަގުތު މަށަށް މަންމައޭ ކިޔާފަ ނުގޮވާށޭ! ސަހާދެއްހަތެއް މިބުނީ ލަދުން ބޯފަޅައިގެން ދަާވަރުވޭ! މަ މިހާރު ހިތަށް އަރާ ދަރިއަކު ނުލިބުނު ނަމަ ކޮންފަދަހޭ!"\n"ސަކީނާ! މީ ދެން ކިހާ ބޮޑު މުޞީބާތެއް! މަށަށް ހަމަޖެހިގެން މަގުގައި ހިނގާލެވޭކަށްނެތް! ރައްޓެއްސަކާ އެއްކޮށް ކޮފީއަކަށް ދެވެންނެތް! އެންމެން ވެސް ކިޔަނީ އަނގަ ހުއްޓާނުލާ! އަފްޒަލް! އަފްޒަލް! އަފްޒަލް! މަ އަތުން ގޯހެއް ނުހެދެނީސް ކަލޭ އޭނާ މައިތިރިކުރޭ1"\nއުޅުނީމެެވެ، ދިރިއުޅުނީމެވެ. ހާލުގައެވެ. ހިތްދަތިކަމާއި ވޭނުގައެވެ. އަމިއްލަ އަށް މަރުވާން ހިތަށް ނާރައި އެންމެ ރެއެއް ވެސް ނުދާނެއެވެ. އަތުގައި ކަޓަރުން ހަމަލާ ދެވޭ ރޭތައް ގިނަވެއްޖެެއެވެ. ސުކޫލަކަށް ދާހިތެއްނުވެއެވެ. ކޮޓަރީގައި ބަންދުވެފައި އޮންނަނީއެވެ. ވިސްނާށެވެ. ހިތާމަކުރާށެވެ. އަމިއްލަ ނަފްސަށް ނަފްރަތުކުރަމެވެ. ނަފްސަށް އެއްވެސް އިތުބާރެއްނެތެވެ. ނަފްސާނީ ބަލީގެ ލަޝްކަރުން އަހަރެންގެ ހަށިގަނޑު ފަތަހަކޮށްލުމަށް ނެނގީ މަދު ދުވަސްކޮޅެކެވެ.\n"އަފްޒަލް! މާވަރަކަށް ކޮންކަމަކާ ތި ވިސްނަނީ؟ މިއަދު އެއްވެސް ޕޭޝަންޓެއް ވެސް ނާންނަ ދުވަހެއްތަ؟" އަހަރެންގެ މާޒީގެ ކަޅު ދުނިޔެއިން އަހަންނަށް ހޭލެވުނީ ނުހާގެ އަޑު ކަންފަތުގައި ޖެހުމުންނެވެ. އަހަރެން ޝުކުރުން ފުރިގެންވާ ހިތަކުން ނުހާއަށް ބަލައިލީމެެވެ. ނުހާއާ ދިމާނުވާ ނަމަ އަހަރެން މިއަދު އުޅޭނީ ކޮން ހާލެއްގައި ކަމެއްވެސް ނޭނގެއެވެ. ދުނިޔެ މިއީ ކޮންތަނެއްކަން ނުޙާ އަހަންނަށް ދަސްކޮށްދީފިއެވެ. ހިތްވަރާއި ކެތްތެރިކަމަކީ ނުހާގެ ސަބަބުން އަހަންނަށް ދަސްވި ކަންކަމެވެ. ނުހާއެއީ އަހަރެންގެ ޑަކްޓަރެެވެ. ނަފްސާނީ ބަލިން އަރައިގަނެވުނީ ނުހާގެ ބުރަ މަސައްކަތުންނެވެ. ނުހާގެ ހިތްވަރުގެ ބަސްތަކުން ދުނިޔެ އެއްކޮށް ބަދަލުކޮށްލައިފިއެވެ.\nދުނިޔެއެއް އެކަންޏެއް ނޫނެވެ. އަހަރެންވެސް ބަދަލު ކޮށްލައިފައިއެވެ. އަހަރެންގެ ކިބައިގައިވާ ރަނޑުގޮތްތައް އެއްކޮށް ފިލުވާަލައިފިއެވެ. އަހަރެންނަށް ކިޔަވާ ދިނެވެ. ކުޑައިރުއްސުރެ އަހަރެން ދެކުނު ހުވަފެން ކަމުގައިވާ ޑަކްޓަރަކަށް ވުމުގެ ހުވަފެން ހަޤީޤަތަކަށް ހަދައިދީފިއެވެ.\n"ތިއައީ އެެންނު މިހިތުގެ ޕޭޝަންޓު"\nއަހަރެން ވެސް ސަމާސާކޮށްލުމުގެ ގޮތުން ބުނީމެވެ. ނުހާއެއީ މިއަދު އަހަރެންގެ އަނބިމީހާއެވެ. އެއީ އަހަރެންގެ ދުނިޔެއެވެ. އަހަރެންގެ ނަޞީބެވެ. ހިތްދަތި ކަޅު ދުވަސްތައް މާޒީވެ ހިނގައްޖެވެ. މިއީ މުޅިން އައު އަފްޒަލެކެވެ. އެއްވެސް ކަމަކީ ނުވާނޭކަމެއްނޫން ކަން ނުހާ އަހަންނަށް ސާބިތު ކޮށްދީފިއެވެ. މީހެއްގެ ކިބައިގައިވާ ރަނޑުގޮތްތައް ވެސް ކެނޑުވިދާނެއެވެ. ނަމަވެސް ބުރަ މަސައްކަތުންނެވެ. ފުރައްސާރައާއި މަލާމާތަކުންނެއް ނޫނެވެ. ލޯތްބާއި ހިތްވަރު ދީގެންނެވެ.\nވަރަށް ރަނގަޅު އިބާރާތްތަށް ލިޔެލާފަ ހުރި ގޮތް. ރަނޑު ކޮންމެ ކުއްޖެއްގެ އިހުސާސްތައް ބޭރު ކޮށްލަންވެސް މިވާހަކައިގެ ފެށުން ބޭނުންކުރެވިދާނެ\nSo loabi and inspiring ❤❤ keep going ……..\nV v v salhi. Kiriuaaa nurovuniii\nV v v salhi. Kiriyaaa nurovuniii\n. Like my boyfriend\nVvvvvvvvvvvvvvvvvvvvvvvv salhi hama rovunu ???????\nvvvvvvvvv salhi hama rovunu ???????\nVarah furihama liyumeh\nV reethi Masha Allah.\nKeep it up.??


Siyaasee muvazafun echpeeeyge usoolah thabaavume neth! - Vaguthu via Habaru\nThu, 25 Feb 2021 12:33 AM\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު 100 އަށްވުރެ މަތީގައި ހުންނަތާ މަސް ދުވަސް ވެގެން ދިޔައިރު މިހާރު ވެސް ފެންނަ މަންޒަރަކީ ސިޔާސީ މަގާމުތައް އަދާކުރައްވަމުން ގެންދަވާ ބޭފުޅުން އެޗްޕީއޭގެ އުސޫލުތަކަށް ތަބާނުވާ މަންޒަރެވެ.\nއިސްލާމިކް މިނިސްޓްރީގެ މުވައްޒަފުންތަކެއް ޕާޓީއެއް ބޭއްވިތާ ގިނަ ދުވަސްތަކެއް ނުވަނީސް ހޯމް މިނިސްޓްރީގެ އެންމެ އިސް ސިޔާސީ މުވައްޒަފުންތަކެއް ވެސް މިވަނީ ޕާޓީއެއް ބާއްވާފައެވެ. މަތީ މަގާމުތަކުގައި ތިއްބަވާ މުވައްޒަފުން އެޗްޕީއޭގެ އުސޫލުތަކަށް ތަބާނުވި ނަމަވެސް އެއިން އެއްވެސް ބޭފުޅަކަށް ފިޔަވަޅެއް ނާޅައެވެ.\nފާއިތުވި އެއްމަސް ދުވަސް ތެރޭގައި އެންމެ ދުވަހަކު ފިޔަވައި އެހެން ހުރިހާ ދުވަހަކު ރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު ހުރީ 100 އަށްވުރެ މަތީގައެވެ. ޖަނަވަރީ މަހުގެ 24 ވަނަ ދުވަހު 108 މީހުން ފައްސިވި ފަހުން އެންމެ މަދުން މީހުން ފައްސިވީ ފެބްރުއަރީ 02 ވަނަ ދުވަހު އެވެ. އެދުވަހު ވެސް 99 މީހުން ފައްސިވިއެވެ. އެންމެ ގިނަ މީހުން ފައްސިވީ ފެބްރުއަރީ 01 ވަނަ ދުވަހު އެވެ. އެދުވަހު 215 މީހުން ފައްސިވިއެވެ.\nކޮވިޑް-19 އަށް ފައްސިވާ މީހުންގެ އަދަދު އިތުރުވާން ފެށުމުން ހަރުކަށި ބައެއް ފިޔަވަޅުތައް އެޅި ނަމަވެސް އަދި ރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު މަދުވަމުންނެއް ނާދެއެވެ.\nHome Ministry Muvahzafun HPA Ge Usool Thakaai Hilaafah Party Eh Baahvaifi https://t.co/rYf3WJmzAq\n— Vaguthu Online (@VaguthuOnline) February 24, 2021\nBREAKING NEWS: India Gai Anehkaaves Covid Ah Fassivaa Meehunnai Maruvaan Meehun Ithuruvaan Fashaifi https://t.co/MisGvl4X3B\nBREAKING: Addu In Ithuru Meehaku Covid Ah Fassi Vehjjehttps://t.co/iTuIsVaZE6\nBREAKING NEWS: Covid-19: Miadhu Raajje In 124 Meehun Fassivejje https://t.co/2oYyGzJotx\nކޮވިޑް-19 އާއި ގުޅުން ހުރި އިތުރު ޚަބަރުތައް "ވަގުތު" ބްލޮގް އިން ފެންނާނެއެވެ.


New Radiant ge Chairman akah Mosta\nނިއު ރޭޑިއަންޓްގެ ޗެއާމަނަކަށް މޮސްޓާ\nމުހައްމަދު ނަޝީދު (މޮސްޓާ)\nނިއު ރޭޑިއަންޓް ސްޕޯޓްސް ކުލަބުގެ ޗެއާމަނަކަށް، ރައްޔިތުންގެ މަޖިލީހުގެ ނޮޅިވަރަމް ދާއިރާގެ މެންބަރު އަދި އެ ކުލަބުގެ އިސް ސަޕޯޓަރެއް ކަމަށްވާ މުހައްމަދު ނަޝީދު އަބްދުﷲ (މޮސްޓާ) އައްޔަން ކޮށްފި އެވެ.\nނިއު ރޭޑިއަންޓްގެ ކުރީގެ ޗެއާމަން އަލީ ވަހީދުގެ ދުވަސް ވަރު، މޮސްޓާ ވަނީ ކުލަބުގެ ސަޕޯޓަރުންގެ މެދުގައި ފޯރި އިތުރު ކުރުމަށް ގިނަ ހަރަކާތްތަކެއް އިސް ސަފުގައި ހުރެގެން ހިންގާފަ އެވެ. ކުލަބުގެ ޗެއާމަނެއްގެ ހައިސިއްޔަތުން މޮސްޓާއަށް ކުރިމަތި ވާނީ، ނިއު ރޭޑިއަންޓްގެ ޗެއާމަނަކަށް މީގެ ކުރިން ކުރިމަތި ނުވާވަރުގެ ބޮޑު ޗެލެންޖެކެވެ.\nއެފްއޭއެމްގެ ސަސްޕެންޝަނާއި ފީފާގެ ޓްރާންސްފާ ބޭންގެ އަދަބު، ނިއު ރެޑިއަންޓަށް އޮތީ ކުރިމަތިވެފަ އެވެ. އެ އަދަބުން އެންމެ ކުޑަމިނުން އެކުލަބަށް ސަލާމަތް ވެވޭނީ ފީފާއަށް ދައްކަން ޖެހޭ ފައިސާ ދެއްކުމުންނެވެ. ނިއު ރޭޑިއަންޓަށް ކުރިން ކޯޗް ކޮށްދިން ޕޯޗުގަލްގެ ބެނާޑޯ ޓަވަރޭޒް އަށް ދޭން ޖެހޭ ފައިސާ އާއި 2018 ވަނަ އަހަރު އެ ކުލަބަށް ކުޅުނު އަފްގާނީސްތާންގެ ޑިފެންޑަރު ޒޯހިބް އިސްލާމް ހާރޫން އަމީރީއަށް ދޭން ޖެހޭ ފައިސާގެ އަދަދުވެސް އުޅެނީ 600،000 ރުފިޔާއަށްވުރެ މަތީގަ އެވެ.\nމުސާރައިގެ ގޮތުގައި ޓަވަރޭޒްއަށް ދޭން ޖެހޭނީ 4000 އެމެރިކާ ޑޮލަރެވެ. އަދި ނިއު އިން އޭނާ އާއެކު ހާދަފައިވާ އެއްބަސްވުން ގަވައިދާ ހިލާފަށް ބާތިލު ކޮށްފައި ވުމުން ބަދަލެއްގެ ގޮތުގައި އިތުރު 20،000 ޑޮލަރު ދެއްކުމަށް ވެސް ފީފާއިން ވަނީ އަންގާފަ އެވެ. އަދި ފީފާއަށް ސްވިސް ފްރޭންކން ދައްކަން ޖެހޭ 8000 ފްރޭންކާއި ޖޫރިމަނާގެ ގޮތުގައި އިތުރު 5000 ފްރޭންކު ދެއްކުމަށްވެސް ފީފާއިން ވަނީ ނިއު އަށް އަންގާފަ އެވެ.\nއަމީރީ ހުށަހެޅި މައްސަލަ ބެލުމަށް ފަހު ފީފާއިން ވަނީ އޭނާ އަށް މުސާރައިގެ ގޮތުގައި ދޭން ޖެހޭ، 13،250 ޑޮލަރާއި ގަވާއިދާ ހިލާފަށް އެއްބަސްވުން އުވާލުމުން، އޭނާއަށް ލިބުނު ގެއްލުމުގެ ބަދަލުގައި އިތުރު 30،130 ޑޮލަރު ދިނުމަށް އަންގާފަ އެވެ.\nމިދިޔަ އަހަރު ޖަނަވަރީ މަހު، އެފްއޭއެމުން ނިއު ސަސްޕެންޑް ކުރީ، އެ ޓީމަށް ކުޅުނު ލޯކަލް 10 ކުޅުންތެރިޔަކަށް ދޭން ޖެހޭ 3.8 މިލިއަން ރުފިޔާ ނުދީ އޮތުމުން ކަމަށް އެފްއޭއެމުން އޭރު ބޫނެފައި ވެއެވެ. އެހެންނަމަވެސް، ޕްލޭއާ ސްޓޭޓަސް ކޮމިޓީން ނިއު އަށް ފޮނުވާފައިވާ ސިޓީ ތަކުގައި ހާމަކޮށްފައިވާ ގޮތުން، މައްސަލަ ހުށަހަޅާފައިވާ ކުޅުންތެރިންނަށް ދޭން ޖެހޭނީ 2.4 މިލިއަން ރުފިޔާކަން ހިސާބުތަކުން އެނގެ އެވެ.\nމޮސްޓާ، ނިއު އާ ހަވާލުވިއިރު، މި ސީޒަންގައި ލީގްގައި ވާދަ ކުރުމުގެ ފުރުސަތު ނިއު އަށް ނުލިބުމުން އަންނަ ސީޒަންގައި އެ ޓީމު ވާދަ ކުރާނީ ދެ ވަނަ ޑިވިޝަންގަ އެވެ. އެހެންވެ އެ ޓީމު ދެ ވަނަ ޑިވިޝަނުން ނެގުމުގައިވެސް މޮސްޓާ ނަގަން ޖެހޭ ޗެލެންޖު ބޮޑެވެ.\nމޮސްޓާގެ އެކްސްކޯގެ ވައިސް ޗެއާމަނަކީ، ކުރިންވެސް ނިއުގެ ވައިސް ޗެއާމަންގެ މަގާމުގައި ހުރި، އެ ޓީމުގެ ކުރީގެ ގޯލްކީޕަރު ސައްޔިދު އަލީ އެވެ. ދެ ވަނަ ވައިސް ޗެއާމަނަކީ ޒަހީނުއްދީން ސައީދު އެވެ. ބޯޑު މެންބަރުންނަކީ، ކުރިންވެސް ނިއުގެ ބޯޑު މެންބަރެއްގެ ގޮތުގައި ހުންނެވި އަހްމަދު ޝިޔާމް، އަދި ހުސައިން ޝާމް އާދަމް، ހަސަން ހުސައިން، އަބްދުލް މުއިއްޒު މުސްތޮފާ، އަހްމަދު ވާސިފް އާއި އިސްމާއީލް ރަޝީދެވެ.\nނިއު ރޭޑިއަންޓް އަލުން ކޮޅަށް ނެގުމަށް ފަސް މިލިއަން ރުފިޔާ ހޯދުމަށް އެ ކުލަބުން ވަނީ ހެޔޮ އެދޭ ފަރާތްތަކުގެ އެހީއަށް އެދިފަ އެވެ.


ސަލްޓަން ޕާކާ ރަސްރަނި ބަގީޗާ!2ނަން ދިރާސާކޮށްލަމާ!\nރާއްޖޭގައި ރަސްކަން ކުރި ގަނޑުވަރު ތަޅައިލުމަށްފަހު އެތަނުގައި ހެދި ޕާކަށް ސަލްޓަން ޕާކް ކިޔަމުން އައީ "ސުލްޠޯން" އިނގިރޭސި ބަހަށް ބަދަލުކޮށްގެންނެވެ. "ސުލްޠޯން" އެއީ ރަސްކަލުންގެ ނަންފުޅުތަކުގެ ކުރިއަށްލަމުން އަންނަ ޝަރަފެކެވެ. ރަނިކަން ކުރެއްވި ބޭކަނބަލުންގެ ނަންފުޅުގެ ކުރިއަށް ލާ ޝަރަފަކީ "ސުލްޠޯނާ"އެވެ. އިނިގިރޭސިބަހުން ކިޔާއިރު ސަލްޓާނާ އެއް ނުކިޔައެވެ.\nސުލްޠޯން ނުވަތަ ސަލްޓަންއަށް ބަލައިފިނަމަ އެނަން ބޭނުންކުރަން ފެށިފައިވަނީ ތުރުކީގައި ވެރިކަން ކުރެއްވި އިސްލާމީ ރަސްކަލުންގެ ނަންފުޅުތަކުގެ ކުރި އަށް ބޭނުންކުރަން ފެށުމުންނެވެ. ސަލްޓަނަގެ މާނައަށް ބަލައިފިނަމަ އެއީ މޭބިސްކަދުރުގެ ބާވަތެކެވެ.\n"ރަސްރަނި" މި ބަހުގެ މާނައަށް ބަލާއިރު ދިވެހި ބަހުގެ ރަދީފްގައި2މާނައެއް އޮވެއެވެ. (1) ރަސްރަސްކަލުންނާއި ރަނިކަނބަލުންނަށް ކުރުކޮށް ކިޔާގޮތް. (2) މަޖާޒު: ރީތި އަންހެނުން.\nރާއްޖޭގެ ފެންނަން ހުރި ތާރީޚީ ފޮތްތަކުން އެނގެންހުރި މައުލޫމާތަށް ބަލާއިރު ރާއްޖޭގައި ރަސްކަން ކުރެއްވި ރަސްކަލުންގެ އަދަދާއި އަޅައިބަލާއިރު ރާއްޖޭގައި ރަނިކަން ކުރެއްވި ބޭކަނބަލުންގެ އަދަދު ވަރަށް މަދެވެ. ޖުމުލަ 89 ރަސްކަލުން ރަސްކަން ކުރެއްވިއިރު އަދި3ބޭކަނބަލަކު ރަނިކަން ކުރެއްވިކަމަށް ބެލެވޭއިރު ސީދާ ރަނިކަން ކުރެއްވިކަން އެނގެނީ ހަމައެކަނި ރެހެންދި ޚަދީޖާ ކަމަށް ބެލެވެއެވެ.\n"ރަސްރަނި"މިނަމުގައި ރަސްކަލުންނާއި ރަނިކަނބަލުން ހިމެނުނު ނަމަވެސް "ރަސްރަނި" ގެ ދެވަނަ މާނައިގައި މަޖާޒީ މާނައެއްގެ ގޮތުން ނަމަވެސް ސީދާ "ރީތި އަންހެނުން" އޮތުމުން އެނަން ބޮޑަށް ނިޞްބަތްވާ ކަމަށް ބެލެވެނީ އަންހެނުންނަށެވެ. މިކަންކަމަށް ބަލާއިރު ކިޔަން އެންމެ އެކަށީގެންވަނީ ސަލްޓަން ޕާކް ހެއްޔެވެ؟ ނޫނީ ރަސްރަނި ބަގީޗާ ހެއްޔެވެ؟


ސެޕްޓެންބަރު 2011 – ޞިއްޙަތު.ކޮމް\nކާނާ, ކާނާގެ ބާވަތްތައް, މޭވާ\nސެޕްޓެންބަރު 15, 2011 އެއްވެސް ޚިޔާލެއް ހުށަހަޅާފައި ނެތް\nއަހިވައް އަކީ ޖަންގަލީގެ ތެރޭގައި ތިރިކޮށް ހެދޭ، ގަހެއްގައި އަޅާ ހުތް ފޮނިމޭވާ އެކެވެ.މިއީ ގިނަ މީހުންނަށް މީރު މޭވާއެއް ނޫނެވެ. އެއީ އޭގައި ހިމެނޭ ވަހުގެ ސަބަބުންނެވެ. މިއީ ދިވެހިން މަދުން ނަމަވެސް ކައިއުޅޭ މޭވާއެެކެވެ. އަހިވައް އަކީ ވެސް ހަށިގަނޑަށް ބޭނުންތެރި ވަރަށް ގިނަ މާއްދާތައް އެކުލެވޭ މޭވާ އެކެވެ. އަހިވަކުން ލިބޭ ޞިއްޙީ ފައިދާތައް ކެންސަރާ ދެކޮޅަށް މަސައްކަތްކުރުމުގެ ބާރު: ހޯދިފައިވާ ގޮތުގައި އަހިވައް ފަނި ބޭނުންކުރުމަކީ ކެންސަރު އުފެދުމާއި ދެކޮޅަށް މަސައްކަތްކުރާ […]\nސެޕްޓެންބަރު 14, 2011 އެއްވެސް ޚިޔާލެއް ހުށަހަޅާފައި ނެތް\nއެނބޫ އަކީ ކުޑަވަރެއްގެ ހުތް މޭވާ އެކެވެ. ދޮންވީމާ ރީނދޫ ކުލައިގައި ހުންނަ މިމޭވާގެ އޮށް ވަރަށް ބޮޑުވާނެ އެވެ. މީގައި އާންމުކޮށް ކައިއުޅެނީ، އޭގެ ބޭރުގައި ހުންނަ ތޮށި ފަށަލަ އެވެ. މިއީ މޭވާއެއްގެ ގޮތުގަޔާއި، ޖެލީ، ޖޭމް، އަދި ސަރުބަތުގެ ގޮތުގައި ތައްޔާރު ކޮށްގެން ވެސް ބޭނުންކޮށް އުޅޭ މޭވާ އެކެވެ. މިއީ ވިޓަމިން ސީ ވަރަށް ގިނައިން ހުންނަ މޭވާއެއްކަން ފާހަގަކޮށްލެވެއެވެ. އެނބޫ އިން ލިބޭ ބައެއް ޞިއްޙީ ފައިދާތައް އެނބޫ އަކީ […]\nސެޕްޓެންބަރު 13, 2011 އެއްވެސް ޚިޔާލެއް ހުށަހަޅާފައި ނެތް\nއަލީބޮޚާރީ އަކީ ކުންނާރަށްވުރެ ތަންކޮޅެއް ބޮޑު ފޮނި މޭވާ އެކެވެ. މީގެ އޮށުތެރޭގައި ބަދަނެއް ކަހަލަ އޮށެއް އޮންނާނެ އެވެ. މިގިނައިން ގެންގުޅެނީ ހިއްކައިގެންނެވެ. ރާގުންޑާ އަށް ވެސް މިހެން ކިޔައެވެ. މިގަހުގެ މޭވާ، މޫ، ފަތް، ތޮށި، ވެސް ބޭނުންކުރެއެވެ. އަލީބޮޚާރީ އިން ލިބޭ ބައެއް ޞިއްޙީ ފައިދާތައް ދުޅަތަކާއި ދެކޮޅަށް މަސައްކަތްކުރުމުގެ ބާރު: އަލީބޮޚާރީގެ އޮށުން، ސައިންސްވެރިން ވަނީ ދުޅަތަކާއި ދެކޮޅަށް މަސައްކަތްކުރާ ދެމާއްދާއެއް ހޯދާފައެވެ. އެއީ “އަލްފާ އަމައިރިން”(Alpha-Amyrin) އަދި”5-ޑިރިމެނޮސައިޑް”(5-Dirhaminoside) އެވެ. އަލީބޮޚާރީގެ […]\nއާފަލަކީ ވެސް ޞިއްޙަތަށް ފައިދާހުރި މޭވާ އެކެވެ. އާފަލްގެ ތަފާތު ކުލަތަކާއި، ތަފާތު ވައްތަރުތައް ހުރެއެވެ. މިއީ ތަފާތު ވިޓަމިންގެ ބާވަތްތަކާއި، މައުދަންތަކާއި، އެހެނިހެން ހަށިގަނޑަށް ބޭނުންތެރި މާއްދާތަކުން މުއްސަދި މޭވާ އެކެވެ. މޭވާއެއްގެ ގޮތުގައި ބޭނުންކުރުމުގެ އިތުރުން ފަނިގިރައިގެންނާއި، ސެލަޑް ފަދަ ކާތަކެތީގައި ހިމަނައިގެން ވެސް އާފަލް ބޭނުން ކުރެއެވެ. އާފަލުން ލިބޭ ބައެއް ޞިއްޙީ ފައިދާތައް ކަށިތައް ރައްކާތެރިކުރުން: ފަރަންސޭސި ވިލާތުގެ ދިރާސާ ކުރާ ފަރާތްތައް ވަނީ އާފަލުން ފްލޭވޮނޮއިޑް އެއް ކަމުގައިވާ “ފްލޯރިޑްޒިން” […]\nހުތް މޭވާއެއްގެ ގޮތުގައި ގުނާލެވޭ ފޮނި ލުނބޯ އަކީ ދުނިޔޭގެ ހުރިހާ ހިސާބެއްގައި ވެސް ހައްދައިއުޅޭ މޭވާ އެކެވެ. މިއީ ޞިއްޙީ އެތަކެއް ފައިދާތަކެއް އެއިން ލިއްބައިދޭ މޭވާ އެކެވެ. ފޮނި ލުނބޯގެ ތަފާތު އެތައް ވައްތަރުތަކެއް ހުރެއެވެ. ދުނިޔޭގެ ހުރިހާ ހިސާބަކުން ވެސް އަބަދު ލިބޭ މިމޭވާއަކީ ތަފާތު ވިޓަމިންތަކާއި، މަޢުދަންތައް، އަދި ހަށިގަނޑަށް ފައިދާހުރި ތަފާތު މާއްދާތަކުން މުއްސަދި އަނގަޔަށް މީރު ހުތްފޮނި މޭވާ އެކެވެ. އޮރެންޖުން ލިބޭ ޞިއްޙީ ފައިދާތައް ކެންސަރުން ރައްކާތެރިކޮށްދިނުން: […]\nއަންނާރު އަކީ ވެސް މޭވާގެ ތެރޭގައި ހިމެނޭ ވަރަށް މީރު މޭވާ އެކެވެ. އަންނާރުގެ ތެރޭގައި ކުދިކުދި އޮށްތަކެއް ހުރެއެވެ. އާންމު ގޮތެއްގައި ކައިއުޅެނީ މިއޮށްތަކުގެ ވަށައިގެން ހުންނަ މަޑު ކާން ބޭނުންކުރާ ބައެވެ. އަންނާރުގެ ވެސް ތަފާތު ވައްތަރު ތައް ހުރެއެވެ. މިއީ ވެސް ހަށިގަނޑަށް ފައިދާހުރި އެތައް މާއްދާތަކަކުން މުއްސަދި މޭވާ އެކެވެ. އަންނާރުން ލިބޭ ބައެއް ޞިއްޙީ ފައިދާތައް ހިތުގެ ބަލިތައް: އަންނާރު ބޭނުންކުރުމަކީ ސްޓްރޯކް ޖެހުން، ހާރޓް އެޓޭކް ޖެހުން ފަދަ […]\nއަނބަކީ ހަށިގަނޑަށް ވަރަށް ފައިދާހުރި މީރު މޭވާ އެކެވެ. އަނބުގެ ތަފާތު ވައްތަރުތައް ހުރެއެވެ. މިއީ ދޮންވުމުން ރީނދޫ އަދި މެރޫން ކުލައަށް ހުންނަ މޭވާ އެކެވެ. އަނބުގައި ވެސް ތަފާތު މަޢުދަންތަކާއި، ވިޓަމިންތައް، އަދި ވެސް ހަށިގަނޑަށް ފައިދާހުރި އެތަކެއް މާއްދާތަކެއް ހުރެއެވެ. އަނބަކީ މޭވާއެއްގެ ގޮތުގައި ބޭނުންކުރުމުގެ އިތުރުން، އަސާރަ ހަދައިގެންނާއި، ފަނި ގިރައިންނާއި، ޖޫސް ޕެކެޓްގައި ބަންދުކޮށްގެންނާއި، އަދި ކާތަކެތީގެ ތެރޭގައި ހިމަނައިގެން ބޭނުންކޮށް އުޅޭ އެއްޗެކެވެ. އަނބުން ލިބޭ ބައެއް ޞިއްޙީ […]\nއަލަނާސި އަކީ ހުތް ފޮނި ރަހައެއްދޭ ވަރަށް ތިރިކޮށް ހެދޭ ގަހެއްގައި އަޅާ މޭވާ އެކެވެ. ރޯކޮށް ހުއްޓައި މޭވާއެއްގެ ގޮތުގައި ބޭނުންކުރުމުގެ އިތުރުން ތަފާތު ކެއުމުގެ ވައްތަރުތަކުގައި ހިމަނައިގެން ވެސް އަލަނާސި ބޭނުން ކުރެއެވެ. އަލަނާސި އިން ލިބޭ ޞިއްޙީ ފައިދާތައް ބްރޯމެލައިން: އަލަނާސީގައި “ބްރޯމެލައިން” (Bromelain) ކިޔާ ޕްރޮޓީން ވަކިކޮށް ބައިބައިކުރާ ވަރަށް މުހިއްމު އެންޒައިމެއް ހުރެއެވެ. ބްރޯމެލައިން އަކީ ހަށިގަނޑުގެ ދުޅަތިރިކޮށްދީ، ކަރުތެރެ ހަލާކުވުމާއި، ހުޅުތައް ދުޅަވުން ފަދަ ބަލިތައް ފަސޭހަވުމަށް އެހީތެރިވެދޭ […]\nއެވޮކާޑޯ އަކީ މީރު މޭވާ އެކެވެ. އެވޮކާޑޯގެ ބޭރު ތޮށިގަނޑު ކަޅުފެހި އަދި ގަދަފެހި ކުލައިގައި ވެސް ހުރެއެވެ. މިއީ ރޯކޮށް ހުއްޓައި މޭވާގެ ގޮތުގައި ބޭނުންކުރުމުގެ އިތުރުން، ސަލަޑް ހަދައިގެންނާއި، ތަފާތު ވައްތަރުގެ ކެއުންތަކުގައި ބޭނުންކުރާ މޭވާ އެކެވެ. ހަށިގަނޑަށް އެންމެ ފައިދާހުރި ކާތަކެތީގެ ތެރޭގައި ގުނާލެވޭ، އެވޮކާޑޯ އަކީ، ތަފާތު 25 ވައްތަރެއްގެ ކާނާގެ ބައިތައް އެކުލެވޭ މޭވާ އެކެވެ. އޭގެތެރޭގައި ތަފާތު ވައްތަރުގެ ވިޓަމިންގެ ބައިތަކާއި، މަޢުދަންތައް އަދި އެނޫން މާއްދާތައް ވެސް […]\nއަނބުޅަ އަކީ ހުތް ފޮނި، މޭވާ އެކެވެ. އަނބާއި ވައްތަރު ގޮތެއް ހުންނަ މިމޭވާ އަކީ ދިވެހިރާއްޖެއިން ވަރަށް މަދުން ނޫނީ ނުފެންނަ މޭވާގެ ބާވަތެކެވެ. އަނބުޅަ އަކީ ވެސް ހަށިގަނޑަށް ބޭނުންތެރި އެތަކެއް މާއްދާތަކެއް އެކުލެވޭ މޭވާ އެކެވެ. އަނބުޅަ ގަހުގެ މޭވާގެ އިތުރުން، އެގަހުގެ މޫ، ތޮށި، ފަތް، ފަދަ ތަކެއްޗަކީ ވެސް ބޭނުންކުރެވިދާނެ ތަކެއްޗެވެ. އަނބުޅަ ދޮންވުމުން ރަތްކުލަ، މެރޫންކުލަ، އަދި ރީނދޫކުލައިގައި ވެސް ހުރެއެވެ. އަނބުޅަ އިން ލިބޭ ޞިއްޙީ ފައިދާތައް […]\n12ކުރިޔަށް »


"ވިޝަން ކޮއްތު" ވެލިދޫ ބަނދަރަށް ގެނެސްދިން އިތުރު ފުރިހަމަ ކަމެއް!\nއަހުމަދު ރިޝާން 19 އޭޕްރިލް 20192ކޮމެންޓް ރިޕޯޓް، ވިޔަފާރި،\n"މިހާރު ވެސް މިތަނުން އައިސް ކްރީމާއި ތަފާތު ވައްތަރުގެ ބުއިންތައް ލިބޭނެ. އަދި އެކިވައްތަރުގެ ހެދިކާ އާއި ކޮފީވެސް ލިބޭނެ،" ނ. ވެލިދޫ ބަނދަރުގައި އަލަށް ހުޅުވި ގާޑިޔާ ނުރަސްމީކޮށް ހުޅުވާލި ގަޑީގައި އެތަނަށް ދިއުމުން ގާޑިޔާގެ ވެރިފަރާތް އާމިރު އަބްދުއް ރަހުމާން ބުންޏެވެ.\nވެލިދޫ ކައުންސިލުން ވަނީ ގާޑިޔާ ވިޔަފާރި ކުރުމަށް ފަސް ގާޑިޔާއެއް ބެހެއްޓުމަށް އެކި ސަރަހައްދުން ހުއްދަ ދީފަ އެވެ. ނަމަވެސް އަދި ގާޑިޔާ ނިންމާ ހިދުމަތްދޭން ފަށާފައި ވަނީ އާމިރު އެކަންޏެވެ. ގާޑިޔާ ހިދުމަތް މިއަދު ހެނދުނު ނުރަސްމީކޮށް ފެށިއިރު އަންނަ ކޮންމެ ބަޔަކަށް ކޮފީ އާއި ދުފާ އެއްޗެހި ހިލޭ ބެހި އެވެ.\nބަނދަރުގައި އަލަށް ހަދާ ކުޑަކުދިންގެ ބަގީޗާ ސަރަހައްދުގައި އާމިރު ގާޑިޔާ އޮންނައިރު، ކަނޑުތޮއްޓާއި ބަނދަރު ގުޅުވައިދޭ ބުރިޖު ސަރައްދުގައި ގާޑިޔާއެއް އަދި ލޯންޗުފެރީ ލަފާ ސަރައްހައްދުގައި ގާޑިޔާއަކާއި، ރެސްޓް ބީޗު ސަރަހައްދުގެ އިތުރުން ބޮޑުމަގުކޮޅު ނިކަގަސްދަށުގައި ވެސް ގާޑިޔާއެއް ބެހެއްޓުމަށް ވެލިދޫ ކައުންސިލުން ވަނީ ހުއްދަދީފަ އެވެ.\n"ވިޝަން ކޮއްތު" ނަމުގައި އާމިރު ހުޅުވި މި ގާޑިޔާގެ ޑިޒައިން ވެސް ބަލާލަން ހިތްގައިމެވެ. އަދި ކަސްޓަމަރުން އައިސް މަޑުކޮށްލާ ސަރަހައްދުގައި ކުޑަޖަހާފައިވާއިރު، އިށީންނަން ހުރީ ދިވެހިވަންތަ ގޮތަކަށް ރުއްގުޅި ގޮނޑިތަކެކެވެ. ގާޑިޔާ އަށް ކަރަންޓްލާ ވަކި މީޓަރެއް ހަރުކޮށްފައިވާއިރު، ގާޑިޔާއިން ފިނި ބުއިންތައް ފޯރުކޮށްދިނުމަށް ފުރިޖެއް ބަހައްޓާފައި ހުއްޓެވެ.\n"މިހާރު ވެސް ޕޭސްޓްރީގެ އެކި ބާވަތްތައް ލިބޭނެ. އަދި މުސްތަގުބަލުގައި ކުރުނބަލާއި ވަގުތުން ބާބަކިއު ހެދުމުގެ ވިސްނުން ވެސް އެބަހުރި،" ބާބަކިއު ގްރިލްއާއި އުނދުން ބަހައްޓަން ތައްޔާރުކޮށްފައި ހުރިތަން ދައްކާލަމުން އާމިރު ބުންޏެވެ.\nމިހާރު ވެސް ތަފާތު ވައްތަރުގެ މިލްކްޝޭކް ވެސް އާމިރު ގާޑިޔާއިން ލިބޭނެ އެވެ. އަދި އެކިވައްތަރުގެ ތައްޔާރީ ބުއިންތަކާއި ސޭންޑްވިޗްފަދަ ތަކެތި ވެސް އެތަނުން ލިބެން ހުއްޓެވެ.\nމީގެ ކުރިން ވެލިދޫގައި ގާޑިޔާގެ ހިދުމަތް ދީފައި ވަނީ އީދުފަދަ މުނާސިބަތަކާ ގުޅިގެން ހާއްސަ ހުއްދައެއްގެ ދަށުން އީދަށް ތައްޔާރުކުރާ ގާޑިޔާއެއްގެ ގޮތުގަ އެެެވެ. މިއީ މިހާތަނަށް ދިގުމުއްްދަތެއްގައި ގާޑިޔާ ހިދުމަތްދޭން ހުޅުވާލި ފުރަތަމަ ފަހަރެވެ.\nވެލިދޫގައި ބޭކަރީގެ ހިދުމަތް ވެސް ދެމުން އަންނަ އާމިރު ހުރީ އެންމެ ފުރަތަމަ ގާޑިޔާ ނިންމާ ހިދުމަތްދޭން ފެށުމުން ވަރަށް އުފަލުންނެވެ. އަންނަ ހުރިހާ ކަސްޓަމަރުންނާ ވެސް އޭނާ ބައްދަލުކުރީ ހިނިތުންވުމާ އެކު އެވެ. އަދި ވެލިދޫގައި ކާމިޔާބުކަމާއެކު ގާޑިޔާ ހިންގޭނެކަމުގެ ފޮނި އުންމީދުގައި އެވެ.\nso sadSunday 21st April 2019\nruh gulhi tah dhivehi vantha v iru thimaaveshi kobaaheyyeve\nAliFriday 19th April 2019\nVarah rangalhah liyefaivaa habareh\nރައީސް ސޯލިހު ފުރަތަމަ ބިންގާ އެޅުއްވި މިސްކިތް ކެނދިކުޅުދޫގައި ހުޅުވައިފި\nނ.އަތޮޅު ސީ އެމަބިޔުލެންސް ރޭ ފަތިހު 5:25 ހާއިރު ނ. މާޅެންދޫ ބޭރު ތޮށްޓަށް އަރައިފި\nވެލިދޫ ފުޓްބޯޅަދަނޑު ސަބްބޭސް ހެދުމުގެ މަސައްކަތް ބަޔަކާ ހަވާލު ކޮށްފި\nނ. އަތޮޅަށް އެންމެ ރީއްޗަށް އިރު ކޭތަ ފެންނާނީ ހެނދުނު 8:55 ގައި\nމަގޫދޫ ކައުންސިލް ފުޓްސަލް މުބާރާތުގެ ތަށި ފެލްކަންސް ނަގައިފި\nހުރިހާ ޖަލްސާ އަކަށް ވަޑައިގެންނެވީ ހޮޅުދޫ ދާއިރާ މެމްބަރު އަދި ވެލިދޫ ދާއިރާ މެމްބަރު، ހާޒިރީ އެންމެ ދަށްކޮށް އުޅުއްވަނީ މަނަދޫ ދާއިރާ މެމްބަރު!\nނ. އަތޮޅުން ރިސޯޓް ހަދަން ދޫކުރާނީ އެންމެ ރަށެއް، 300 ވަޒީފާ އުފެދޭނެ\nދުނިޔޭގެ ގަދަ ދިހައެއްގައި ނ. އަތޮޅުގެ ތިން ރިސޯޓް


SunOnline: ITFC in BML ah5million dollar ge facility eh\nއައިޓީއެފްސީ އިން ބީއެމްއެލް އަށް5މިލިއަން ޑޮލަރުގެ ފެސިލިޓީއެއް\nއައިޝަތު ފަރީޙާ 23 Sep 2020, 15:33\nއައިޓީއެފްސީ އިން ބޭންކް އޮފް މޯލްޑިވްސް އަށް ފަސް މިލިއަން ޑޮލަރުގެ މުހާބަރާ ފައިނޭންސިން ފެސިލިޓީއެއް ދިނުން -- ފޮޓޯ: ބީއެމްއެލް\nއިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން ބޭންކް އޮފް މޯލްޑިވްސްއަށް ފަސް މިލިއަން ޑޮލަރުގެ މުހާބަރާ ފައިނޭންސިން ފެސިލިޓީއެއް ދީފިއެވެ.\nއައިޓީއެފްސީއަކީ އިސްލާމިކް ޑިވެލޮޕްމެންޓް ބޭންކް (އައިޑީބީ)ގެ މެންބަރެކެވެ.\nއައިޓީއެފްސީއިން ދިން ފައިނޭންޝަލް ފެސިލިޓީ އަކީ ރާއްޖޭގެ ކުދި އަދި މެދުފަންތީގެ ވިޔަފާރިތަކަށް ބޭރުން މުދާ ގެނައުމަށް އެހީވުމަށް ދިން ފައިނޭންޝަލް ފެސިލިޓީއެކެވެ.\nއައިޓިއެފްސީ އިން ދަނީ އެކި ގައުމުތަކުގެ ޕްރައިވެޓް ސެކްޓާ ވިޔަފާރިތަކަށް އެހީވުމަށް ބޭންކުތައް މެދުވެރިކޮށް ފެއިނޭންޝަލް ފެސިލިޓީ ދޫކުރަމުންނެވެ. ބީއެލްއެމް އަކީ ރާއްޖެއިން އައިޓީއެފްސީ އާއެކު މަސައްކަތްކުރާ ފުރަތަމަ ބޭންކެވެ.\nބީއެމްއެލްގެ ސީއީއޯ އަދި މެނޭޖިން ޑިރެކްޓަރު ޓިމް ސޯޔާ ވިދާޅުވީ ކޮވިޑް19ގެ ސަބަބުން ރާއްޖޭގެ އިގްތިސޯދަށް ބޮޑެތި ގޮންޖެހުންތައް ކުރިމަތިވެފައިވާ ކަމަށާއި މި ހާލަތުގައިވެސް ރާއްޖޭގެ ވިޔަފާރިތަކަށް އެހީތެރިވުމަށް ބެންކުން މަސައްކަތް ކޮށްފައިވާ ކަމަށެވެ.\n"މި އެހީތެރިކަން އިތުރަށް ފުޅާކުރުމަށް އައިޓީއެފްސީ އާއެކު މަސައްކަތް ކުރުމަކީ އުފަލެއް. އައިޓިއެފްސީ އިން ދިން ފަސް މިލިއަން ޑޮލަރުގެ ފެސިލިޓީ އަކީ ލޯކަލް ބިޒްނަސްތަކަށް ކުރިއަށް ދިޔުމަށް އެހީއަކަށް ވާނެ،" ޓިމް ވިދާޅުވިއެވެ.\nއައިޓީއެފްސީގެ ސީއީއޯ ހާނީ ސަލީމް ސޮންބޮލް ވިދާޅުވީ ރާއްޖޭގެ ކުދި އަދި މެދުފަންތީގެ ވިޔަފާރިތަކަށް އެހީވުމަށް ބީއެމްއެލްއާއެކު މަސައްކަތް ކުރުމަކީ އުފަލެއް ކަމަށެވެ. އައިޓީއެފްސީ އިން މަސައްކަތްކުރަނީ ބެންކުތަކާއެކު މަސައްކަތްކޮށްގެން ކުދި އަދި މެދުފަންތީގެ ވިޔަފާރިތަކަށް އެހީވުމަށް ކަމަށްވެސް އޭނާ ވިދާޅުވިއެވެ.\nއައިޓީއެފްސީ އިން ދިން އެހީއަކީ އައިޑީބީ މެންބަރު ގައުމުތަކަށް ކޮވިޑު 19 ގެ ހާލަތުން އަރައިގަތުމަށް އެހީވުމަަށް ތައާރަފުކޮށްފައިވާ ފެސިލިޓީގެ ދަށުން ދިން އެހީއެކެވެ.\nއެގޮތުން ބޭހާއި ސްޓޭޕްލްސް އަދ ދަނޑުވެރިކަމަށް ބޭނުންކުރާ ފާޓިލައިޒާ ގެ ވިޔަފާރި ކުރާ އެސްއެމްއީތަކަށް އަމާޒުކޮށްގެން އެ އިދާރާ އިން ވަނީ ސެެނެގާލް، ބަންގްލަދޭޝް، މިސްރު އަދި ރާއްޖޭގެ އިތުރުން ކިރްގިޒްސްތާނަށްވެސް އެހީވެފައެވެ.


Miadhakee Princess Diana Avahaara veethaa 20 Aharu furunu dhuvas!\nމިއަދަކީ ޕްރިންސެސް ޑަޔާނާ އަވަހާރަވިތާ 20 އަހަރު ފުރުނު ދުވަސް!\n2 އަހަރު,3މަސް, 1 ހަފްތާ,3ދުވަސް, 21 ގަޑި, 55 މިނެޓް, 23 ސިކުންތު ކުރިން 5930ފަތޯނާ ފާއިޒް\nމިއަދަކީ، ޕްރިންސެސް ޑަޔާނާ އަވަހާރިވިތާ 20 އަހަރު ފުރުނު ދުވަހެވެ.\nޑަޔާނާ އަވަހާރަވެފައިވަނީ، 1997 ވަނަ އަހަރުގެ އޯގަސްޓް މަހުގެ 31 ވަނަ ދުވަހުއެވެ. ޑަޔާނާ އަވަހާރަވިތާ 20 އަހަރު ފުރިފައިވާއިރު، އެތައް ބަޔަކު އަދިވެސް ދަނީ އެކަމަނާގެ ޒިކުރާ އާކުރަމުންނެވެ.\nޑަޔާނާއަށް އެތައް ބައެއްގެ ލޯބި ލިބިގެންދިޔައީ، އެކަމަނާގެ ހިތްހެޔޮ މިޒާޖާއި އޯގާތެރި ހިނިތުންވުމުގެ ސަބަބުންނެވެ. ޑަޔާނާ އަވަހާރަވީއިރު، އެކަމަނާގެ އުމުރުފުޅަކީ 36އެވެ.\nޑަޔާނާ އަވަހާރަވިތާ 20 އަހަރު ފާހަގަ ކުރުމަށްޓަކައި، ކެންޒިންޓަން ޕެލެސްގައި ފިނިފެންމަލާއި އަދި އެހެނިހެން މާތަކުން ޖަރީކޮސްފައިވާ މެމޯރިއަލް ވައިޓް ގާޑްންއަށް ޑަޔާނާގެ ދެދަރިކަލުން ކަމަށްވާ ޕްރިންސް ވިލިއަމް އަދި ހެރީ އާއި ވިލިއަމްގެ އަނބިކަނބަލުން ކޭޓް މިޑްލްޓަން ވަނީ ޒިޔާރާތް ކުރައްވާފައެވެ. ޑަޔާނާގެ ހަނދާނުގައި އެތައް ބަޔަކު މިބަގީޗާއަށް ވަނީ މާތައް ހަދިޔާކޮށްފައެވެ.\nޑަޔާނާ އަވަހާރަވީ ފްރާންސްގެ ވެރިރަށް ޕެރިހުގައި ހިނގާދިޔަ ނުރައްކާތެރި ކާރު އެކްސިޑެންޓެއްގައި އެކަމަނާއަށް ލިބުނު ޒަހަމްތަކަކާއި ގުޅިގެންނެވެ. ޑަޔާނާ އަކީ އިނގެރޭސިވިލާތުގެ ޝާހީއާއިލާގެ ބޭފުޅުންނަށް ހިލާފަށް، ވަރަށް ހިތްތިރި ބޭކަނބަލެކެވެ.\nއެކަމަނާގެ ދަރިކަލުންގެ ކަންތައްތައް ބެލެހެއްޓެވީވެސް އަމިއްލަފުޅަށެވެ. އެގޮތުން، ޕްރިންސް ހެރީއާއި ޗާލްސްގެ ހުރިހާ ކަމަކަށް ވަރަށް ބުރަކޮށް އުޅުއްވަމުންވެސް ޑަޔާނާ ވަނީ ވަގުތު ދެއްވާފައެވެ.\n1980ގެ އަހަރުތަކުގައި އެއިޑްސްގެ ބަލީގެ ނުރައްކާ ބޮޑުވެގެން ދިޔަ ދުވަސްވަރު ، އެތައް ބަޔަކު މިބައްޔަށް ހޭލުންތެރި ކުރުމަށްޓަކާ ޑަޔާނާ ވަނީ ގިނަ މަސައްކަތްތަކެއް ކުރައްވާފައެވެ. އެގޮތުން އެއިޑްސް ބައްޔަކީ ގައިންގަޔަށް ނާރާ ބައްޔެއް ކަމަށް ބުނެދީ، އެތައް ބަޔަކަށް ބައްޔާ ގުޅޭ މައުލޫމާތުތައް އެކަމަނާ ވަނީ ހިއްސާ ކުރައްވާފައެވެ.\nމީގެ އިތުރުން،ޑަޔާނާގެ އިރުޝާދުގެ ދަށުން 1987 ވަނަ އަހަރުގައި ޔޫކޭގައި ފުރަތަމަ ފަހަރަށް އެއިޑްސް އަދި އެޗްއައިވީ ޔުނިޓެއްވެސް ގާއިމްކޮށްފައިވެއެވެ.\nމީގެ އިތުރުން އެފްރިކާގެ މެދުތެރޭގައި އޮންނަ އެންގޯލާގައި ހިނގާދިޔަ ދާހިލީ ހަނގުރާމައަށްފަހުގައި، އެގައުމުގެ ބައެއް ސަރަހައްދުތަކުގައި ލޭންޑްމައިންތަކެއް ވަޅުލާފައިވާއި ހުރި އިރު، މިއީ ކިހާ ނުރައްކާތެރި ކަމެއްކަން ބަޔާންކޮށްދެއްވުމަށްޓަކާ، ޑަޔާނާ ވަނީ މައިންތައް ވަޅުލާފައި ހުރި ސަރަހައްދެއްގައި ހިންގަވާފައެވެ. މިއީވެސް ޑަޔާނާ އަކީ ޕްރިންސެސް އޮފް ވޭލްސްއަށް ވުމުގެ އިތުރުން "މީހުންގެ ޕްރިންސަސް" އަކަށް ވެގެން ދިޔަ ސަބަބެކެވެ.\nޑަޔާނާގެ ޒާތީ ދިރިއުޅުއްވުމަށް ބަލާލާއިރު، އެކަމަނާ ކަައިވެނި ކުރެއްވި ޕްރިންސް ޗާލްސްއާއެވެ.\nޗާލްސްއާއި ޑަޔާނާ 19981 ވަނަ އަހަރުގެ ޖުލައިމަހުގެ 29 ވަނަ ދުވަހު ކައިވެނި ބައްލަވައިގަތްއިރު،7މިލިއަނެއްހާ މީހުން އެމަންޒަރު ޓީވީން ވަގުތުން ބަލަމުން ދިޔަ ކަމަށްވެއެވެ.\nޑަޔާނާ އާއި ޗާލްސް ކައިވެނި ކުރެއްވިީ ޗާލްސްގެ ބައްޕަ ޕްރިންސް ފިލިޕްގެ އެދިވަޑައިގަތުމަށް ކަމަށާއި، މިސަބަބާހުރެ، ޑަޔާނާއާއި ޗާލްސްގެ ކައިވެނި ރޫޅުނު ކަމަށް ރިޕޯޓްތައް ބުނެއެވެ.\nޑަޔާނާ ދެއްވި ބަސްދީގަތުންތަކުގައި އެކަމަނާގެ ކައިވެންޏާއި ބެހޭގޮތުން ވަނީ ވަރަށް ގިނަ ވާހަކަތައް ހިއްސާ ކުރައްވާފައެވެ.\n23 ގަޑި ކުރިން 100 0\n1 ހަފްތާ ކުރިން 91 0


Bigg Boss 13: Rasmi ge hiyy halaaku, Himanshi gein beyru | Mihaaru\nބިގް ބޮސް 13: ރަޝްމީގެ ހިތް ހަލާކު، ހިމާންޝީ ގެއިން ބޭރަށް\n09 ޑިސެމްބަރ 2019 - 10:50\nކަލާޒްގެ ރިއަލިޓީ ޝޯ "ބިގް ބޮސް" ސީޒަން 13 ގެ މި ހަފުތާގެ އުސްއަލިތަކަށް ބަލާއިރު ހޯސްޓް ސަލްމާން ޚާން "ވީކެންޑް ކާ ވާރު" ގައި ބައިވެރިންނަށް ކޮޅުދޮށިން ވަނީ ދީފަ އެވެ. އަދި އޭނާ މި ޝޯ ދޫކޮށްލަން ޖެހޭ ކަމަށް ތަކުރާރުކޮށް ބުނެފައިވެ އެވެ.\nސަލްމާން ވަނީ މި ފަހަރުގެ ސީޒަނުގައި ބައިވެރިން އެކަކު އަނެކަކަށް ޒުވާބުކޮށް، އަވަގުރާނަ ގޮވައި، ގަޔަށް އަތްލައި މާރާމާރީ ހިންގައި އެކަކު އަނެކެއްގެ ސިފަ އަށް ހަޖޫޖަހާތީ އެކަމާ ރުޅިގަދަވެގެން ހޮނިހިރު ދުވަހުގެ ރޭގެ އެޕިސޯޑްގައި ވެސް ބައިވެރިންނަށް ނުރުހުން ފާޅުކޮށްފަ އެވެ.\nއޭނާ ތަކުރާރުކޮށް ބުނިގޮތުގައި "ބިގް ބޮސް" ހޯސްޓްކުރާތާ 10 އަހަރުވީ އިރު، މި ވަރުގެ ކަންތައްގަނޑު ބޮޑު، ބުނާ ބަސް ނާހާ، ދޭ ނަސޭހަތެއް ހަނދާން ނުހުންނަ ބައިވެރިން ވާދަކުރާ ސީޒަނަކާ މި ނޫނީ ދިމައެއްނުވެ އެވެ. މިކަމާ ރުޅިދަވެގެން މިހާތަނަށް ޝޯގެ ތެރޭގައި އެކަކު އަނެކަކުގެ ގަޔަށް އަތްލި ބައިވެރިންތައް ފާހަގަކޮށް، ސަލްމާން ވަނީ އެ ބައިވެރިން ފޮށިތަންމަތި ބަނދެގެން "ބިގް ބޮސް" ގެ ގެއިން ނުކުތުމަށް އިންޒާރު ދިނުމަށް ފަހު، ގޭގެ މައި ގޭޓް ވެސް ހުޅުވާލައިފަ އެވެ.\nއެ އިންޒާރުން ސަލާމަތްވީ ހަމައެކަނި ހަތަރު ބައިވެރިއެކެވެ. އެއީ ޝޯ އަށް ދެވަނަ ފަހަރަށް އައި ޝެފާލީ ބައްގާ އާއި މާހިރާ ޝަރުމާ އާއި އާރުތީގެ އިތުރުން ވައިލްޑް ކާޑް އެންޓްރީގެ ދަށުން ގެއަށް ވަން މަދުރިމާ ތުލީ އެވެ. ގެއިން ބޭރުވާން ސަލްމާން އެންގި ބައިވެރިންނަކީ ސިދާތު ޝުކްލާ އާއި އާސިމް ރިއާޒާއި ޝެހްނާޒް ގިލް (ސަނާ) އާއި ހިންދުސްތާނީ ބައު، ހިމާންޝީ ކުރާނާ އާއި ރާޝްމީ ދެސާއީ އާއި އޭނާގެ ލޯބިވެރިޔާ އަރްހާން ޚާނެވެ.\nނަމަވެސް މިއިން އެއްވެސް ބައިވެރިއަކު ގެ ދޫކޮށެއް ނުދެ އެވެ.\nހޮނިހިރު ދުވަހުގެ ރޭ އެޕިސޯޑުން ދެން އެންމެ ފާހަގަކޮށްލެވުނު އެއް ކަމަކީ އަރްހާންގެ ހަގީގަތް ސަލްމާން ރަޝްމީ އަށް ފަޅައިއަރައިވުމެވެ. "ބިގް ބޮސް" އާ އަރްހާން ފުރަތަމަ ގުޅުނު އިރު، ރަޝްމީ ވަނީ ގެއިން ބޭރުކޮށްލައިފަ އެވެ. އެކަމަކު އަލުން އޭނާ އަށް ފުރުސަތު ލިބުނީ، ރަޝްމީ ވެސް ގެއިން ބޭރުކޮށްލާފައި ވަނިކޮށް، އަލުން ލިބުނު ފުރުސަތުގެ ތެރެއިން އަލުން ގެއަށް އެނބުރި އައި ފަހުންނެވެ. އެ ފުރުސަތުގެ ތެރޭގައި އަރްހާން ވަނީ ރަޝްމީ އަށް ޕްރޮޕޯޒް ވެސްކޮށްފަ އެވެ.\n.@TheRashamiDesai is deeply hurt after listening to this ☹ @vivo_india @beingsalmankhan #BiggBoss13 #BB13 #WeekendKaVaar pic.twitter.com/sfRsYuflLN\nއަރްހާންގެ ވާހަކަ ހިއްސާކުރަމުން ސަލްމާން ވަނީ އޭނާ އަކީ ކުރިން ކައިވެންޏެއްކޮށް ދަރިއަކު ވެސް ހުރި މީހެއް ކަމަށާއި ނަގާފައި ލޯނުތަކެއްގެ މައްސަލަ ވެސް ބޮލުގައި އެޅިފައި ހުރި މީހެއް ކަމަށް ބުނެފަ އެވެ. ސަލްމާން މި ވާހަކަތައް ރަޝްމީއާ ހިއްސާކުރުމުގެ މާ ކުރިން ވެސް އިންޑިއާގެ ބައެއް މީޑިއާތަކުން އަރްހާންގެ މި ވާހަކަތައް ތިލަކޮށްފައިވެ އެވެ.\nއޭނާ ކުރިން ކައިވެންޏެއްކޮށް ދަރިއެއް ހުރިކަން އެނގުމުން ރަޝްމީ އަށް ބޮޑު ޝޮކެއް ލިބި ފެންކަޅިވި އެވެ. އަދި އެ ވާހަކަ ސިއްރުކުރީ ކީއްވެތޯ ވަރަށް ރުޅިގަދަވެ، ދެ ލޯ ބޮޑުކޮށް އަރްހާނާ އެތައް ފަހަރަކު ސުވާލު ވެސް ކޮށްފައިވެ އެވެ. ރަޝްމީ ވެސް ކުރިން ކައިވެންޏެއްކޮށްފައިވެ އެވެ. މޮޑެލް އަދި އެކްޓަރު ނަންދިޝް ސަންދޫއާ 2012 ގައި ކުރި ކައިވެނި ރޫޅުނީ 2016 ގަ އެވެ.\nނަމަވެސް އާ ލޯބިވެރިޔާ އަރްހާންގެ ދަރިއައެއް ހުރިކަން އެނގި ގަދަވި ހޫނުގަނޑުގެ ދިލަމަޑުކުރަން ފަހުން ޖެހުނީ ސަލްމާނަށެވެ. އެގޮތުން އާދީއްތަ ދުވަހުގެ ރޭ ގެއަށް ވަދެ، ރަޝްމީ އާއި އަރްހާނާ ބައްދަލުކޮށް އެ ދެ މީހުން ސުލްހަ ކުރެވޭތޯ މަސައްކަތްކޮށްފައިވެ އެވެ.\nމި ހަފުތާގެ އިތުރު އުސްއަލިތަކަށް ބަލާއިރު، އާދީއްތަ ދުވަހުގެ ރޭ ހިމާންޝީ ވަނީ ބިގް ބޮސްގެ ގެއިން ބޭރުވެފަ އެވެ. އޭނާ އަކީ ވައިލްޑް ކާޑް އެންޓްރީގެ ދަށުން ފުރުސަތު ލިބުނު ބައިވެރިއެކެވެ.\nމި ހަފުތާގައި ފާހަގަކޮށްލެވުނު އެއް ކަމަކީ ޝޯގެ ބައިވެރިންގެ ތެރެއިން އެކަކު މަދުކަމެވެ. އެއީ ޝޯ ފެށުނީއްސުރެ ހިފަހައްޓަމުން ދިޔަ ޕާރަސް ޗަބްރާ އެވެ. އޭނާ ވަގުތީ ގެއިން ދިޔައީ އިނގިއްޔެއް ބިންދައިގެން ގޮސްފައިވާތީ އޮޕަރޭޝަނަކަށެވެ. ޕާރަސްގެ އިނގިއްޔެއް ބިންދައިގެން ދިޔައީ ބިގް ބޮސް ހަވާލުކުރި ގޭމެއްގެ ތެރޭގައި ހިނގި ކޯޅުންގަނޑެއްގެ ތެރޭގަ އެވެ.\nމި ހަފުތާގެ ތެރޭގައި ދެން ބިގް ބޮސް އިން ފެންނާނެ އެންމެ ބޮޑު އެއް ބަދަލަކީ މި ޝޯގެ 12 ވަނަ ސީޒަނުގައި މިދިޔަ އަހަރު ވާދަކުރި ޓީވީ ޕްރޮޑިއުސަރު ވިކާސް ގުޕްތާ ގެއަށް އައުމެވެ. އެހެންވެ މިއީ އަނެއްކާ ވެސް ޝޯގެ ކުޅިގަނޑު އިތުރަށް ހޫނުވާނެ ކަމެއް ކަމަށް ބެލެވެ އެވެ.


Maziya in Sekulovski dhookohlaifi | Mihaaru\nސެކުލޮސްކީ އެންމެ ފަހުން މާޒިޔާ ކުޅުނު މެޗުގެ ތެެރެއިން ރެފްރީގެ ނިންމުމާ މެދު ހިތްހަމަ ނުޖެހުން ފާޅުކުރަނީ.-- ފޮޓޯ: ނިޝާން އަލީ/ މިހާރު\nމާޒިޔާ އިން ސެކުލޮސްކީ ދޫކޮށްލައިފި\n28 އޮކްޓޯބަރ 2017 - 18:46 10 comments\nމާޒިޔާގެ ކޯޗުކަމުން މެސެޑޯނިއާގެ މަރްޔާން ސެކުލޮސްކީ ވަކިކޮށްފި އެވެ.\nމާޒިޔާގެ ތާރީހުގައި އެ ޓީމާ ހަވާލުވި ފުރަތަމަ ބިދޭސީ ކޯޗު ސެކުލޮސްކީ ވަކިކޮށްފައިވަނީ ޕްރިމިއާ ލީގުގައި އެ ޓީމު އެންމެ ފަހުން ކުޅުނު މެޗުތަކުގެ ނަތީޖާ ދަށްވެ، ލީގު ހޯދުމުގެ ފުރުސަތު ހަނިވެފައި ވަނިކޮށެވެ. ސެކުލޮސްކީ މިއަދު މާޒިޔާގެ ފަރިތަކުރުންތަކުގައި ބައިވެރިވެފައިނުވާއިރު، އެ ޓީމަށް އިރުޝާދުދިނީ އެސިސްޓަންޓް ކޯޗު އަހުމަދު ސުޒޭރު އެވެ.\nއެނގިފައިވާ ގޮތުގައި ސެކުލޮސްކީއާ އެކު މާޒިޔާ އިން ހަދާފައިވާ އެއްބަސްވުން މި މަހުގެ 31 ވަނަ ދުވަހުގެ ނިޔަލަށް ހަމަވާނެ އެވެ. އަދި ސެކުލޮސްކީއާ މަޝްވަރާ ކުރުމަށް ފަހު މާޒިޔާ އިން ވަނީ އޭނާއާ އެކު ހަދާފައިވާ އެއްބަސްވުން އާ ނުކޮށް އޭނާ ދޫކޮށްލަން ނިންމައިފަ އެވެ.\nމާޒިޔާ މި ވަގުތު ލީގުގެ ތިން ވަނައިގައި އޮތީ ލީގުގެ އެއް ވަނައިގައި އޮތް ނިއު ރޭޑިއަންޓަށް ވުރެ ހަތް ޕޮއިންޓް ފަހަތުގަ އެވެ. ދެ ވަނައިގައި އޮތް ޓީސީ ސްޕޯޓްސް ކްލަބާ ދެމެދު ފަސް ޕޮއިންޓުގެ ފަރަގެއް އެބައޮތެވެ. ނިއު އަށް 10 މެޗުން 27 ޕޮއިންޓް ލިބިފައިވާއިރު، ޓީސީ އަށް ވަނީ 25 ޕޮއިންޓް ލިބިފަ އެވެ. މާޒިޔާ އަށް ލިބިފައިވަނީ 20 ޕޮއިންޓެވެ. ލީގުގައި ބާކީ އޮތީ ހަތަރު މެޗެވެ.\nސެކުލޮސްކީ ވަނީ މާޒިޔާ އަށް މި ފަހަރުގެ ޗެރިޓީ ޝީލްޑާއި އެސްޓީއޯ މާލޭ ލީގު ކާމިޔާބު ކޮށްދީފަ އެވެ. ސީޒަން ފެށިގެން ތަފާތު ދައްކަމުން އައި މާޒިޔާ އަށް މައްސަލަ ދިމާވީ އެސްޓީއޯ މާލޭ ލީގުގެ ދެ ވަނަ ބުރުން ފެށިގެންނެވެ. އޭގެ ފަހުން އެ ޓީމަށް ކުރިން ދެއްކި ކުޅުން ތަކުރާރުކުރަން ވަނީ އުނދަގޫވެފަ އެވެ.\nޓީމުގެ ކެޕްޓަން އަސަދުﷲ އަބްދުﷲ (އަސައްކޮ) ކަކުލަށް އަނިޔާވެ ސީޒަން ނިމުމާ އެކު ސެކުލޮސްކީ އަށް ވަނީ ގިނަ މައްސަލަތަކެއް ދިމާވެފަ އެވެ. އަދި ގިނަ މެޗުތަކުގައި އެ ޓީމު ފަހަކަށް އައިސް ފެނުނީ ވަރަށް އާދައިގެ ގޮތަކަށެވެ.\nކުރިން މިޔަންމާގެ އަޔެޔަވާދީ ޔުނައިޓެޑާއި ޔަންގޮން ޔުނައިޓެޑަށް ކޯޗުކޮށްދިން ސެކުލޮސްކީގެ އިރުޝާދުގެ ދަށުން މާޒިޔާ އިން ވަނީ އޭއެފްސީ ކަޕުގައި ރަނގަޅު ނަތީޖާތަކެއް ނެރެފަ އެވެ. މާޒިޔާ އަށް އޭއެފްސީ ކަޕުގެ ދެ ވަނަ ބުރުގެ ޖާގައެއް ގެއްލުނީ ފަހު މެޗުގައި ރަށުން ބޭރުގައި ބެންގަލޫރު އަތުން ބަލިވުމުންނެވެ.\nސެކުލޮސްކީގެ ކޯޗުކަމުގައި މާޒިޔާ އިން ކުޅުނު 31 މެޗުގެ ތެރެއިން 19 މެޗުން ވަނީ މޮޅުވެފަ އެވެ. ހަތް މެޗުން ބަލިވިއިރު، ފަސް މެޗު ނިމުނީ އެއްވަރުވެގެންނެވެ.\nލީގުގައި ދެން އެންމެ އަވަހަށް މާޒިޔާ ކުޅޭ މެޗުގައި އަންނަ އަންގާރަ ދުވަހު ހަވީރު ނުކުންނާނީ މާޅޮހާ ދެކޮޅަށެވެ.


2nd Division: Valencia aai BG, Mahibadhoo varugadha group akah\nމާލޭ ލީގްގައި 2018 ވަނަ އަހަރު ވެލެންސިއާ ކުޅުނު މެޗެއްގެ ތެރެއިން --- ފައިލް ފޮޓޯ\nފުޓްބޯޅައިގެ ކުރީގެ ގަދަ ބާރު، ކުލަބު ވެލެންސިއާ އާއި ފުރަތަމަ ޑިވިޝަންގައި ކުރިން ވާދަ ކުރި ބީޖީ ސްޕޯޓްސް ކުލަބު ދެ ވަނަ ޑިިވިޝަން ފުޓްބޯޅަ މުބާރާތުގައި އެއް ގުރޫޕެއްގައި ލައްވައިލައިފި އެވެ.\nމިދިޔަ ސީޒަންގައި ދެ ވަނަ ޑިވިޝަނަށް ވެއްޓުނު ވެލެންސިއާ އާއި 2016 ވަނަ އަހަރު ދެ ވަނަ ޑިވިޝަނަށް ވެއްޓުނު ބީޖީގެ އިތުރުން ދެން ގުރޫޕް ދޭގައި ހިމެނެނީ ކުޑަ ހެންވޭރު ޔުނައިޓަޑާއި ކުލަބު ޕީކޭ އެވެ. ވެލެންސިއާ ދެ ވަނަ ޑިވިޝަނަށް ރެލިގޭޓްވީ ފުރަތަމަ ޑިވިޝަންގެ ޕްލޭ އޮފް ޔުނައިޓަޑް ވިކްޓަރީ އަތުން ބަލި ވުމުންނެވެ.\nދިވެހި ޕްރިމިއާ ލީގްގެ ޗެމްޕިއަންކަން ފަސް ފަހަރު ހޯދާފައިވާ ވެލެންސިއާއަށް ދެ ވަނަ ޑިވިޝަންގައި އިރުޝާދު ދޭނީ ފުރަތަމަ ޑިވިޝަންގައި އެ ޓީމުން ވާދަކުރިއިރު އެ ކުލަބުގެ ޓެކްނިކަލް ޓީމުގައި މަސައްކަތް ކުރި އިލްމާއު ހުސައިން (މައު) އެވެ.\nގުރޫޕް އެކެއްގައި ފުރަތަމަ ޑިވިޝަންގައި ވާދަ ކުރި މަހިބަދޫ ސްޕޯޓްސް ކުލަބާއެކު، މިދިޔަ ސީޒަންގެ ދެ ވަނަ ޑިވިޝަންގެ ރަނަރަފް ޖޭޖޭ ސްޕޯޓްސް ކުލަބާއި، ދިވެހި ސިފައިންގެ ކުލަބު (ޑީއެސްސީ)، ސްޕަ ޔުނައިޓަޑް ސްޕޯޓްސްގެ އިތުރުން ރާއްޖޭގެ 19 އަހަރުން ދަށުގެ ޓީމުވެސް ހިމެނެ އެވެ.\nކުރީގެ ފޯވަޑް އަހްމަދު ތޯރިގް (ޓޮމް) އާއި މި ސީޒަންގައި ފުޓްބޯޅަ ކުޅުން ހުއްޓާލި ލެޖެންޑަރީ ކީޕަރު އިމްރާން މުހައްމަދު އިސްވެ އުފައްދާފައިވާ މަހިބަދޫ ސްޕޯޓްސް ކުލަބު ދެ ވަނަ ޑިވިޝަނަށް ރެލިގޭޓް ވީ 2015 ވަނަ އަހަރު އެވެ. އެ ޓީމުން ދެ ވަނަ ޑިވިޝަނަށް ރެލިގޭޓް ވީ ތިން އަހަރު ފުރަތަމަ ޑިވިޝަންގައި ވާދަ ކުރުމަށް ފަހު އެވެ.\nމިހާރު ފުރަތަމަ ޑިވިޝަންގައި ވާދަ ކުރާ ދަ ގްރާންޑޭ ސްޕޯޓްސް ކުލަބު އަތުން. މިދިޔަ ފަހަރުގެ ފައިނަލުގައި، ބަލިވި ޖޭޖޭގެ ކޯޗެއްގެ ގޮތުގައި، މިފަހަރު މަސައްކަތް ކުރަނީ ކުރީގެ ގައުމީ ކެޕްޓަން އައްސަދު އަބްދުލް ގަނީ އެވެ. ގުރޫޕް އެކެއްގައި ދެން ހިމެނޭ ޑީއެސްސީ އަކީ މި އަހަރުގެ މުބާރާތަށް އެންމެ ދުރާލައި ތައްޔާރުވާން ފެށި ޓީމެވެ. މިދިޔަ ފަހަރު ސެމީ ފައިނަލާ ހަމައަށް ދަތުރު ކުރި ޑީއެސްސީ ގޮވައިގެން މިފަހަރު ނުކުންނަނީ ތަޖުރިބާކާރު ކޯޗް މުހައްމަދު އާތިފް (އާތީ) އެވެ. ދެ ވަނަ ޑިވިޝަނަށް ތައްޔާރު ވުމުގެ ގޮތުން އެ ޓީމުން ވަނީ އަތޮޅު ތެރޭގައި ބޭއްވުނު ކޮމިޔުނިޓީ މުބާރާތްތަކުގައިވެސް ވާދަ ކޮށްފަ އެވެ. އަދި އެ ޓީމުން ވަނީ މުބާރާތަށް ނުކުންނާނީ ބިދޭސީ ކުޅުންތެރިންވެސް ހިމަނައިގެންނެވެ.\nކުޑަ ހެންވޭރު ޔުނައިޓަޑް މުބާރާތަށް ނުކުންނަނީ ގިނަ ޒުވާން ކުޅުންތެރިން ތަކަކާއެކު އެވެ. ޓީސީ ސްޕޯޓްސް ކުލަބުގެ ބޮޑު އެހީތެރި ކަމާއެކު ދެ ވަނަ ޑިވިޝަންގައި ވާދަ ކުރާ ޓީމުގެ ޕްރެކްޓިސްތައް ކުރިއަށް ގެންދަނީ ޓީސީގެ އެސިސްޓެންޓް ކޯޗް އާފިއު މުހައްމަދު ހަމީދު (އާފީ) އެވެ. އެ ޓީމުގެ ކޯޗަކަށް ހުންނާނީ ޓީސީ އާއި ގައުމީ ޓީމުގެ ކުރީގެ މެނޭޖަރު މުހައްމަދު އީސާ (މޯ) އެވެ.\nގުރޫޕް އެކެއްގައި ހިމެނޭ، 19 އަހަރުން ދަށުގެ ގައުމީ ޓީމު މުބާރާތުގައި ވާދަ ކުރަނީ ވާދަވެރި މެޗުތަކެއް ކުޅުމުގެ ފުރުސަތު ހޯދުމުގެ ގޮތުންނެވެ. އެގޮތަށް ނިންމީ އެފްއޭއެމްގެ ރައީސް ބައްސާމް އަދީލް ޖަލީލް އެވެ. މިދިޔަ އޮކްޓޯބަރު މަހު ބައްސާމް ވިދާޅުވެފައި ވަނީ 19 އަހަރުން ދަށުގެ ގައުމީ ޓީމު ދެ ވަނަ ޑިވިޝަންގައި ވާދަ ކުރާއިރު 16 އަހަރުން ދަށުގެ ގައުމީ ޓީމު ތިން ވަނަ ޑިވިޝަންގައި ވާދަ ކުރާނެ ކަމަށެވެ.\nމުބާރާތުގައި 19 އަހަރުން ދަށުގެ ގައުމީ ޓީމަށް އިރުޝާދު ދެނީ ކުރިން ފުރަތަމަ ޑިވިޝަންގައި ވެސް މަސައްކަތް ކުރި، ގައުމީ އަންހެން ޓީމުގެ ކުރީގެ ކޯޗް އަހްމަދު ނާޝިދު (ނާދު) އެވެ. އެ ޓީމު އިތުރަށް ވަރުގަދަ ކުރަން ކުޅުންތެރިން ހޯދުމުގެ ގޮތުން ޓްރެއަލްއެއް ވަނީ ބާއްވާފަ އެވެ.\nދެ ވަނަ ޑިވިޝަންގެ މުބާރާތް ފެށުމަށް ހަމަޖެހިފައިވަނީ މި މަހުގެ މެދުތެރޭގައެވެ.


Gasim ah hamalaa dhevunee masthuve hure, maafukoh dhee: Adhuham\nގާސިމަށް ހަމަލާދެވުނީ މަސްތުވެ ހުރެ، މާފުކޮށްދީ: އަދުހަމް\nއަދުހަމް އިއްޔެ ކޯޓަށް ހާޒިރު ކުރަނީ: އޭނާ ވަނީ މާފަށް އެދިފަ - ފޮޓޯ: މުއާވިޔަތު\nގާސިމްގެ މަރުގެ މައްސަލާގައި އަދުހަމްގެ މައްޗަށް ވަނީ ތޫނު އެއްޗެއް ބޭނުންކޮށްގެން ގަސްދުގައި މީހަކު މަރާލުމުގެ ދައުވާ އުފުލާފަ އެވެ. މި ކުށުގެ އަދަބަކީ މަރުގެ އަދަބެވެ. އަދުހަމްގެ މައްޗަށް މިއަދު ދައުލަތުން ދައުވާ އިއްވި އެވެ.\nއަދުހަމް ވަނީ ތަހުގީގު މަރުހަލާގައި ވެސް ދައުވާއަށް އިއުތިރާފުވެފަ އެވެ. މިއަދު ޝަރީއަތުގެ މަޖިލީހުގައި ދައުވާ އިއްވުމުން ވެސް އަދުހަމް ބުނީ ދައުވާ ވަރަށް ސާފު ކަމަށާއި ދައުވާއަށް އިއުތިރާފު ވެސް ވާ ކަމަށެވެ. އެކަމަކީ އޭނާއަށް ކުރެވުނު ކަމެއް ކަމަށާއި މިހާރު އެކަމާ ހިތާމަ ކުރާ ކަމަށެވެ.\n"އެއީ އަޅުގަނޑަށް ކުރެވުނު ކަމެއް، އޭރު ހުރީ މަސްތުގެ ހާލަތުގައި، ފަހުން ކުރެވުނު ކަމާ ދެރަވި، ތައުބާވެ ނަމާދު ވެސް ކުރިން، އަޅުގަނޑު މިއަދު މާފަށް އެދެން، އާއިލާއިން އަޅުގަނޑަށް މާފުކޮށް ދިނުމަށް އެދެން،" އަދުހަމް ބުންޏެވެ.\nއަދުހަމް ވާހަކަ ދައްކަމުން ދިޔައީ ލޮލުން އަންނަ ކަރުނަތައް އިރުއިރުކޮޅާ ގަމީހުން ފޮހެލަމުންނެވެ. ބިޑި އަޅުވާފައި ޝަރީއަތުގައި މަޖިލީހުގައި ބައިންދާފައި އިން އަދުހަމް ގިނަ ވަގުތު އިނީ އިސް ޖަހައިގެންނެވެ. އަދުހަމް، ގާސިމްގެ އާއިލާ ކިބައިން މާފަށް އެދުނު ގާސިމްގެ ގިނަ ވާރިސުން ޝަރީއަތުގެ މަޖިލިސް އަޑުއަހަން ވަދެ ތިއްބެވެ.\nއަދުހަމް އިއުތިރާފުވެ، ދައުލަތާއެކު ވަނީ އެއްބަސްވުމެއް ހަދާފަ އެވެ. މިއީ މަރުގެ މައްސަލައެއް ކަމުން އެ އެއްބަސްވުމަށް އަމަލު ކުރެވޭނީ ގާސިމްގެ ވާރިސުން އަދުހަމަށް މާފުދީފިނަމަ އެވެ. އަދުހަމްގެ ކިބައިން ގިސޯސް ނުހިފައި މަރުގެ ދިޔައަށް ވާރިސުން އެދިއްޖެނަމަ، އިއުތިރާފު އެއްބަސްވުމުގެ ދަށުން އޭނާއަށް އަންނާނީ 17 އަހަރާއި ހަ މަހުގެ ޖަލު ހުކުމެއް ކަމަށް ޝަރީއަތުގައި ދައުލަތުގެ ވަކީލް މިއަދު ވިދާޅުވި އެވެ.\nކުށަށް އިއުތިރާފުވެއްޖަނަމަ، އެ މައްސަލައެއް ގެންދަނީ އަވަސް ނިޔާގެ މައްސަލައެއްގެ ގޮތުގަ އެވެ. ހެކި ހުށަހެޅުމާ އެއާ ގުޅޭ ގޮތުން ވާހަކަ ދެއްކުމުގެ މަރުހަލާއެއް ނޯންނާނެ އެވެ. ނަމަވެސް ދައުލަތުގެ އެދުމުގެ މަތިން އަދުހަމްއާ ދެކޮޅަށް ހުރި ހެކިތައް މިއަދު ދައުލަތުގެ ވަކީލް ވަނީ ހާމަ ކުރައްވާފަ އެވެ.\nއެގޮތުން ގާސިމް މަރާލި ދުވަހު، އަދުހަމް ހުޅުމާލެ ދިޔަ ޕިކަޕްގެ ޑްރައިވަރާއި އަދުހަމް އެރި އެހެން ޓެކްސީއެއްގެ ޑްރަވައިރާއި އަދުހަމްގެ ރައްޓެއްސެކާއި އަދުހަމްއަށް ލާނެ ގަމީހެއް ދިން މީހަކާއި އަދުހަމް، ވަޅިއެއް ނެގި ކެފޭއެއްގައި އުޅޭ ތިން މީހަކު ހެކީގެ ގޮތުގައި ހުށަހެޅި އެވެ. ނަމަވެސް އިއުތިރާފުވެފައިވާތީ އެމީހުންގެ ހެކި ބަހެއް ނުނަގާނެ އެވެ.\nކިތާބީގެ ހެކީގެ ގޮތުގައި ވެސް ގިނަ ހެކިތަކެއް ދައުލަތުން ހުށަހަޅާފައިވެ އެވެ. އޭގެ ތެރެއިން އަދުހަމް ދީފައިވާ ތަހުގީގު ބަޔާން ފާހަގަކޮށްލެވެ އެވެ. އެ ބަޔާނުގައި އެ ދުވަހުގެ ހާދިސާ ހިނގައިދިޔަ ގޮތް އަދުހަމް ވަރަށް ތަފްސީލްކޮށް ކިޔައިދީފައިވެ އެވެ. އެ ބަޔާންގެ ހުލާސާއެއް ދައުލަތުގެ ވަކީލް ޝަރީއަތަށް އިއްވި އެވެ.\nބަޔާނުގައި އަދުހަމް ކިޔައިދީފައިވާ ގޮތުގައި ޖަލުގައި ހުކުމެއް ތަންފީޒުކޮށް ނިންމުމަށްފަހުނ އަދުހަމް އުޅެމުން ދިޔައީ މާލޭގައި ކޮޓަރިއެއް ކުއްޔަށް ހިފައިގެންނެވެ. އެ ކޮޓަރީގެ ކުލި އޭނާ ދައްކަނީ ރައްޓެހިން އަތުން ފައިސާ ހޯދައިގެންނާއި ވައްކަމާއި ފޭރުމުގެ ތެރެއިން ހޯދާ ފައިސާއިންނެވެ. އެގޮތުން ގާސިމް މަރާލި ދުވަހަކީ ކުލި ދައްކަން ޖެހޭ ދުވަހެއް ކަމާއި ކުލި ނުދައްކައިފިނަމަ އެ ގެއިން ނެރެލާނެ ކަމަށް އެ ދުވަހު ބުނެފައި އޮތް ކަމަށެވެ.\nއެހެންވެ އަދުހަމް އެ ދުވަހު ހުޅުމާލެއަށް ދިޔައީ ފޭރިގެން ފައިސާތަކެއް ހޯދުމަށެވެ. ހުޅުމާލޭގައި އެކި ގޮތްގޮތުން ފޭރެން އެ ދުވަހު ކުރި މަސައްކަތް ކާމިޔާބެއް ނުވި އެވެ. އެހެންވެ ކެފޭއަކުން ވަޅިއެއް އޭނާ ހޯދި އެވެ. އަދި އެއާޕޯޓަށް ދާން ޓެކްސީއަކަށް އެރި އެވެ. އެ ޓެކްސީ ޑްރަވައިރަށް ވަޅިން ބިރު ދެއްކޭ ގޮތެއް ނުވި އެވެ. އެއާޕޯޓްގައި ވެސް އެކަން ކުރެވޭ ގޮތެއް ނުވި އެވެ. ދެން ނިންމީ އަނެއްކާވެސް ހުޅުމާލެ ދިޔުމަށެވެ. އެއާޕޯޓް ޓެކްސީ ކިޔުއަށް އަދުހަމް ގޮސް ތަންކޮޅެއް ދުވަސްވީ ޓެކްސީ ޑްރަވައިރެއް އިން ކާރެއް ހޯދި އެވެ. އެއީ ގާސިމްގެ ޓެކްސީ އެވެ.\nގާސިމްގެ ޓެކްސީއަށް އަރައި ހުޅުމާލޭގެ ޑްރަގް ރީހެބްއަށް ގެންގޮސްދިނުމަށް ބުންޏެވެ. އެ ތަނެއް ގާސިމަކަށް ނޭނގެ އެވެ. އެހެންވެ ގާސިމް ދުއްވަމުން ދިޔައީ އަދުހަމް ބުނި މަގުތަކުންނެވެ. ތަންކޮޅެއް އަނދިރި މީހުން ނެތް ހިސާބަކަށް ދެވުމާއެކު އަދުހަމް ވަޅި ނެގި އެވެ. އަދި ހަޅޭނުލަވައި ފައިސާތައް ދިނުމަށް އަދުހަމް ބުންޏެވެ. އެކަމާ ގާސިމް ދެކޮޅު ހަދައި ވަޅީގައި ހިފެހެއްޓި އެވެ. އޭނާގެ އަތް ޒަހަމްވީ އެ ވަގުތު އެވެ. ދެން ވެސް ހަޅޭނުލެވުމަށް އަދުހަމް އެންގުމުން ގާސިމް ގެންދިޔައީ އެހީއަށް ގޮވަމުންނެވެ.\nދެން އަދުހަމްގެ ހަމަލާ އަމާޒުވީ ގާސިމްގެ ކަރުގެ ވާތް ފަރާތަށެވެ. ގާސިމްގެ ކަރަށް ވަޅި ހަރާލުމާއެކު އޭނާ ވަޅި ދަމައިގަތެވެ. އެ ވަގުތު ގާސިމްގެ މުޅި ގަޔަށް ލޭތައް އޮހޮރިގެން ދިޔަ އެވެ. އަދި އަދުހަމްގެ ގަޔަށް ވެސް ލޭ ބުރައިގެން ދިޔަ އެވެ. އަދުހަމް ވަގުތުން ޓެކްސީއިން ފައިބާ ދުއްވައިގަތެވެ. އަދި ވަޅި އެ ތަނާހުރި ވަޅުގަނޑަކަށް އެއްލާލި އެވެ. އޭރު ކަރުގައި އަތް އަޅައިގެން ގާސިމް އެހީއަށް އެދި މަގުމަތީ ދުވަނީ އެވެ.\nއަދުހަމް ލައިގެން ހުރި ނޫކުލައިގެ ގަމީސް ބާލައި ސައިކަލެއް މަތީ ބޭއްވި އެވެ. އަދި އޭނާގެ ރައްޓެއްސެއްގެ ފްލެޓަށް ގޮސް ގަމީހެއް ލައިގެން އައިސް ނޫކުލައިގެ ގަމީސް ކުނި ބަސްތާއެއްގެ ތެރެއަށްލާ ފޮރުވި އެވެ. މި ވާހަކަތައް ވަކީލް ކިޔައިދެމުން ދިޔައި ޝަރީއަތުގައި ތިބި ގާސިމްގެ އާއިލާގެ މީހުންނަށް ފުން އަސަރުތަކެއް ކުރަމުން ދިޔަ އެވެ. އަދުހަމް އިނީ އިސް ޖަހައިގެންނެވެ.\nއެ ވާހަކަތައް ވަކީލް ކިޔައިދިނުމުން އެއިން އެއްވެސް ކަމަކާ ދެކޮޅު ހަދަންތޯ މައްސަލަ ބައްލަވާ ގާޒީ އިސްމާއިލް ރަޝީދު، އަދުހަމް ސުވާލު ކުރެއްވި އެވެ. އަދުހަމް ބުނީ އެއީ މުޅިން ވެސް ހަގީގަތް ކަމާއި ކަން ހިނގައިދިޔަ ގޮތް ކަމަށެވެ. އަދި ދައުލަތުން ހުށަހަޅާފައިވާ ހުރިހާ ރިޕޯޓްތަކެއް ވެސް ގަބޫލު ކުރާ ކަމާއި ސުވާލެއް ނުއުފައްދާ ކަމަށް ވެސް ބުންޏެވެ.\nމިއަދުގެ އަޑުއެހުން ނިންމާލީ ފަސް ދުވަސް ފަހުން އަވަސް ނިޔާގެ އަޑުއެހުމެއް ބޭއްވުމަށް ތާވަލުކޮށްފަ އެވެ. އެ އަޑުއެހުމުގައި އަދުހަމްއަށް ހުކުމް އިއްވައި ވާރިސުންގެ ބަސް ހޯދާނެ އެވެ. އަދި އެއަށްފަހު އޭނާގެ މައްޗަށް އަދަބު ވެސް ކަނޑައަޅާނެ އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ގާސިމް ހަސަންގެ މަރު


މަސްވެރިންގެ ދުވަސް މިއަހަރު ފާހަގަކުރާނީ ގާފަރުގައި | Sandhaanu\nމަސްވެރިންގެ ދުވަސް މިއަހަރު ފާހަގަކުރާނީ ގާފަރުގައި\nމިއަހަރުގެ މަސްވެރިންގެ ދުވަސް ކ. ގާފަރުގައި ފާހަގަކުރަން ނިންމައިފި އެވެ.\nފިޝަރީޒް މިނިސްޓްރީން ބުނީ މި އަހަރުގެ މަސްވެރިންގެ ދުވަސް ގާފަރުގައި ފާހަގަކުރަން ނިންމީ ދުވަސްވަރަށް ރިއާޔަތްކޮށް ހަރަދުކުޑަކުރުމުގެ ސިޔާސަތުގެ ދަށުން ކަމަށެވެ.\nމީގެކުރިން މަސްވެރިންގެ ދުވަސް ފާހަގަކުރާނެ ރަށެއް ސަރުކާރުން ކަނޑައަޅަނީ އާންމުކޮށް އެކަމަށް ހުޅުވާލުމުން ކުރިމަތިލާ ރަށްތަކެއް ބެލުމަށްފަހު އެވެ. ނަމަވެސް މިއަހަރު އެފަދަ އިއުލާނެއް ކޮށްފައެއް ނުވެ އެވެ.\nރާއްޖޭގައި މަސްވެރިންގެ ދުވަސް ފާހަގަކުރަމުން ދަނީ ކޮންމެ އަހަރެއްގެ ޑިސެމްބަރު މަހުގެ 10 ވަނަ ދުވަހު އެވެ.\nމަސްވެރިންގެ ދުވަސް އެކި އަހަރުތަކުގައި އެކި ރަށްރަށުގައި ކުލަގަދަކޮށް ބާއްވާއިރު މި ދުވަސް ވެފައިވަނީ މަސްވެރިކަމާގުޅުން ހުރި ދާއިރާއިން ފާހަގަކޮށްލެވޭ ފަރާތްތަކަށް އަގުވަޒަންކުރުންވެސް ފާހަގަކުރާ ދުވަހެއްގެ ގޮތުގައެވެ. ނަމަވެސް މިއަހަރުގެ މަސްވެރިންގެ ދުވަހުގެ ހަރަކާތްތައް އަދި ހާމައެއް ނުކުރެއެވެ.


IGMH in medhukandaali hidhumaithah alun fashanee\nކޮވިޑް އާ ގުޅިގެން މެދުކަނޑާލި ގިނަ ހިދުމަތްތައް އަލުން ފަށަން ވަނީ ނިންމާފައި\nމާލޭގައި އިންޑިއާއިން އަޅައިދިން، ދިވެހި ސަރުކާރު ހޮސްޕިޓަލް، އައިޖީއެމްއެޗުން ދެމުން ގެންދިޔަ ގިނަ ހިދުމަތްތައް ކޮވިޑް-19 އާ ގުޅިގެން މެދުކަނޑާލާފައި އޮތުމަށް ފަހު އަލުން ފަށަން ނިންމައިފި އެވެ. -- މާލޭގައި ހުންނަ ދަރުމަވަންތަ ހޮސްޕިޓަލް (ޑީއެޗް) އަކީ ދިވެހި ދައުލަތުގެ ހަރަދުގައި އެޅި 25 ބުރީގެ ހޮސްޕިޓަލެކެވެ.\nއައިޖީއެމްއެޗުން ބުރާސްފަތި ދުވަހު ނެރުނު ބަޔާނެއްގައި ބުނީ، ކޮވިޑާއެކު ރައްކާތެރިކަމުގެ ގޮތުން އެޅި ފިޔަވަޅުތަކަށް ލުއި ގެނެސް، އަންނަ ހޯމައިން ފެށިގެން އޯޕީޑީ އާއި އިތުރު ބައެއް ހިދުމަތްތައް އަލުން ފަށަން ނިންމާފައިވާ ކަމަށެވެ.\nއެގޮތުން، އޯޕީޑީގެ ހިދުމަތާއި، ޓެލެފިޒިއޯ ކްލިނިކްތަކާއި ސްޕީޗް ތެރަޕީ ކްލިނިކްތަކާއި ޑައިބެޓިކްސް ކްލިނިކުން ދެމުން ދިޔަ ހިދުމަތްތައް ހެނދުނު 9:00 އިން ހަވިރު 4:00 އަށް ކުރިއަށް ގެންދާނެ އެވެ. މީގެ ތެރޭގައި އޮންލައިން ކޮށް ކުރިއަށްގެންދާ ކޮންސަލްޓޭޝަންތައް ވެސް ހިމެނެ އެވެ. ކްލިނިކްތަކުގެ ހިދުމަތްތައް ދެނީ، ހުކުރު ދުވަސް ފިޔަވާ ކޮންމެ ދުވަހެއްގަ އެވެ. އޯޕީޑީގެ ހިދުމަތް ކޮންމެ ދުވަހަކު ދޭނެ އެވެ.\nލެބޯޓަރީ ޓެސްޓުތަކާއި ރޭޑިއޮލޮޖީ ޑިޕާޓުމަންޓުގެ ހިދުމަތްތައް ވެސް ކުރިއެކޭ އެއްގޮތަށް ދޭނެ އެވެ. ނަމަވެސް، އަދިވެސް ބަލި މީހުންނަށް ޒިޔާރަތްކުރާ ވަގުތުުތައް ހުއްޓާލުމާއި އެޑްމިޓްކޮށްފައިވާ ބަލިމީހާ ކައިރީ މަޑު ކުރެވޭނީ އެންމެ މީހަކަށެވެ. އަދި ކުޑަކުދިން ހޮސްޕިޓަލަށް ނުގެންދިއުމަށާއި ހޮސްޕިޓަލަށް ވަންނަ މީހުން ހުމަށް ސްކްރީން ކުރުން ވެސް ކުރިއަށްގެންދާނެ އެވެ.\nކޮވިޑް-19 އާ ގުޅިގެން އައިޖީއެމްއެޗުގެ ގިނަ ހިދުމަތްތައް ދެމުން ގެންދިޔައީ އޮންލައިން ކޮށެވެ. މީގެ ތެރޭގައި އޯޕީޑީ ފިޔަވާ ކްލިނިކްތަކުން ދޭ ހާއްސަ ފަރުވާތައް ހިމެނެ އެވެ.


SunOnline: Iyad ge love letter thah mifaharu enmenah\nއިޔާދުގެ ލަވްލެޓާތައް މިފަހަރު އެންމެންނަށް\nއަހުމަދު ޖައިޝަން 10 Sep 2019, 09:22\nއިޔާދުގެ ޑެބިއޫ ފޮތް "ޓު ޔޫ"ގެ ޕްރޮމޯޝަނަލް ފޮޓޯއެއް --- ފޮޓޯ : އަހުމަދު އިޔާދު ޔޫސުފް\nއަހުމަދު އިޔާދު ޔޫފުސް އަކީ ކާކުހޭ އަހާލައިފި ނަމަ ގިނަ ބަޔަކަށް ނޭނގިދާނެ އެވެ. ނަމަވެސް ލިޔުންތެރިކަމާއި ޅެންވެރިކަމަށް ލޯބިކުރާ ޒުވާނެއް ނަމަ، އިޔާދުގެ އަޑު ކޮންމެވެސް ގޮތަކަށް އޮންނާނީ އިވިފަ އެވެ. އިޔާދުގެ އަޑު އިވިފައި ނުވާ ކަމަށް ވާނަމަ އެއީ ކާކުކަން އެނގުން މުހިއްމެވެ.\nއުމުރުން 21 އަހަރުގެ އިޔާދު ވަނީ އޭނާގެ ޅެންވެރިކަން ނޫނީ ޕޮއެޓްރީގެ ހުނަރު ދުނިޔެއަށް ދައްކާލަން ތައްޔާރުވެފަ އެވެ. އިޔާދު މިހާރު ދަނީ އޭނާގެ ފުރަތަމަ ފޮތް ކިޔުންތެރިންނަށް ދޫކޮށްލުމަށް ތައްޔާރުވަމުންނެވެ. "ޓު ޔޫ" ނަމަށް ކިޔާ ފޮތަކީ އިޔާދުގެ އެތައް އަހަރެއްގެ ބުރަ މަސައްކަތެވެ.\nއިޔާދު ރިލީޒުކުރާ ފޮތުގައި ހިމެނޭ ގަނޑެއް --- ފޮޓޯ : އަހުމަދު އިޔާދު\n"އަސްލު މި ފޮތަކީ ޕޮއެމްއަށްވުރެ ބޮޑަށް ލަވް ލެޓާސްތަކެއް. އަޅުގަނޑަށް ކުރެވުނު އެތައް އިހުސާސްތަކެއް ހިމެނޭ ލަވް ލެޓާސްތަކެއް،" ސަން އަށް ދިން އިންޓަވިއުއެއްގައި އިޔާދު ކިޔައިދިނެވެ.\nލޯބި މިތަނުގައި މާނަކޮށްފައިވަނީ ހަމައެކަނި ރަށްޓެހިވެގެން އުޅޭ ދެމީހަކު ނުވަތަ ކައިވެނިކޮށްގެން އުޅޭ ދެމީހެއްގެ ދެމެދުގައި އޮންނަ ލޯތްބެއް ނޫނެވެ. ލޯބި މިތަނުގައި މާނަކޮށްފައިވަނީ އެކުވެރިކަމާއި އާއިލާއާއި އެހެން ގާތް ގުޅުންތަކަށެވެ.\n"މި ލަވް ލެޓާތަކުގައި ވަރަށް ގިނަ ކޮމްޕޮނެންޓްތަކެއް ހުންނާނެ. ޑިޕްރެޝަން އާއި އެންޒައިޓީ ފަދަ އިހުސާސްތައްވެސް މި ފޮތުގައި ވާނެ. އެއިން ކޮންމެ އިހުސާސަކީ ކޮންމެވެސް އިރެއްގައި އަޅުގަނޑަށް ކުރެވިފައިވާ އިހުސާސެއް،" އިޔާދު ބުންޏެވެ.\nއަހުމަދު އިޔާދު ޔޫސުފް ---\nއިޔާދުގެ ޓު ޔޫ ނެރުމަށް ތައްޔާރުވަމުންދާއިރު މިއީ ދެ އަހަރެއްހާ ދުވަހުގެ ބުރަ މަސައްކަތެވެ. އިޔާދު ބުނީ އެ ފޮތުގެ މަސައްކަތް ކުރަން ފަށާފައިވަނީ 2017 ވަނަ އަހަރުގައި ކަަމަށެވެ.\nކުޑައިރުން ފެށިގެން އިޔާދު ވަނީ ލިޓްރޭޗާ އާއި ޕޮއެޓްރީއަށް ބޮޑު ޝައުގުވެރިކަމެއް އުފެދިފަ އެވެ.\n"އަސްލު ލިޓްރޭޗާއަށް އިތުރަށް ޝައުގުވެރިކަން އުފެދުނީ ގްރޭޑް ހައެއްގައި އޮތް ބުކް ކޮމްޕެޓިޝަން އަކަށް ފަހު،" އިޔާދު ބުންޏެވެ.\nއިޔާދުގެ ލިޔުންތަކުގެ ތެރެއިން ލިޔުމެއް --- ފޮޓޯ : އަހުމަދު އިޔާދު\nއެއަށްފަހު ލިޓްރޭޗާ އިތުރަށް ތަރައްގީކުރުމަށް އެކި ކަހަލަ މަސައްކަތް އިޔާދު ކުރި އެވެ. މިހާރު ސޯޝަލް މީޑިއާގައި އިޔާދުގެ ލިޔުންތައް އާންމުކުރަމުންދާއިރު ގިނަ ބައެއްގެ ލޯބި، އޭނާގެ ލިޔުންތަކަށް އެބަ އޮތެވެ.\nއިޔާދު ބުނީ އޭނާގެ ލިޔުންތައް އެއީ އަމިއްލައަށް ފޮރުވައިގެން ގެންގުޅުނު އެއްޗެހިތަކެއް ކަމަށާއި އެންމެ ފުރަތަމަ އެއިން އެއްވެސް އެއްޗެއް އެހެން ބަޔަކަށް ދައްކަން ބޭނުން ނުވި ކަމަށެވެ.\n"އެކަމު އަސްލު ރަށްޓެހިން ބުނީ ޕަބްލިޝްކުރަން. އެމީހުން ވަރަށް ބާރުއެޅި މިހާ ހިސާބަށް އައުމުގައި،" އޭނާ ބުންޏެވެ.\nއިޔާދުގެ ބައެއް ލިޔުންތަކުގެ ތެރެއިން ލިޔުމެއް ---- ފޮޓޯ : އަހުމަދު އިޔާދު\nލިޔެފައިވާ ޕޮއެމްތައް ޕަބްލިޝްކުރަން ފެށުމުން ޒުވާނުންގެ ފަރާތުން އޭނާއަށް ލޯބި އޮހެން ފެށި އެވެ. ޕޮއެމްތަކުގެ ފޮތެއް ޕަބްލިޝްކުރަން ބާރުއެޅީ އެހާ ހިސާބުންނެވެ. އެ ފޮތް މިހާރު ރިލީޒުކުރުމަށް ތައްޔާރުވާއިރު އެ ފޮތުގެ ފަހަތުގައި ވަރަށް ގިނަ ބައެއްގެ އެހީތެރިކަން އޮތް ކަމަށް އިޔާދު ފާހަގަކުރި އެވެ. އެގޮތުން ފޮތުގެ ލޭއައުޓު ޑިޒައިންކުރުމާއި ފޮތް އެޑިޓުކުރުމާއި ކަވާ އާޓް ތައްޔާރުކުރުމާއި ޕަބްލިޝިން އާއި ޕްރިންޓުކުރުމުގައިވެސް ގިނަ ބަޔަކު ވަނީ އެހީތެރިކަން ފޯރުކޮށްދީފަ އެވެ. އިޔާދު ވަނީ އެ ފަރާތްތަކަށް ޝުކުރު އަދާކޮށްފަ އެވެ.\nހެލްތު މިނިސްޓްރީގައި އެޑްމިނިސްޓްރޭޓިވް އޮފިސަރެއްގެ މަގާމުގައި މަސައްކަތްކުރަމުން ފޮތް ޕަބްލިޝްކުރުމަށް ތައްޔާރުވެފައިވާއިރު އެ ފޮތުގައި 100 ލަވް ލެޓާ އޮންނާނެ ކަމަށް އޭނާ ބުންޏެވެ.\n"މި ފޮތް މި ނެރެނީ ލިމިޓެޑް އެޑިޝަނެއްގެ ގޮތުގައި. މަގުބޫލުކަން ހުންނަގޮތަކުން އިތުރު އެޑިޝަންއެއްގެ މަސައްކަތްކުރާނަން،" އޭނާ ބުންޏެވެ.\nއިޔާދުގެ "ޓު ޔޫ" ނެރުމަށް ހަމަޖެހިފައިވަނީ މާދަމާ ރެއެވެ. އެ ފޮތް ރިލީޒުކުރުމަށް ހަމަޖެހިފައިވަނީ ހުޅުމާލޭ ޑޯމް ރެސްޓޯރެންޓްގައި މާދަމާ ރޭ 7:00ގަ އެވެ.


Atletico ge Pre Season gai baiverinuvaanekan Griezmann angaifi\nއެތުލެޓިކޯގެ ޕްރީ ސީޒަންގައި ބައިވެރިނުވާނެކަން ގްރީޒްމަން އަންގައިފި\nއެތުލެޓިކޯ މެޑްރިޑްގެ ޕްރީ ސީޒަންގައި ބައިވެރިނުވާނެކަން، އެ ޓީމުގެ ފޯވަޑް އެންޓުއާން ގްރީޒްމަން ކުލަބަށް އަންގައިފި އެވެ.\nޕްރީ ސީޒަނަށް އެތުލެޓިކޯގެ ކުޅުންތެރިން ޓީމަށް ރިޕޯޓް ކުރަން ޖެހޭ ދުވަހަކީ މިއަދެވެ. ބާސެލޯނާ އަށް ގްރީޒްމަން ބަދަލުވާން އުޅޭ ކަމުގެ ވާހަކަތައް މިދިޔަ ދެތިން ހަފުތާއެއްގެ ތެރޭގައި ވަރަށް ފެތުރުނެވެ. މިދިޔަ ސީޒަންގެ އެންމެ ފަހު ކޮޅުގައި ގްރީޒްމަންވެސް ބުނެފައި ވަނީ އެތުލެޓިކޯ ދޫކޮށްލަން އޭނާ ނިންމާފައިވާ ކަމަށެވެ.\nޕްރީ ސީޒަންގެ ޓްރެއިނިން ފަށަން ވަގުތު ކުޑަތަން ވެގެން އަންނައިރު، ގްރީޒްމަންގެ ޓްރާންސްފާ އާމެދު އޮތީ ވަކިގޮތެއް ނުނިމި އެވެ. ގްރީޒްމަންގެ ޓްރާންސްފާ ހެދިި ފެންމަތިވެފައިވާ ކަންކަމުން ބާސާ އާއި އެތުލެޓިކޯ އާ ދެމެދުވެސް ހިތްހަމަނުޖެހުންތައް ވަނީ އުފެދިފަ އެވެ.\nއެތުލެޓިކޯއިން ބުނީ، މިިދިޔަ ސީޒަންގެ މުހިންމު ހިސާބެއްގައި، ގްރީޒްމަން ޓީމު ދޫކޮށްލަން ބޭނުންވާކަމަށް ކުލަބުގެ ކޯޗާއި ސީއީއޯ ގާތު ބުނެފައިވާ ކަމަށެވެ. އެއީ ޗެމްޕިއަންސް ލީގްގެ ދެ ވަނަ ބުރުގައި ޔުވެންޓަސް އާ ދެކޮޅަށް ކުޅެން އޮތް މެޗުގެ ކުރިންނެވެ. އެ ކުލަބުން އިތުރަށް ބުނީ، ފެބްރުއަރީ މަހުގެ މެދުތެރެއިން ފެށިގެންވެސް ބާސެލޯނާއިން ގްރީޒްމަން އާ ވާހަކަ ދެއްކިކަން އެތުލެޓިކޯއަށް އެނގިފައިވާ ކަމަށެވެ. އަދި އެއީ އެތުލެޓިކޯއަށް ބާސާ އާއި ގްރީޒްމަން ކުރި ބޭ އިހްތިރާމްގެ އަމަލެއްކަމަށް އެތުލެޓިކޯއިން ސިފަ ކޮށްފަ އެވެ.\nއެތުލެޓިކޯއިން ވަނީ 200 މިލިއަނު ޔޫރޯގައި އަގުކުރާ ގްރީޒްމަންގެ ޓްރާންސްފާގެ އަގު 120 މިލިއަނަށް ކުޑަ ކޮށްފަ އެވެ. ބާސާއިން ފަހުން ހުށަހަޅާފައި ވަނީ ބަހާލައިގެން ފައިސާ ދައްކާގޮތަށެވެ. އެކަމާ އެތުލެޓިކޯއިން އެއްބަހެއް ނުވެ އެވެ.\nޓީމުގެ ޕްރީ ސީޒަނަށް އެހެން ކުޅުންތެރިންނާއެކު ނުކުުތުމަށް ގްރީޒްމަނަށް އަންގާފައި ވާނެ ކަމަށްވެސް އެތުލެޓިކޯއިން ބުނެ އެވެ. ސްޕެއިންގެ ކުޅިވަރު ނުސް މާކާއިން ބުނީ ޕްރީ ސީޒަނަށް ހާޒިރު ނުވާނެ ކަމަށް ގްރީޒްމަންގެ ފަރާތުން އެތުލެޓިކޯއަށް އަންގާފައިވާކަން އެ ނޫހަށް އެނގިފައިވާ ކަަމަށެވެ.


Fiya Kilo Akaai Dhe Laptop In Gaumu Hingeyne Kamah Ganduvaruge Rasgefaanu Bunyas India Out Govaane - Saeed ފިޔާ ޓަނަކާއި، ދެލެޕްޓޮޕުން ގައުމު ހިންގަން ގަނޑުވަރު ރަސްގެފާނު ބުންޏަސް އިންޑިއާ އައުޓް ގޮވާނެ – ސައީދު – Huvadhoo News Fiya Kilo Akaai Dhe Laptop In Gaumu Hingeyne Kamah Ganduvaruge Rasgefaanu Bunyas India Out Govaane - Saeed Huvadhoo News\nފިޔާ ޓަނަކާއި، ދެލެޕްޓޮޕުން ގައުމު ހިންގަން ގަނޑުވަރު ރަސްގެފާނު ބުންޏަސް އިންޑިއާ އައުޓް ގޮވާނެ – ސައީދު\nފިޔާ ޓަނަކާއި، ދެލެޕްޓޮޕުން ގައުމު ހިންގަން ރައްޔިތުންގެ މަޖިލީހުގެ ރައީސް އަދި ރާއްޖޭގެ ކުރީގެ ރައީސް މުހައްމަދު ނަޝީދު ވިދާޅުވިޔަސް އިންޑިއާ އައުޓް ގޮވާނެކަމަށް ރައްޔިތުންގެ މަޖިލީހުގެ މާވަށު ދާއިރާގެ މެމްބަރު އަދި ޕީއެންސީގެ ނައިބުރައީސް މުހައްމަދު ސައީދު ވިދާޅުވެއްޖެއެވެ.\nސައީދު މިހެން ވިދާޅުވެފައިމިވަނީ، އެމްޑީޕީއިން މިއަދު މާލެސިޓީގައި ބޭއްވި ބައްދަލުވުމެއްގައި ވާހަކަ ދައްކަވަމުން، އިންޑިއާ އައުޓް ނުގޮވޭނެ ކަމަށް ރައީސް ނަޝީދު ވިދާޅުވުމާ ގުޅިގެންނެވެ. ނަޝީދު ވިދާޅުވީ، އިންޑިއާ އައުޓް ނުގޮވޭނެ ކަމަށާއި، ރައީސް ޔާމީނަށް އިންޑިއާ އައުޓް ޓީޝާޓުގައި ޖަހައިގެން ބޭރަށް ނުކުމެ ނޫޅެވޭނެ ކަމަށެވެ. އަދި އެކަން ފުލުހުން ނުކުމެ ހުއްޓުވަން ޖެހޭ ކަމަށްވެސް އެޖަލްސާގައި ވާހަކަދައްކަވަމުން ނަޝީދު ވިދާޅުވިއެވެ.\nއެކަމާ ގުޅިގެން ސައީދު ކުރެއްވި ޓުވީޓެއްގައި ވިދާޅުވީ، ފިޔާ ޓަނަކާއި، ދެ ލެޕްޓޮޕުން ގައުމު ހިންގޭނެ ކަމަށް ގަނޑުވަރު ތެރޭ ރަސްރަސްކަލުން، ރީނދޫ ގަމީސް ކޮޅުގައި ނަލަހެދިގެން ނިކުމެ ބުންޏަސް އިންޑިއާ ސިފައިން މިގައުމުން ފައިބަން ދިވެހިން ގޮވާނެ ކަމަށެވެ.\nއިންޑިއާ އައުޓް ކެމްޕޭނަކީ، އިދިކޮޅު ކޯލިޝަނުން އިންޑިއާ ސިފައިން ރާއްޖޭގައި ގާއިމުވެތިބި މައްސަލައިގައި ހިންގަމުންދާ ހަރަކާތެކެވެ. ހަމައެއާއެކު އެކޯލިޝަންގެ ލީޑަރު، އަދި ކުރީގެ ރައީސް އަބްދުﷲ ޔާމީން މިނިވަންވެ ވަޑައިގެންނެވުމާއެކު އެހަރަކާތްތައް މިވަނީ އިތުރަށް ވަރުގަދަކޮށްފައެވެ.\nރައީސް ނަޝީދު އިންޑިއާ އައުޓް މުހައްމަދު ސައީދު


SunOnline: France ge champion PSG katuvaalumah fahu Guingamp semi ah.\nފްރާންސްގެ ޗެންޕިއަން ޕީއެސްޖީ ކަޓުވާލުމަށްފަހު ގުއިންގެންޕް ސެމީއަށް\nޢަބްދުﷲ އައިމަން 10 Jan 2019, 15:15\nޕީއެސްޖީ އަދި ގުއިންގޭމްޕް ބައްދަލު ކުރި މެޗުގެ ތެރެއިން..\nރޭ ފްރާންސް ލީގު ކަޕުގައި ޕީއެސްޖީއާއި ގުއިންގެމްޕް ބައްދަލު ކުރި މެޗުގެ އިތުރުު ވަގުތު ލިބުނު ޕެނަލްޓީ ކާމިޔާބުކޮށް ގުއިންގެމްޕު ސެމީ ފައިނަލަށް ދަތުރު ކޮށްފި.\nވޭތުވެ ދިޔަ ފަސް އަހަރުވެސް މި މުބާރަތް ކާމިޔާބު ކޮށްފައިވާ ޕީއެސްޖީ މުބާރާތުން ކަޓާފައިވަނީ 1-2 ގެ ނަތީޖާ އަކުން ބަލިވުމުން އެވެ.\nޕީއެސްޖީ އަދި ގުއިންގެމްޕް ބައްދަލު ކުރި މެޗުގެ ތެރެއިން\nމެޗު ފެށިގެން ގޭމް ކޯންޓްރޯލް ކޮށް މޮޅަށް ކުޅެމުން އައީ ޕީއެސްޖީއެވެ. ނަމަވެސް ފުރަތަމަ ހާފް ނިމިގެން ދިޔާއީ ދެ ޓީމުން ކުރެ އެއް ޓީމަކަށްވެސް ލަނޑެއް ނުޖެހި އެއްވަރު ވެގެންއެވެ. ދެވަަނަ ހާފު ފަށައިގެން 63 ވަނަ މިނެޓުގައި ޕީއެސްޖީއިން ވަނީ ލަނޑެއްޖަހާ ލީޑު ނަގާފައެވެ. މިގޯލު ކާމިޔާބު އެޓީމަށް ޖަހައިދީފައި ވަނީ ބްރެޒިލް ގެ ކެޕްޓަން ކަން ކުރަމުން އަންނަ ނޭމާ ޖޫނީއާރ އެވެ. ނަމަވެސް ގުއިންގެމްޕް ކުޅުން ރަނގަޅު ކޮށް މެޗުގެ 81 ވަނަ މިނަޓުގައި ވަނީ ލިބުނު ޕެނަލްޓީ އަކުން ގޯލް އެއް ޖަހާ މެޗުގެ ނަތީޖާ ހަމަ ހަމަ ކޮށްފައެވެ.\nމެޗުގެ ފުރިހަމަ ވަގުތެ ހަމަވެ އިތުުރު ވަގުތުގެ ދެވަނަ މިނަޓުގައި ލިބުނު އިތުރު ޕެނަލްޓީއެއް ކާމިޔާބުކޮށް ގުއިންގެމްޕް އިން ވަނީ މެޗުގެ ނަތީޖާ ބަދަލު ކޮށްލާފައެވެ. މިގޯލު ކާމިޔާބު އެ ޓީމަށް ޖަހައިދިނީ ފްރާންސްގެ ލެޖެންޑެއް ކަމަށްވާ ލިލިއަން ތުރަމްގެ ދަރި މާކަސް ތުރަމް އެވެ.\nފްރާންސް ލީގުގެ އެއް ވަނައިގަ ބޮޑު ލީޑެއް މިހާރުވެސް ނަގާފައިވާ ޕީއެސްޖީ އިން ލީގު ކަޕުގަ 2012 އަހަރުން ފެށިގެން މޮޅުވަމުން އައި ސިލްސިލާ އަށް ނިމުމެއް ގެނައި ގުއިންގެމްޕް މި ވަގުތު އޮތީ ފުރާންސް ލީގު ތާވަލުގެ ފުލުގައެވެ. މި މޮޅާއިއެކު އެ ގުުއިންގެމްޕް ވަނީ ކޫޕް ޑެ ލަ ލީގުގެ ސެމީއަށް ދަތުރުކޮށްފައެވެ. މި މުބާރާތުގައި ރޭ ކުޅުނު ދެވަނަ މަޗު އެއްވަރުވެ ޕެނެލްޓީ ޖަހައިގެން ރެނެސް މައްޗަށް ކުރި ހޯދީ ތީއެރީ އޮންރީގެ މޮނާކޯއެވެ.


BREAKING | Covid-19: India In Ithuru 160,000 Fassi Veydhana Aai Ithuru 880 Maru - Vaguthu\nދުނިޔޭގެ އެކި ކަންކޮޅުތަކުގައި ފެތުރެމުންދާ ނުރައްކާތެރި ކޮވިޑް-19 އަށް އަވައްޓެރި އިންޑިއާއިން އިތުރު 160000 އަށްވުރެ ގިނަ މީހުން ފައްސިވެ އިތުރު 880 މީހަކު މަރުވެއްޖެއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިއްޔެ އެކަނިވެސް އިންޑިއާއިން އިތުރު 160,694 މީހަކު ފައްސިވެފައި ވެއެވެ. މިއާއެކު އެޤައުމުން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 13,686,073 އަށް އަރާފައެވެ.\nމިދިޔަ 24 ގަޑިއިރު ތެރޭގައި އިންޑިއާއިން ކޮވިޑް-19 ޖެހިގެން އިތުރު 880 މީހަކު މަރުވެފައި ވުމުން، އެޤައުމުން މިހާތަނަށް މި ބަލީގައި މަރުވި މީހުންގެ ޖުމްލަ އަދަދު 171,089 އަށް އަރައެވެ.\nއިންޑިއާއަކީ މިހާރު ދުނިޔެއިން ކޮވިޑް-19 ގެ ނުރައްކާ އެންމެ ބޮޑުވެފައިވާ ޤައުމެވެ. މިގޮތުން ފާއިތުވެދިޔަ ދުވަސްތަކުގައި އެންމެ ގިނަ ބަޔަކު ފައްސިވަމުން އަންނަނީވެސް އެޤައުމުންނެވެ. އިއްޔެވެސް އިންޑިއާއިން ރެކޯޑް އަދަދަކަށް މީހުންނަށް މި ބަލި އަލަށް ޖެހިފައި ވެއެވެ.\nއިންޑިއާގެ ވަކިވަކި ސްޓޭޓްތަކަށް ބަލާއިރު އެންމެ ހާލަތު ގޯހީ މަހާރާޝްތުރައިގައެވެ. މަހާރާޝްތުރަ އިން އިއްޔެ ވެސް އެތައް ހާސް ބަޔަކު އަލަށް ފައްސިވިކަމަށް ރެކޯޑް ކުރެވިފައި ވެއެވެ. މިކަމާއި ގުޅިގެން އެ ސްޓޭޓް މިހާރު އޮތީ ފުރަބަންދުވެސް ކޮށްފައެވެ. އަދި ކޮންމެ ރެއެއްގެ 19:00 އިން ފެށިގެން ކާފިއު ހިންގަން ވެސް ވަނީ ނިންމާފައެވެ.\nކޮވިޑް-19 ގައި އިންޑިއާގެ ހާލަތު ދުވަހެއް ދުވަހަކަށް ގޯސްވަމުން އަންނައިރު އެޤައުމަކީ މިހާރު ދުނިޔެއިން ދެވަނައަށް އެންމެ ގިނަ ބަޔަކު ފައްސިވެ، ދުނިޔެއިން ތިންނވަނައަށް އެންމެ ގިނަ ބަޔަކު މި ބަލީގައި މަރުވި ޤައުމެވެ.\nއިދާރާތަކުން ހާމަކޮށްފައިވާ ގޮތުން އިންޑިއާއިން މިހާތަނަށް ކޮވިޑް-19 ޖެހުނު މީހުންގެ ތެރެއިން 12 މިލިއަން މީހުން ވަނީ ބަލިން ރަނގަޅުވެފައެވެ. އެހެންކަމުން މިހާރު އެޤައުމުގައި ބައްޔަށް ފަރުވާ ކުރަމުން އަންނަނީ 1.2 މިލިއަން މީހަކަށެވެ. މީގެތެރެއިން 8900 އަށްވުރެ ގިނަ މީހުންނަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައެވެ.\nކޮވިޑް-19 ގެ ނުރައްކާ ދުނިޔެއަށް ކުރިމަތިވިތާ އަހަރަކަށްވުރެ ގިނަ ދުވަސް ވެގެން ގޮސްފައި ވާއިރު މިހާތަނަށް ދުނިޔެއިން ޖުމްލަ 137 މިލިއަން މީހަކަށް މި ބަލި ޖެހިފައި ވެއެވެ. އޭގެތެރެއިން މިހާތަނަށް 2.9 މިލިއަން މީހަކު ވަނީ މަރުވެފައެވެ.\nރާއްޖޭގެ މާބަނޑު މީހުންނަށް ފައިޒާ ވެކްސިން ދިނުމާއި މެދު އަދި ގޮތެއް ނުނިންމާ - މަބްރޫކް\nނައިފަރުގައި ކޮވިޑަށް ފަރުވާ ދެމުންދިޔަ ދިވެއްސަކު ނިޔާވެއްޖެ


އިއުލާން – Maldivian Democratic Party\nއެމްޑީޕީގެ އަންހެނުންގެ ރޫހަކީ ޕާޓީގެ ވަރަށް މުހިންމު މަގްސަދުތަކެއް ހާސިލްކުރުމަށް އަމާޒުކޮށް ހަރަކާތްތެރިވަމުން އަންނަ ގުނަވަނެކެވެ.\nމިހާތަނަށް އަންހެނުންގެ ރޫހަކީ ޕާޓީގެ ހަރަކާތްތަކުގައި ވަރަށް އިސް ދައުރެއް އަދާކުރާ އެ ހަރަކާތްތަކުގައި ވަރަށް މަތީ ދަރަޖައަކަށް ބައިވެރިވާ ގުނަވަނެކެވެ.\nރާއްޖޭގެ މިއަދުގެ ހަގީގަތްތަކަށް ބަލާއިރު ރާއްޖޭގައި ޑިމޮކްރެސީ ދަމަހައްޓައި ގާނޫނުއަސާސީ ހިމާޔަތްކޮށް އަންހެނުންގެ ރޫހުގެ އަމާޒުތައް ހާސިލުކުރުމަށްޓަކައި އަންހެނުންގެ ރޫހުން މިހާރަށްވުރެ ބޮޑަށް ހަރަކާތްތެރިވާންޖެހެއެވެ.\nވީމާ އެމްޑީޕީގެ އަމާޒުތަކާއި އަންހެނުންގެ ރޫހުގެ އަމާޒުތައް ހާސިލުކުރުމަށް އަމަލީގޮތުން މަސައްކަތްކުރުމަށާއި އަންހެނުންގެ ބައިވެރިވުން މިހާރަށްވުރެ އިތުރުކުރުމަށް “އަންހެނުންގެ ރޫހުގެ ލޮބީ ގްރޫޕް” އުފައްދަން ނިންމައިފީމެވެ.\nމި ގްރޫޕް އުފައްދަން ޖެހުނީ އަންހެނުންގެ ރޫހުގެ އެކި މެމްބަރުންނަކީ ޕާޓީގެ އެކި ހަރަކާތްތަކަށް ޝައުގުވެރިކަން ދެއްވައި، އެކި ހަރަކާތްތަކުގައި އެކި މިންވަރަށް ބައިވެރިވެ ވަގުތު ދެވޭނެ މެމްބަރުންކަމުގައި ވާތީއެވެ.\nމި ގްރޫޕްގެ މެމްބަރުންނަކީ އަންހެނުންގެ ރޫހުގެ އަމާޒުތައް ހާސިލުކުރުމުގައި އަމަލީ ގޮތުން، މަދުވެގެން އަންހެނުންގެ ރޫހުގެ ލޮބީ ގްރޫޕްގެ ޖަލްސާތަކުގައި ބައިވެރިވުމަށް ވަގުތު ދެއްވައި އެކަން ކުރެވޭނެ މެމްބަރުންނަށް ވާންޖެހޭނެއެވެ.\nއަންހެނުންގެ ރޫހުގެ ލޮބީ ގްރޫޕްގެ މެމްބަރުންނަކީ އިންތިޚާބީ ދާއިރާ ފެންވަރުގައި ނުވަތަ ރަށު ފެންވަރުގައި ނުވަތަ އަވަށު ފެންވަރުގައި އެކުލަވާލެވޭ ލޮބީ ގްރޫޕްތަކުގެ ހުރިހާ މެމްބަރުންނެވެ.\nއެގޮތުން މި ގްރޫޕްތަކުގައި ބައިވެރިވުމަށް އެދޭ މާލޭ ސިޓީ ގައި ދިރިއުޅޭ އެމްޑީޕީ އަންހެން މެމްބަރުން 29 ސެޕްޓެމްބަރ 2015 ވާ އަންގާރަ ދުވަހުގެ ކުރިން 7412740 ނަންބަރު ފޯނަށް ފުރިހަމަ ނަމާއި މާލޭގައި ދިރިއުޅޭ އެޑްރެސް އެސްއެމްއެސް ކުރެއްވުން އެދެމެވެ.\nއަދި 30 ސެޕްޓެމްބަރ އާއި 1 އަދި4އޮކްޓޫބަރުގައި މާލޭ ސިޓީގެ އަންހެނުންގެ ރޫހުގެ ލޮބީ ގްރޫޕްތަކަށް ބާއްވާ ވޯކްޝޮޕްތަކަށް ވަޑައިގެން އެ ގްރޫޕްގައި ރަޖިސްޓްރީ ވުން އެދެމެވެ.\nއެގޮތުން 30 ސެޕްޓެމްބަރ ވާ ބުދަ ދުވަހުގައި ވޯކްޝޮޕް އޮންނާނީ ހުޅުހެންވޭރު، މެދުހެންވޭރު، ހެންވޭރު އުތުރު އަދި ހެންވޭރު ދެކުނުގައި ދިރިއުޅޭ މެމްބަރުންނަށެވެ.\nއަދި 1 އޮކްޓޫބަރ 2015 ވާ ބުރާސްފަތިދުވަހުގައި ވޯކްޝޮޕް އޮންނާނީ ގަލޮޅު އުތުރާއި ގޮލޮޅު ދެކުނާއި މައްޗަންގޮޅި އުތުރާއި މައްޗަންގޮޅި ދެކުނުގައި ދިރިއުޅޭ މެމްބަރުންނަށެވެ.\nއަދި4އޮކްޓޫބަރ 2015 ވާ އާދީއްތަ ދުވަހުގައި ވޯކްޝޮޕް އޮންނާނީ މާފަންނު އުތުރާއި، މާފަންނު ދެކުނާއި މާފަންނު މެދާއި މާފަންނު ހުޅަނގާއި ވިލިމާފަންނުގައި ދިރިއުޅޭ މެމްބަރުންނަށެވެ.\nމި ވޯކްޝޮޕްތައް އޮންނާނީ މާފަންނު މާބްލް ހޮޓަލުގައެވެ.\nއަންހެނުންގެ ރޫހުގެ ލޮބީ ގްރޫޕްތަކުގައި ބައިވެރިވުމަށް އެދޭ އައްޑޫ ސިޓީ އަދި ފުވަށްމުލަކުގައި ދިރިއުޅޭ އެމްޑީޕީ އަންހެން މެމްބަރުން 8 އޮކްޓޫބަރު 2015 ވާ ބުރާސްފަތި ދުވަހުގެ ކުރިން 7412740 ނަންބަރު ފޯނަށް ފުރިހަމަ ނަމާއި ދިރިއުޅޭ އެޑްރެސް އެސްއެމްއެސް ކުރެއްވުން އެދެމެވެ.\nއައްޑޫ ސިޓީ އާއި ފުވަށްމުލަކުގެ އަންހެނުންގެ ރޫހުގެ ލޮބީ ގްރޫޕްތަކުގައި މެމްބަރުން ރަޖިސްޓްރީ ކުރުމަށް ހަމަޖެހިފައިވަނީ މިކަން ހިމެނޭ ގޮތަށް ބާއްވާ ވޯކްޝޮޕްތަކުގައެވެ.\nމި ވޯކްޝޮޕްތައް އޮކްޓޫބަރުމަހުގެ ތެރޭގައި އައްޑޫ ސިޓީގައާއި ފުވަށްމުލަކުގައި އޮންނާނެއެވެ.\nމާލޭ ސިޓީއާއި އައްޑޫ ސިޓީއާއި ފުވަށްމުލަކުގައި އޮންނަ ވޯކްޝޮޕްތަކުގައި އަންހެނުންގެ ރޫހުގެ ލޮބީ ގްރޫޕްގެ ހިންގާ ކޮމެޓީތައްވެސް އިންތިޚާބުކުރެވޭނެއެވެ.\nއަންހެނުންގެ ގްރޫޕްގެ ލޮބީ ގްރޫޕްތަކުގެ ހިންގާ ކޮމެޓީ އިންތިޚާބު ކުރުމަށް ބާއްވާ ވޯޓުގައި ބައިވެރިވެވޭނީ 27 ސެޕްޓެމްބަރ 2015 ގެ ނިޔަލަށް ޕާޓީގެ މެމްބަރުން ގޮތުގައި ހަމަޖެހިފައިވާ އަންހެނުންގެ ރޫހުގެ ލޮބީ ގްރޫޕްގެ މެމްބަރުންގެ ތެރެއިން އެކަމަށް ބާއްވާ ވޯކްޝޮޕަށް ހާޒިރުވާ އަންހެނުންނަށެވެ.\nމާލެ ސިޓީއާއި އައްޑޫ ސިޓީއާއި ފުވަށްމުލަކު ފިޔަވައި އެހެން ދާއިރާތަކާއި ރަށްރަށާއި އަވަށްތަކުގައި އަންހެނުންގެ ރޫހުގެ ލޮބީ ގްރޫޕްތައް އުފައްދާނެ ތާރީޚުތައް ފަހުން އިއުލާންކުރެވޭނެއެވެ.\nއަންހެނުންގެ ރޫހުގެ ލޮބީ ގްރޫޕްއާ ބެހޭ އިތުރުމައުލޫމާތު ހޯއްދެވުމަށް މި ލިންކަށް ފިތާލާ


SunOnline: Iruvaimoosun annanee dhiguvamun: Majeed\nއިރުވައި މޫސުން އަންނަނީ ދިގުވަމުން: މަޖީދު\nމުހައްމަދު ނަސީމް 26 Apr 2015, 11:20\nމޫސުމާ ބެހޭ ބައްދަލުވުމުގައި މަޖީދު ވާހަކަފުޅު ދައްކަވަނީ. ސަން ފޮޓޯ: ޢަލީ ނަސީރު\nއިރުވައިމޫސުން ދިގުވަމުން އަންނަ ކަމަށާއި ބޯފެނުގެ ދަތިކަން ރަށްތަކަށް ކުރިމަތިވަނީ އެހެންވެ ކަމަށް އެންވަޔަރްމެންޓް މިނިސްޓްރީގެ ސްޓޭޓް މިނިސްޓަރު އަދި އަދި ވޯލްޑް މީޓިއޮރޮލިކަލް އޯގަނައިޒޭޝަން (ޑަބްލިއުއެމްއޯ) އަށް ކަނޑައަޅުއްވާފައި ހުންނަވާ ރާއްޖޭގެ ދާއިމީ މަންދޫބު ޢަބުދުﷲ މަޖީދު ވިދާޅުވެއްޖެ އެވެ.\nޑަބްލިއުއެމްއޯއާއި ރީޖަނަލް އިންޓަގްރޭޓެޑް މަލްޓި ހެޒާޑް އާލީ ވޯނިން ސިސްޓަމް (ރައިމްސް)ގެ އެހީގައި މިއަދާއި މާދަމާ ބާއްވާ މޫސުމާ ބެހޭ ގައުމީ ބައްދަލުވުން ފެށުމަށް ޝީބިލްޑިންގްގައި މިއަދު ބޭއްވި ރަސްމިއްޔާތުގައި ވާހަކަފުޅު ދައްކަވަމުން މަޖީދު ވިދާޅުވީ އިރުވައި މޫސުމަށް މިހާރު ދެ މަސް ދުވަސް އިތުރުވެފައިވާ ކަމަށެވެ.\n" އާއްމު ގޮތެއްގައި މާޗް މަހާ ހަމައަށް އޮންނަ އިރުވައިމޫސުން މިހާރު ދެމަސްދުވަހަށް ދިގުދެމި، މޭމަހާ ހިސާބަށް، ބައެއް ފަހަރު މޭ މަހުގެ މެދަކާ ހިސާބަށް ދެމިގެންދާ ކަން ފާއިތުވި މަދު އަހަރުތަކުގައި ވަނީ ފާހަގަ ވެފައި،" އޭނާ ވިދާޅުވި އެވެ.\nއަދި ވިދާޅުވީ އެކަމުގެ ސަބަބުން ގިނަ އަދަދެއްގެ ރަށްތަކަކަށް ނުބައި އަސަރު ކުރާ ކަމަށާއި އެގޮތުން އެރަށްތަކަށް ބޯފެނުގެ ދަތިކަން ކުރިމަތިވާ ކަމަށް ވެސް އޭނާ ވިދާޅުވި އެވެ. ފެނުގެ ދަތިކަން ކުރިމަތިވާ ރަށްތަކަށް ފެން ފޯރުކޮށްދިނުމަށް އެތައް މިލިޔަން ރުފިޔާއެއް ހަރަދުކުރަން ޖެހޭ ކަމަށް ވެސް މަޖީދު ވިދާޅުވި އެވެ.\nމޫސުމަށް އަންނަ ބަދަލުތަކާ ގުޅިގެން ކުރިމަތިވާ ކަންތައްތަކަށް މީހުން ތައްޔާރު ވުމަށް އެހީތެރިވެދިނުމުގެ ގޮތުން މޯލްޑިވްސް މީޓިއޮރޮލޮޖިކަލް ސާވިސަސް (އެމްއެމްއެޗް) އަށް އަދާ ކުރެވޭނެ ދައުރެއް އޮތްކަން އޭނާ ފާހަގަ ކުރެއްވި އެވެ. މޫސުމާ ބެހޭ މައުލޫމާތު މިހާރަށް ވުރެ ފުޅާ ދާއިރާއެއްގައި މީހުންނަށް ފޯރުކޮށްދިނުމަކީ އެގޮތުން ކުރެވިދާނެ ކަމެއް ކަމަށް އޭނާ ވިދާޅުވި އެވެ.\nމިއަދުގެ ރަސްމިއްޔާތު ޝަރަފުވެރިކުރައްވައި ވާހަކަފުޅު ދައްކަވަމުން އެންވަޔަރްމެންޓް މިނިސްޓަރު ތޯރިގު އިބުރާހީމް ވިދާޅުވީ މޫސުމާ ބެހޭ މައުލޫމާތު މިހާރަށް ވުރެ ބޮޑަށް ރައްޔިތުންނަށް ފޯރުކޮށްދެއްވުމަށް ރާއްޖޭގެ މީޑިއާތަކަށް އިލްތިމާސް ކުރައްވާ ކަމަށެވެ.\n"... ގިނަ މީޑިއާއަތަކެއް ހާއްސަކޮށް ޓީވީތައް ރާއްޖޭގައި ހުންނާތީ އެބޭފުޅުންނަށް އަޅުގަނޑު ގޮވައިލަން ވީހާ ވެސް ބޮޑަކަށް ދުވަހުން ދުވަހުގެ މައުލޫމާތު ރައްޔިތުންނަށް ފޯރުކޮށްދެއްވަން،" މިނިސްޓަރު ވިދާޅުވި އެވެ.\nމިއަދު ފެށި ބައްދަލުވުމުގައި މޯލްޑިވްސް މީޓިއޮރޮލޮޖިކަލް ސާވިސަސް އާއި ކަމާ ބެހޭ އެހެން އިދާރާތަކުން ބޭފުޅުން ބައިވެރިވެވަޑައިގެންނެވި އެވެ. ބައްދަލުވުމުގައި މައުލޫމާތު ދެއްވުމަށް ޑަބްލިއެމްއޯއާއި ރައިމްސްގެ މާހިރުން ބައިވެރިވެވަޑައިގެންނެވި އެވެ.


OnePlus Jasooskuraneetha? | Mihaaru\n12 އޮކްޓޯބަރ 2017 - 06:29\nޖާސޫސްކުރަނީ ވަންޕްލަސް އެކަންޏެއް ނޫނެވެ. ފަރުދީ މައުލޫމާތު އެއްނުކުރާ ސްމާޓްފޯނެއް ނެތެވެ. ސްމާޓް އިލެކްޓްރޯނިކްސް ވަށައި އިންސާނުން ދައުރުވަމުން ދާއިރު، ސްމާޓް އާލާތްތަކުން ފަރުދީ މައުލޫމާތު އެއްކުރަނީ ޖާސޫސްކުރުމުގެ ނިޔަތުގައެއް ނޫނެވެ. އެއީ ބޭނުންކުރާ މީހުންނަށް އެހީތެރިވުމަށް ކުރެވޭ ދިރާސާއެކެވެ. ކުންފުނިތަކުން ބުނަނީ އެހެންނެވެ.\nޖީމެއިލް ބޭނުންކުރާ މީހުން ވެސް މި ކަހަލަ ވާހަކައެއް ދެއްކި އެވެ. ޖީމެއިލް އިންބޮކްސް ތެރޭގައި ގޫގުލްއިން ކުރާ އިސްތިހާރުތައް، އިންބޮކްސްގައި ހުންނަ އީމެއިލްތަކާ ގުޅުން ހުންނަ ކަމަށް ބުނެ އެވެ.\nގޫގުލްއިން ފަރުދީ މައުލޫމާތުތައް ހާވައި، ބަލާ ކަމަށް ބުނެ ދެކެވުނު ވާހަކަތަކަށް ގޫގުލުން ދިނީ ގަބޫލުކުރެވިދާނެ ރައްދެކެވެ. ގޫގުލްއިން ބުނި ގޮތުގައި އެއީ ވެސް ބޭނުންކުރާ މީހުންނަށް ފަސޭހަކޮށްދިނުމަށް ކުރާ ކަމަކޭ އެވެ. އެ މީހެއްގެ ޝައުގުވެރިކަން ހުންނަ ވިޔަފާރި މުދަލާއި ޚިދުމަތްތައް އަތުޖެހޭ ފަށަށް ގެނެސްދެނީ އެވެ.\nސްމާޓްފޯނަކަށް އެޕްލިކޭޝަނެއް އަޅާ ނަމަ ގިނަ ޝަރުތުތަކަކަށް އެއްބަސްވާން ޖެހެ އެވެ. އެއީ ވެސް ބޭނުންކުރާ މީހުންނަށް ފަސޭހަކޮށްދިނުމަށް ކުރާ ކަމެއް ކަމަށް ބުނެވެ އެވެ. އެއީ ތެދަކަށް ވެސް ވެދާނެ އެވެ. އެކަމަކު އެހީތެރިކަން ފޯރުކޮށްދިނުން ނޫން ކަމަށް އެ މައުލޫމާތު ބޭނުންކުރުމަކީ ގޯހެކެވެ.\nވަންޕްލަސްއިން ވެސް ބުނަނީ މިހެންނެވެ. ފަރުދީ މައުލޫމާތު އެއްކުރަނީ އެ ކުންފުނިން އުފައްދާ ފޯނުތަކަށް ސެކިޔުރިޓީ އަޕްޑޭޓް ދިނުމަށް އަދި ބޭނުންކުރާ މީހުންނަށް އަމާޒުކުރެވޭ ސޮފްޓްވެއާތަކުގެ ފެންވަރު ރަނގަޅުކުރުމަށެވެ. އެކަމަކު ވަންޕްލަސް އަށް ފާޑުކިޔުން މިހާރު އިތުރުވެގެން އުޅެނީ އެއިން ކަމަކާ ގުޅުމެއް ނެތް މައުލޫމާތު ވެސް އެއްކުރާ ކަމަށް ބުނެ އެވެ.\nވަންޕްލަސްއިން އެއްކުރާ މައުލޫމާތުގެ ތެރޭގައި، ފޯނު "އަންލޮކް"ކުރާ މިންވަރު ވެސް ބަލާ ކަމަށް ބުނެ އެވެ. ބޭނުންކުރާ ސޮފްޓްވެއާ، ވައިފައި ނެޓްވޯކާ ގުޅުން މައުލޫމާތު ވެސް އެތައް ފަހަރަކު ހޯދާ ކަމަށް ބުނެ އެވެ.\nސްމާޓްފޯން ކުންފުނިތަކުން ފަރުދީ މައުލޫމަތު އެއްކުރުން ބޮޑު ކަމަށް ވެގެން އުޅޭއިރު، ވަންޕްލަސްއިން ބުނީ ފޯނު ބޭނުންކުރާ މީހުން ގަބޫލު ނޫން ނަމަ އެ ފަދަ މައުލޫމާތު ނުހޯދާނެ ކަމަށެވެ. އެ ގޮތުގައި "ޖޮއިން ޔޫޒާ އެކްސްޕީރިއެންސް ޕްރޮގްރާމް"އިން ބޭނުންވުމުން އެކަން ހަމަޖެހުނީ ކަމަށް އެ ކުންފުނިން ބުނެ އެވެ. ފޯނުގެ ސެޓިން އަށް ވަދެ "އެޑްވާންސްޑް" ޓެބް ތެރެއިން އެ ފީޗާ އޮފްކުރެވޭނެ ކަމަށް ވެސް ވަންޕްލަސްއިން ބުނެ އެވެ.\nވަންޕްލަސް އަށް "ޑޭޝް ޗާޖް" ބޭނުންކުރެވޭކަށް ނެތް\nވަންޕްލަސް 5ޓީ: އަގަކީ 600 ޑޮލަރު


VIA ge thahyaareethah Raees Bahlavaalahvaifi\nރައީސް ސޯލިހް، ވީއައިއޭގައި --\nކޮވިޑް-19އާ ގުޅިގެން ފަތުރުވެރިން ރާއްޖެ ޒިޔާރަތްކުރުން ވަގުތީގޮތުން ހުއްޓާލާފައި އޮތް އޮތުމަށް ނިމުމެއް ގެނެސް ފަތުވެރިންނަށް ރާއްޖެ މާދަމާ އަލުން ހުޅުވާލާއިރު ވެލާނާ އިންޓަރނޭޝަނަލް އެއާޕޯޓުގައި ވެފައިވާ ތައްޔާރީތައް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ބައްލަވާލައްވައިފި އެވެ.\nރައީސުލްޖުމްހޫރިއްޔާ މިއަދު ހަވީރު ވެލާނާ އިންޓަނޭޝަނަލް އެއާޕޯޓަށް ކުރެއްވި ޒިޔާރަތުގައި ވީއައިއޭގެ ޓާމިނަލްގެ އެރައިވަލް އަދި ޑިޕާޗާ ހޯލަށް ޒިޔާރަތްކުރައްވައި، އެތަންތަނުގައި ވެފައިވާ ތައްޔާރީތައް ބައްލަވާލެއްވިއެވެ.\nފަސިންޖަރުން ސްކްރީންކުރުމާއި ކޯވިޑަށް ޓެސްޓުކުރަންޖެހޭ ހާލަތުގައި ޓެސްޓުކުރުން ފަދަ އިންތިޒާމުތައް ހަމަޖެހިފައިވާ ގޮތް އެމަނިކުފާނު ވަނީ ބައްލަވާލައްވާފައެވެ. އަދި އެއާޕޯޓުގެ އިންޓަނޭޝަނަލް ޓާމިނަލްގައި ކޮވިޑް-19 އިން ރައްކާތެރިވުމުގެ ގޮތުން އަޅާފައިވާ ފިޔަވަޅުތަކާއި ގުޅޭ މައުލޫމާތުވެސް އެއާޕޯޓުގެ ކަމާބެހޭ އިސް ބޭފުޅުން އަރިހުން އޮޅުންފިލުއްވިއެވެ.\nމިދިޔަ މާޗް މަހުގެ 27 ވަނަ ދުވަހު ރާއްޖޭގެ ބޯޑަރު ބަންދުކުރީ ކޮވިޑްގެ ބަލިމަޑުކަމާއި ގުޅިގެން ރައްކާތެރި ކަމުގެ ފިޔަވަޅެއްގެ ގޮތުގައެވެ. އޭގެ ތިން މަހަށްވުރެ ގިނަ ދުވަސްފަހުން މާދަމާ ރާއްޖެ ހުޅުވާލުމަށް ވަނީ ނިންމާފައެވެ.\nމާދަމާ އަލުން ރާއްޖެއަށް ފަތުރުވެރިން އަންނަން ފަށާއިރު 30 ރިސޯޓް އޮޕަރޭޝަންގައި އޮންނާނެއެވެ. ގިނަ ރިސޯޓްތައް ހުޅުވާނީ އަންނަ މަހުގެ ތެރޭގައެވެ.


Shifaa Ge Car Allowance Ah Aharakah 90,000 Rufiyya - Vaguthu\nޝިފާގެ ކާރު އެލެވެންސްއަށް އަހަރަކަށް 90،000 ރުފިޔާ\nމާލޭ ކުރީގެ މޭޔަރު ޝިފާ - ފޮޓޯ: ރާއްޖެއެމްވީ\nމާލެ ސިޓީ ކައުންސިލްގެ މޭޔަރު ޝިފާ މުހައްމަދުގެ ކާރު އެލެވެންސްގެ ގޮތުގައި އަހަރަކަށް ދައުލަތު ފައިސާއިން 90،000 ރުފިޔާ ބޭނުން ކުރައްވާކަން ހާމަވެއްޖެއެވެ.\nމާލެ ސިޓީ ކައުންސިލްގެ މުވައްޒަފުންގެ މުސާރައިގެ އޮނިގަނޑާ ގުޅޭ މައުލޫމާތު ހޯދުމަށް އާންމު ފަރާތަކުން ހުށަހެޅުމުން، އެ މައުލޫމާތުތައް ހާމަކުރުމަށް ދެކޮޅު ހެދުމަށް ފަހު، އިންފޮމޭޝަން ކޮމިޝަނަރު ހުސައިން ފިޔާޒު މޫސާގެ އެންގެވުމަކަށް އެ މައުލޫމާތުތައް ވަނީ އިއްޔަ އާންމު ކޮށްްފައެވެ.\nމިއީ މާލެ ސިޓީ ކައުންސިލްގެ އިދާރާގައި މަސައްކަތްކުރާ މުވައްޒަފުންގެ މުސާރައިގެ އޮނިގަނޑު ހާމަކުރި ފުރަތަމަ ފަހަރެވެ.\nމާލޭ ސިޓީ ކައުންސިލުން އާންމުކުރި ތަފާސްހިސާބުން ފެންނަ ގޮތުގައި ކޮންމެ މަހަކު އެ ތަނުގެ މުވައްޒަފުންނަށް 3،462،942.60 ރުފިޔާ މުސާރައިގެ ގޮތުގައި ދައުލަތުން ދޫކުރެއެވެ.\nއެ އިދާރާގައި ޖުމްލަ 524 މުވައްޒަފުން މަސައްކަތްކުރާއިރު އެންމެ ބޮޑު މުސާރައެއް ލިބެނީ މޭޔަރު ޝިފާއަށެވެ. ޝިފާގެ މުސާރައަށް މުޅި ޖުމްލަ 47،500 ރުފިޔާ ލިބެއެވެ. އެއީ އާންމު މުސާރައިގެ ގޮތުގައި ލިބޭ މަހެއްގެ މައްޗަށް ލިބޭ 30،000 ރުފިޔާއާއި، ލިވިން އެލެވެންސެއްގެ ގޮތުގައި ލިބޭ 10،000 ރުފިޔާގެ އިތުރުން ކާރު އެލެވެންސްގެ ގޮތުގައި މަހެއްގެ މައްޗަށް ލިބޭ 7500 ރުފިޔާއެވެ.\nދެން އެންމެ ބޮޑު މުސާރަ އަދި އިނާޔަތްތައް ލިބެނީ ޑެޕިއުޓީ މޭޔަރު ޝަމާއު ޝަރީފަށެވެ. މުސާރައާއި އިނާޔަތްތަކާއި އެކު މުޅި ޖުމްލަ އޭނާއަށް މަހަކު 35،000 ރުފިޔާ އެވެ. ކައުންސިލް މެމްބަރުންނަށް ލިބެނީ 30،000 ރުފިޔާގެ މުސާރަ އެކެވެ.\nސިޓީ ކައުންސިލްގެ މެމްބަރުންނަށް މަހެއްގެ މައްޗަށް މުސާރައާއި އިނާޔަތްތަކަށް 382،500 ރުފިޔާ ހަރަދުކުރެއެވެ. އަދި ދިވެހި މުވައްޒަފުންނަށް މުސާރައާއި އިނާޔަތްތަކުގެ ގޮތުގައި މަހަކަށް 2،672،880 ރުފިޔާ ހަރަދު ކުރާއިރު ބިދޭސީ މުވައްޒަފުންނަށް މަހެއްގެ މައްޗަށް 790،065 ރުފިޔާ ހަރަދުކުރާކަން ފާހަގަކޮށްލެވެއެވެ.\nއެއް ކައުންސިލުން އަނެއް ކައުންސިލަށް ލޯނު ދެވޭ ގޮތަށް ބިލެއް\nޖެނުއަރީ 26, 2021 17:05\nޖެނުއަރީ 26, 2021 17:07\nގޯހެއް ނޫން! ދެން އަދި ހުންނާނެތާ މަތިން އާއި ދަށުން އަންނަ ބައިވެސް.\nޖެނުއަރީ 26, 2021 17:33\nއަހަރަކު 95،000ރ ކާރު ޢެލަވަންސްގެ ގޮތުގައި ހަރަދުކޮށްގެން މީނަގެ ފަރާތުން ރައްޔިތުންނަ ކުރީ ކޮން މަަަންފާއެެއްތޯ؟\nޖެނުއަރީ 26, 2021 19:15\nޝިފާ ވީމަ ކަޑަވީ ތިކަން. ބަލަ ކާކުބާ ބަލާލީ ޕޮލިސްގެ ޗީފް އެސްޕީ އިން މަތީގައި ތިބީ ކިތަށް އޮފިސަރުންތޯ؟ އެމީހުނާ އެމީހުންގެ އާއިލާ ދަތުރުކުރަން ސަރުކާރުން ކާރު ދީ ޕެޓިރޯލް ދީ، އެވަރުން ނުވީތާކަށް ޕޮލިސް ކުދިން ޕްރައިވެޓް ޑްރައިވަރުންނަށް ހަދާ މިވަރުންވެސް ހަމަ އޯކޭ؟ ބަލަ ޝިފާ އަކީވެސް ސިޓީ އެއްގެ މޭޔަރެކޭ .ކިތައް ރައްޔަތުންނަށް ތޯ ފެންނަނީ ޕޮލިސް ކާރު ކޮޅުގަ އުޅުއްވާ އޮފިސަލުން ކުރާމަސައްކަތެއް؟އަންނާރު ދިޔަ ނޫނީ ނުބެއްލެވޭ ލަވާޒާ ނޫނީ ކޮފީ ނުބޮވޭ،ކާރު ކޮޅުގަ ނޫނީ ބޭރަށް އަންބިމީހާ ދަރިން ނަށް ނުކިކުމެވޭ،ދެން ކޮން ޝިފާ އެއްގެ ވާހަކަ އެއް ދައްކާކަށް؟\nޖެނުއަރީ 26, 2021 23:03\nކަލޭ ތީ ޕޮލިހަކަށް ނޫނީ ނުވާނެ. މައްސަލަ ބަލަން ފެނޭ\nޖެނުއަރީ 26, 2021 19:46\nލާރި ނުދީ ކާރެއް ގަނެފަ ދިނަސް ބޮޑުތަނުން ހެޔޮވާނެ...ކާރެއް ގަނެފަ ކައުންސިލް އިދާރާގެ އެއްޗެއްގެ ގޮތުގައި މޭޔަރަށް ހާއްސަކޮށް ބޭއްވިދާނެ....އެތައް ރުފިޔާއެއް ސޭވް ދާއިރު މޭޔަރު މީހާ މިކަމާ ނުރުހިދާނެ ކަމީ ވަރަށް ގާތް ކަމެއް...އޭނާ އަށް ލިބިލިބި ހުންނަ ސޮލިޑް ފައިސާ ހުއްޓިގެން ދިއުން އެއީ ސިޔާސީ މީހަކަށް ހަޖަމް ކުރެވޭނެ ކަމެއް ނޫން\nޖެނުއަރީ 27, 2021 09:54\nއަނެއްކާ ކާރެއްގަންނަން ބަޔަކާ ހަވާލުކޮށްގެން ދެމިލިޔަން ކޮރޮޕްޝަން އަށްދާނެ.\nޖެނުއަރީ 26, 2021 17:40\nކާރުކޮޅެއް ނެތަސް އެލަވަންސް ބޭނުންކުރަން ޖެހޭތަ؟؟މުޅިން ކައުންސިލް ވެހިކަލްގައި އުޅެނީ..\nޖެނުއަރީ 26, 2021 17:50\nދައިތާ ކޮބައިހޭ މިދިޔަ ރޯދަމަހު ބަހަން ފޮނުވި ކަދުރުކޮޅު! އަނެއްކާ ކަދުރުންވެސް އެލަވަންސް ނެންގެވީތޯ!\nޖެނުއަރީ 26, 2021 18:06\nމާލޭ ސިޓީ މީހުންނަށް ހިލޭ ކާރު ދަތުރު ކޮއްދެނީތަ. މަ ހަމަ ކޮސްވެއްޖެ މި ހަބަރު ފެނުމުން. މަހަކު 7،500ރ ކާރު އެލަވަންސް އެކަނިވެސް. އެވެސް މި ކުޑަ ކުޑަ މާލޭގަ ދުއްވަން (+ހުޅުމާލެ). އާންމު ރައްޔިތުން މި އުޅެނީ މި ދަތި ވަގުތު އަނގަ އާއި އަތާ ދިމާނުވެގެން. ވަރަށް ހިތްދަތި ވެއްޖެ. ތީ ބޮޑުވަރު. ގައުމު ބަނޑަށް ޖެހި ޑޮލަރު ނުލިބޭ ހާލުގަ މި ވެރިން މިއޮށް ގައުމުގެ ހަޒާނާ ދޮވެލަނީ. ސިޔާސީ އެލަވަންސް ކުޑަކުރޭ....\nޖެނުއަރީ 26, 2021 18:16\nކީތޯވާނީ ސިވިލްސާވިސްގެ މުސާރަ ރަގަޅުކޮއްލަން\nޙުރިހާ ދެރައެއް މުއްސަދިންނަށް، ނިކެތިންނަށް މޮޅުގޮތް\nޖެނުއަރީ 26, 2021 18:27\nއަމިއްލަ ބާލިސް ، ބަންޑާރަކަފަ ސާބަހޭ ސާބަހޭ\nޖެނުއަރީ 26, 2021 18:31\nމާލޭގައި ކުއްޔަށް ނޫޅުނަސް ލިވިންއެލަވަންސް ބަނޑުފުޅު އަޅުއްވަންޖެހޭތޯ ؟ ރީނދޫ ވަގުން\nޖެނުއަރީ 26, 2021 18:42\nބޮޑުވަރު. ލަދެއްވެސް ނުގަނެ ދޯ\nޖެނުއަރީ 26, 2021 18:54\nވަގުތު ކިދިންނަށް ތި އާ އެެްޗަކަށްވެގެން އުޅެނީ، އެއީ ޝިފާ ކިޔާ މީހަކަށް ދޭ އެއްޗެއް ނޫން، އެއީ މަގާމަށް ދޭ އެއްޗެއް، މި ހަބަރު ލިޔުނު މީހާ ހުރިނަމަވެސް ދޭނެ،\nޖެނުއަރީ 26, 2021 18:59\nކޮންލިވިންގ އެލެވެންސް އެއްތަ... ތި މާލޭ މީހެއް! އަހަރުމެންވެސް ބޭނުން ތިއެލެވެން..އެންމެންވެސް ދިރިއުޅެނީ!\nޖެނުއަރީ 26, 2021 19:04\nއެމް.ޑީ.ޕީ އިން ޝިފާ ގުއި ކޮށްލީ ދެއްތޯ؟އެހެންނޫންނަމަ ތި މަޢުލޫމާތު ނުދިނީސް. ބަލަ ތި މަޢޫލޫމާތު ދިން ގޮތައް އިންޑިޔާ ސިފައިންގެ އަޢުލޫމާތު ފިޔާޒް އަށް ނުހޯދުނީ ކީއްވެބާ؟ ޝިފާގެ ބޭނުން ކެނޑުނީ.... ގުއި ކޮށްލީ. މާލޭ ސިޓީ ކައުންސިލުން ތި މަޢުލޫމާތު ހޯދާ މީޑިޔާ ކުރީމަ ވެސް ރައްޔަތުން ގެ މެދުގައި ފިތުނަ އުފެދޭނެ ނޫންތޯ؟ އެވެސް ހަމަ ނުރައްކަލެއް. އިންޑިޔާ ސިފައިން ރާއްޖޭގަ ތިބިވަރު ފިޔާޒް ބުނީމަތޯ ޤައުމަށް ނުރައްކާވާނީ؟\nޖެނުއަރީ 26, 2021 19:21\nމާރުކޭޓް ގޮޅިދޫކުރަން ނެންގެވިބައިކޮބާ\nޖެނުއަރީ 26, 2021 19:23\nކާރު އެލަވެންސް ހިއްޕަވާގެން ސަރުކާރު ކާރުގަ ބުރުޖެހުންއޮތީ. ރައްޔިތުން ފެލާގެން ރައްޔިތުންގެ ފައިސާއިން މިވެރިން ހިތުހުރިގޮތަކަށް ތަޅާބާލާއިރު ރައްޔިތުން ހަފުސްވެފަ. މިވެރިންނަށް ކުރެވޭ ކަމަކީ ރީތި ފުރިހަމަ އިބާރާތްތަކުން ރައްޔިތުންގެ ލޮލުގަ އަނދުންއެޅުވުން. އެއްޗެކޭ ބުނެވެން ނެއްވިއްޔަ. މިވެރިންނަށް މިހުރިހާ ބާރެއްދިނީ ރައްޔިތުން .\nޖެނުއަރީ 26, 2021 21:24\n10 ޓެކްސީ ދަތުރު ދުވާލަކު\nސުވާލަކީ ރައްޔިތުންގެ ފައިސާ ނަގައިގެން ރައްޔިތުންނަށް ޙިދުމަތް ދިނުމަށްޓަކައި އެބޭފުޅާއަށް ހަމަ ދުވާލަކު 10 ދަތުރު ކުރައްވަން ޖެހޭނެތޯ؟\nޖެނުއަރީ 26, 2021 22:30\nހެލޯޝިފާ އަދިވެސް ހަމަ މޭޔަރުކަމަށްވަދަކުރަނީޔަ ތިހުރީ ކަމަނާމެން ގައުމަށް ހެޔޮއެދޭވަރު\nޖެނުއަރީ 26, 2021 23:23\nތިޔައްވުރެ ބޮޑު އެއްޗެއްދާނެ މުޅި އަހަރައް މަދުވެގެން 108000 ދޭ ހިސާބު ޖަހާލީމަ.\nޖެނުއަރީ 26, 2021 23:30\nކޮންކިވިންގް އެލަވަންސެއް ގެދޮރުނެތީތަ\nޖެނުއަރީ 27, 2021 00:01\nއެހެން ތަންތަނުގެ ބޭކަލުން ނަށް ދެއްވާ ޓެކްސް ފައިސާގެ މިންވަރާް ބަލާއިރު މީ މަދު މިންވަރެއް. ކޮބާތޯ އެހއންބޭކަލުންގެ ދަތުރު އެލަވަންސް. ޢެވާހަކައެއްނުހޯދޭތޯ. މާލޭސިޓިގެ މޭޔަރަށް ބަލާއިރު މީ ވަރަށް ކުޑަ މިންވަރެއް. ޔިޔަ މައުލޫމާތއްް ނުދީގެން ބޭއްވި އެއްޗެއް އަހަރެންވެސް ބެލިން. ހުކުމްއިއްވީ ނަމަވެސް ކިޔާފަ. ދެންޖެހޭކަމަށް ދެއްކުނު ހުއްޖަތެއް ނެތް\nޖެނުއަރީ 27, 2021 00:44\nތިޔަ ފެންވަ ރުގެ އެހެން މަޤާމުތަކުގައި ތިބި މީހުންގެ ކާ ރު އެލަވަންސަށް ކިހާވަ ރެއް ލިބޭބާ؟\nޖެނުއަރީ 27, 2021 01:31\nމމމ މިދެން ބަލާއެއްތާ މި ޕީޖީ އާއިލާ ގަނޑު ރައްޔިތުންގެ ލާރިގަނޑު ކައި ހުސްކުރަނީ..އިތުބާރުނެއް ފުލުހުން.. މުލި ސަލާމަތީ ބާރުޔަކައް އެ މް.ޑީ.ޕީ ވެރިންގެ ދަރިފަސްކޮޅު ވައްދާ ދުވަސްވީ އިތުބާރުހިފޭ ބޭކަލުން ބޭރުކުެަންފަށައި...އަމީނު ފައިސަލް ދަރި ވައްދައިފި..ޗީފުގެ ކަޒިންސް ވައްދައިފި..މެންބަރުންގެ ކުޑަމިނުން ދުރުތާ ތިމާގެ މީހުންތައް ވައްދައިފި.. މީވާ ވެރިކަމައް ފެންނަން ހެޔޮވާވެސް ވަރުގެ ބައެއް ނޫން2ފަހަރު އައިތީ2ފަހަރުވެސް މިކުޅެނީ އެއްކުޅި ގަނގަނޑެއް...\nޖެނުއަރީ 27, 2021 06:45\nލަދުހަޔާތްކުޑަމީހުން އެބަ ފެނެއެއްނު، ތިޔަމީހާގެ މުސާރަ އަށް އެކަނިވެސް އަހަރަކު 570،000 ރުފިޔާ ދައުލަތުގެ ފައިސާއިން އެބަނަގާ، ކާރު އެލަވަންސަށް 90،000 މިދެން ބޮޑުވަރު. ދާދިފަހަކުން މީނަގެ ލީކުވި އޯޑިއޯއެއްގަ ތިޔަ ކައުންސިލަށް އިންތިޚާބުވެފަހުރި މެމްބަރަކާ ދިމާއަށް "އަދި ލަދުހަޔާތްކުޑަކަމުން މިތާތެރެއަށް އެބަވަދޭ" ނޫންހޭކިޔައިގެން އެއްޗެހިކިޔާތީއެހިން.\nޖެނުއަރީ 27, 2021 09:41\nތިޔައީ ޝިފާއަށް ވަކި ދޭ އެއްޗެއް ނޫން. ދައުލަތުން ކާރު ދެއްވާ ހުރިހާ ބޭފުޅުންނަށް ދެއްވާ އަދަދު. މަހަކު 7500 ރުފިޔާ އޮންނާނީ ކަނޑައެޅިފައި\nޖެނުއަރީ 27, 2021 10:31\n900،000،000ރ ވިޔަސް އަހަރުމެން ކުރާނެ ކަމެއްނެތް! ބޮޑުވަރަކަށް ޙަބަރު ބަލާފާއި ކޮމެންޓެއް ކޮށްލެވިދާނެ!!!\nޖެނުއަރީ 27, 2021 11:41\nޅުސް ޖެހެންދެން ކަނީ ތަ؟\nކާ ވަރު ނުބެލިޔަސް؟